
Cuvânt înainte 


O culegere de interviuri ре o problematică amplă, 
complexă, este întotdeauna o surpriză plăcută. Chiar dacă 
numărul celor intervievaţi este limitat, cititorii îşi recunosc 
în răspunsurile acestora propriile gânduri şi păreri sau, 
dimpotrivă, opinii contrare, care generează o dispută ipotetică 
pe subiectele tratate, făcându-i părtaşi la conturarea unei 
realități trăite direct sau studiată în detaliu. 

Cartea de interviuri este, de regulă, subiectivă, 
răspunsurile la întrebări sunt asumate. Acest fapt nu înseamnă 
că lucrarea – în ansamblu – nu respectă criteriile de obiectivitate 
necesare pentru o contribuţie creativă prin care se explică un 
fapt, eveniment sau episod din realitate. Ştim că asupra unui 
fapt istoric, de exemplu, sunt percepții individuale diferite, 
pentru că o persoană observă doar fragmentul de realitate 
care se supune percepţiei, din unghiul din care este privit. 
Coroborând, însă, toate opiniile – chiar pe cele contrare —, se 
conturează adevărul despre fenomenul supus analizei. 

Este exact cazul lucrării Revoluție și Memorie. Cartea 
reprezintă o iniţiativă foarte inspirată mai ales în contextul 
în care — din rațiuni inexplicabile - în urmă cu ceva timp s-a 
lansat o campanie vizibil interesată de contestare a Revoluţiei 
Române din Decembrie 1989 (la care au achiesat şi factori din 
Justiţie) şi de denigrare a revoluționarilor şi a fruntașilor lor. 
Contestarea Revoluţiei – înlocuită când cu o lovitură de stat, 
când cu o invazie străină (sovietică), sau cu o revoltă limitată la 
cereri de alimente, căldură pe timp de iarnă şi energie electrică – 
este o chestiune de oportunitate pentru cei interesaţi, deranjați 
în demersul lor ulterior de un Program politic radical lansat în 
zilele de foc ale lui Decembrie 1989. Din păcate, pentru ei, acest 
Program nu s-a limitat la simple cosmetizări ale unui sistem 
social-politic compromis, ci a impus înlocuirea lui integrală şi 
trecerea la democraţie, la economie de piaţă, la un nou mod de 
guvernare. 


Lucrarea de față conţine 20 de interviuri ale unor 
personalități foarte diferite, din punctul de vedere al poziţiei 
lor în timpul Revoluţiei din Decembrie 1989: de la fruntaşi ai 
Revoluţiei prezenţi pe baricade în toate zilele confruntărilor 
cu forțele de represiune, la răniţi și arestaţi, la lideri care şi-au 
asumat răspunderi în conducerea unor structuri politice locale 
sau naționale după victoria Revoluţiei, la cadre didactice sau 
cercetătători din mediul academic sau civic. 

Această diversitate de adresanţi a generat, firesc, о 
varietate de puncte de vedere cu privire la Revoluţie, în sine, $1, 
mai ales, referitor la urmările acesteia. 

Remarc modul în care au fost selectate întrebările, 
în așa fel încât să se obțină răspunsuri tranşante şi complete, 
atunci când a fost cazul, oferind detalii interesante și inedite 
despre un eveniment concret la care intervievatul a fost 
prezent nemijlocit. Se impune şi constatarea potrivit căreia 
revoluționarii intervievaţi se exprimă critic şi chiar virulent 
împotriva mersului societății românești după Revoluţie, altfel 
decât l-au gândit ei în zilele confruntărilor cu regimul comunist. 

Întrebarea care revine ca un laitmotiv în discuţia 
cu fiecare intervievat se referă la modul în care este privită 
Revoluţia după 27 de ani de la declanșarea acesteia. Vom 
observa că există viziuni diferite pe chestiuni de detaliu, dar, 
în principiu, Revoluţia, ca atare, este asumată de fiecare, chiar 
dacă unii o limitează la una din fazele ei. 

Recomand, fără rezerve, lectura acestei lucrări menite 
să facă lumină într-o dispută (între adepţii Revoluţiei, respectiv 
ai loviturii de stat) adeseori aprinsă dar, în orice caz, lipsită de 
temei. 


Prof. univ. dr. Alexandru ОЅСА 


Notă asupra ediţiei 


Comunismul — deşi s-a dovedit a fi, în cele din urmă, o 
încercare eşuată de uniformizare a condiției umane, de netezire 
а nervurilor existenţiale şi aplatizare a conştiinţei individuale 
– a funcționat, vreme îndelungată, asemenea unui „laborator 
artificial” al conştiinţei comune, înfățişându-se istoriei în 
diferite forme, uneori mai relaxate, alteori mai radicale. 

În România comunistă, de exemplu, în timp ce oamenii 
erau „educați, în spiritul vremii respective, să elogieze – în 
şcoli, la serviciu sau pe străzi – conducătorii, Securitatea avea 
misiunea de a identifica, urmări şi contracara orice atitudine 
sfidătoare a acestora la adresa regimului. 

Astăzi – la mai bine de un sfert de veac de când societatea 
românească nu mai exhibă pretenţiile ideologiei comuniste – în 
pofida vulnerabilităților mecanismelor sociale şi a recurenţelor 
trecutului, românii sunt liberi să-şi scrie propria libertate. Nu 
trebuie uitat, însă, că trecerea de la comunism la democraţie nu 
ar fi fost posibilă fără curajul celor care, în decembrie 1989, au 
înfruntat regimul lui Ceaușescu. 

Istoria veacurilor este, în ultimă instanță, 
expresia gândirii umane, ce transpune în plan concret toate 
viciile, capriciile, frământările, contradicţiile şi creaţiile omului. 

Atunci când devenirii fireşti a acestei istorii i se 
opune un prezent inert şi denaturat intervin revoluțiile, care, 
asemenea unei intervenţii chirurgicale, elimină din calea lor 
cangrena împovărătoare a timpului, iar România comunistă, la 
capătul anului 1989, prin voinţa oamenilor, urma că cunoască 
această experiență... Decembrie 1989 a reprezentat finalul unui 
capitol dureros din istoria țării, dar şi prima pagină a libertăţii! 
„Bilanţul”, însă, a fost unul tragic: români răniţi, români 
arestaţi, români... decedați! 

Cu toate acestea, Revoluția Română din Decembrie 
1989 rămâne, după 27 de ani, un subiect care naşte polemici, 
atât la nivelul publicului larg, cât şi a mediului ştiinţific, cu 


privire la „identitatea” actorilor implicaţi în desfășurarea 
„evenimentelor”. „Сіпе?” şi „De ce?” sunt întrebările саге 
primează. 

Pare-se că asistăm la o adevărată goană după senzaţional, 
în vreme ce mărturiile participanţilor la Revoluţie, chipurile şi 
numele victimelor aparatului represiv din decembrie 1989 devin 
detalii minore, simple aspecte de inserat în planul discursiv, 
atunci când se încearcă (cu timiditate!) o „retrospectivă” a 
acelor zile. 

În timp ce vocea revoluționarilor păleşte într-un ecou 
al „surzilor”, încercările de ghilotinare a Revoluţiei devin din 
ce în ce mai vehemente, și astfel, timpul ne demonstrează că 
rămâne neputincios în fața abandonului memoriei... 

În acest context, mărturiile orale sunt esenţiale pentru 
toţi cei interesaţi de subiectul Revoluţiei Române. 

Experiențele participanților la Revoluţie, gândurile 
şi situaţiile pline de tensiune pe care le-au trăit în acele clipe, 
precum şi modul în care aceștia percep, astăzi, evoluţia 
României postcomuniste, opiniile diferitelor personalităţi 
care au avut amabilitatea să răspundă la toate întrebările pe 
care le-am lansat cu privire la momentul decembrie 1989 şi a 
schimbărilor ulterioare, conjugate cu mărturiile protestatarilor 
din noiembrie 1987 etc. – toate informaţiile prezentate în 
această lucrare –, le sunt mediate cititorilor prin intermediul 
celor 20 de interviuri (о parte dintre acestea regăsindu-se şi 
în paginile revistei „Caietele Revoluţiei”), cu scopul de a-şi 
formula propriile răspunsuri şi de a construi, prin propriul 
pattern de analiză, etapele ce alcătuiesc tabloul zilelor de foc 
din decembrie 1989. 


Elena DIACONU 

DECEMBRIE 1989: 
КЕЕГЕСТП ŞI OPINII 


ЈОМСТІОМІ ISTORICE 


Vladimir PASTI (n. 18 octombrie 1951), sociolog, doctor 
în ştiinţe politice, specializat în studierea evoluţiilor politice şi 
sociale ale tranziției româneşti. 

Este autorul a numeroase articole şi lucrări, publicate 
în țară şi străinătate, dintre care menționăm: Căderea în viitor 
(1995), Challenges of Transition (1997), România - stare de fapt 
(coautor, 1997), Societatea politică (2004), Ultima inegalitate. 
Relaţiile de gen în România (2004), Noul capitalism românesc 
(2006). 


Sfârşitul anilor ?80 a marcat începutul unei lungi 
perioade de reconstrucţie a statelor Europei comuniste. Deşi 
cangrena trecutului lăsase urme adânci, conștiința generală 
a vremii era pregătită să părăsească preceptele existenţiale 
ale vechii lumi și să confere istoriei personale dimensiunea, 
libertatea şi autonomia necesară propriei ființări. Europa 
- cuprinsă de febra schimbării – își revendica istoria, în 
timp ce România rămânea izolată de aceste realități. Să 
fie acesta motivul pentru care, descătușarea poporului 
român din decembrie 1989 pare încă „ireală” pentru unii 
contemporani... 

Care este percepţia dumneavoastră asupra feno- 
menului revoluţionar din decembrie 1989? 

De regulă Revoluţia Română din Decembrie 1989 este 
redusă doar la un şir de evenimente, deopotrivă spectaculoase 
şi decisive, care au avut loc în a doua jumătate a lunii. Ca 
sociolog însă, revoluţia îmi apare doar са un moment – este 
adevărat, major şi extrem de bogat în consecinţe – al unui 
relativ îndelungat proces evolutiv. El a început pe la sfârşitul 
anilor '60, s-a conturat şi s-a stabilizat pe parcursul anilor 
'70 şi a declanşat o confruntare latentă între societate şi stat, 
începând cu anii '80. Pe la jumătatea anilor '80 confruntarea 
latentă dintre societate și puterea politică şi de stat a devenit 
manifestă şi s-a acutizat rapid. 

Evoluţia contextului internaţional a accelerat acest 
proces şi, către sfârșitul deceniului al IX-lea era clar, nu 
numai pentru specialişti, dar pentru toată societatea, inclusiv 
pentru membrii partidului comunist, că doar inerția socială şi 
instituţiile de forță ale statului (administraţia de stat, instituţiile 
justiției, miliția şi armata) mai susțineau guvernarea şi ordinea 
socială, formală a societăţii. Societatea pentru care regimul 
politic comunist fusese funcțional ca dictatură de dezvoltare – 
societatea socialistă — evoluase atât de mult și atât de diferit de 
cum îşi închipuiseră că o modelează conducătorii comunişti, 
încât regimul politic comunist devenise disfuncțional. EI se 
mai menținea doar din inerție administrativă şi pentru că 
instituţiile de forţă ale statului – justiţia, miliția şi jandarmeria, 
armata – încă nu fuseseră puse în fața unui conflict deschis 
între societate şi stat. 

În opinia mea, după 1985 regimul comunist din România 
mai supravieţuia doar pentru că nici mediul internațional, nici 
societatea românească nu-l contestaseră cu fermitate. Când acest 
lucru s-a întâmplat, în decembrie 1989, s-a prăbuşit practic fără 
să opună o rezistență semnificativă. 

Acelaşi lucru s-a întâmplat în toate țările foste socialiste 
din Europa de Est, inclusiv în URSS. 

Au fost românii pregătiţi, la începutul anilor '90, să 
asimileze „lecţia” libertăţii. Dar ре cea a capitalismului? 

Este adevărat că, la scurt timp după victoria revoluţiei, 
a apărut şi s-a dezvoltat rapid în România o mitologie a 
„învăţării” de către români a democraţiei liberale şi a aşa- 
numitei „economii de piață” (în realitate un eufemism pentru 
economia capitalistă neo-liberală). Are tot atâta bază reală cât 
au mitologiile despre extratereştii sau despre sfârşitul iminent 
al lumii. Dar a fost mană cerească pentru o lungă serie de 
„profesori”, politicieni salvatori, profeţi şi pseudo „oameni 
de ştiinţă, care au obținut numeroase privilegii şi avantaje 
personale, autoinstalându-se ca autorităţi în domeniu. 

În realitate, nici libertatea, nici capitalismul nu se 
învaţă. Orice societate își construieşte libertăţile sale — cele care 
corespund ordinii sale sociale și culturii sale. lar unele societăţi 
îşi construiesc infrastructura economică şi ordinea socială 
specifică, care are caracteristicile etichetate de economişti ca 

fiind „capitaliste. Iar cele două - libertatea şi capitalismul – nu 
pot fi tratate la pachet. Sunt realități sociale foarte distincte. 

Libertatea (individului) este un sistem reflexiv de 
drepturi şi obligații ale oricărui membru al societăţii în relația 
sa cu ceilalți membri ai acesteia şi în relaţia sa cu statul. Astfel 
de sisteme există în orice societate. Au existat libertăţi, așa 
cum au existat şi obligații şi în România socialistă condusă de 
partidul şi statul comunist. 

Cu capitalismul este mai complicat, pentru că el nu este 
o condiție indispensabilă a existenţei unei societăţi, cum este 
libertatea. În timpul și în spaţiul omenirii, societăţile capitaliste 
au fost până de curând o minoritate. Societăţile capitaliste 
dezvoltate – societăţile capitalismului modern - vor rămâne 
şi în continuare, multă vreme, o minoritate. Este adevărat, 
puternică şi privilegiată, dar o minoritate. Un soi de „club” 
cu puţini membri (OECD are 35 de state membre din 195 de 
state independente plus 65 de teritorii dependente şi regiuni 
disputate încă). 

Pentru România - ca și pentru celelalte ţări foste 
socialiste – пи s-a pus problema să înveţe vreo libertate sau să 
învețe capitalismul, ci a integrării în lumea occidentală. Asta 
înseamnă, în primul rând, introducerea acelui sistem de libertăți 
(drepturi şi obligații individuale) pe care şi-l construiseră în 
timp de peste două secole societățile din Vestul Europei, care 
este regimul politic democratic modern. În al doilea rând, 
înseamnă construirea infrastructurii sociale, economice, 
logistice şi culturale a economiei capitaliste dezvoltate. Cum 
regimul politic democratic nu este decât un set de reguli, prima 
problemă s-a rezolvat rapid prin adoptarea Constituţiei din 
1991 şi prin crearea unor instituţii. Și instituţiile infrastructurii 
capitaliste au fost construite relativ uşor, prin simpla copiere a 
celor occidentale. Dar funcţionarea lor cu rezultate similare ca 
în țările de origine, într-o realitate саге nu seamănă cu cea în 
care au fost create este, evident, o aşteptare nerealistă. 

Capitalismul dezvoltat s-a construit în timp istoric 
îndelungat şi în condiţii favorabile. România nu a avut, însă, пісі 
timpul şi nici condiţiile favorabile unei astfel de construcții. Nu 
este vorba de nicio lecţie pe care să nu o fi învăţat. Nu am avut la 

dispoziție nici timpul şi nici condiţiile de care au beneficiat ţări 
precum Finlanda, Spania şi Portugalia – în Europa, sau Coreea 
de Sud, Hong-Kong și Singapore – în Asia. 

Revenind la mitologia „Іес(Шог” de democraţie şi 
capitalism, vreau să reamintesc că în perioada dintre secolele 
XVII-XX, în ţările Europei s-a dezvoltat o ideologie care 
justifica formarea marilor imperii coloniale prin „educarea 
sălbaticilor” din Africa, Asia, America Latină şi Oceania pentru 
a-i transforma în oameni „civilizaţi” şi în societăţi „civilizate”. 
Colonialismul era prezentat ca o uriaşă misiune umanitară, în 
cadrul căreia administraţiile, armatele coloniale şi companiile 
occidentale erau echipe la fel de uriaşe de învăţători şi educatori. 
Reluarea acelei ideologii pentru Europa de Est la sfârșitul 
secolului al XX-lea şi începutul secolului al XXI-lea este tot atât 
de uşor de explicat pe cât este de greu de acceptat. 

Care au fost speranțele și idealurile dvs., după căderea 
regimului Ceaușescu, privind viitorul ţării? 

Vă mulțumesc pentru această întrebare pentru că îmi 
permite ca, în sfârşit, să povestesc o întâmplare din perioada 
revoluţiei din decembrie 1989, care m-a marcat atât de mult 
încât îmi este 1а fel de vie în memorie şi acum, după aproape 27 
de ani. În noaptea de 24 spre 25 decembrie 1989 eram în tren, 
în drum spre Braşov, pentru a sărbători primul Crăciun legal 
din viaţa mea. În tot vagonul eram doar doi oameni – eu şi un 
muncitor de pe una din platformele industriale din Braşov, care 
pe atunci era încă unul dintre marile centre industriale ale țării. 
Am intrat imediat în vorbă de parcă am fi fost prieteni vechi, 
amândoi încântați până la entuziasm de victoria revoluţiei 
şi de şansa unui nou început pentru România. Și mi-a spus: 
„Îţi dai seama că acum, când muncesc pentru mine, când mă 
întorc la muncă rup maşina aia?” („a гире” are aici sensul 
că intenționează să muncească din toate puterile sale). Nici 
nu-mi închipuiam altceva. Și cred că majoritatea oamenilor 
din România nu-și închipuiau nici ei altceva. Cred că, în 
acele prime zile după prăbuşirea regimului politic comunist, 
majoritatea oamenilor din România gândeau şi simțeau la 
fel. Ne credeam cu toții eliberaţi de prostia, incompetenţa, 
impostura, іспогап(а, intrigăria şi indiferența față de orice 
altceva decât avantajele personale ale unei conduceri orientate 

exclusiv spre acapararea şi menţinerea unei poziţii cât mai 
privilegiate. 51 atribuiam automat noii conduceri a României, 
oricare ar fi fost aceea, toate calitățile pozitive inverse calităţilor 
negative atribuite vechii conduceri. 

Aproape nimeni nu şi-a închipuit atunci, nici chiar noua 
guvernare proaspăt instalată ca prima guvernare postcomunistă 
a României, că în mai puţin de o lună de zile va începe o acerbă 
luptă pentru putere, privilegii şi avantaje, care va consuma 
toată energia şi resursele societăţii vreme de peste un deceniu 
— în care s-au angrenat nu doar politicienii mai vechi sau mai 
noi, nou construita societate civilă şi vechile şi noile elite, ci 
întreaga societate. 

Repet, ceea ce aşteptam şi eu şi aştepta şi majoritatea 
populaţiei imediat după victoria revoluţiei era un uriaş proces 
de reconstrucție şi dezvoltare întemeiat pe muncă. Multă, 
eficientă, inteligent condusă şi în folosul populaţiei. 

Drepturile omului şi libertățile individuale, regimul 
politic democratic şi pluralist, integrarea în comunitatea 
europeană și euro-atlantică, trecerea la economia de piață, toate 
acestea erau considerate nu obiective în sine, ci doar condiţii 
necesare pentru o muncă intensă, eficientă, şi în favoarea celor 
care o depun. Obiectivul principal a fost — şi a rămas – calitatea 
ridicată a vieţii, specifică societăților dezvoltate din Europa 
Occidentală. Acest obiectiv nu a fost atins în postcomunism. 
Mai rău, el a fost abandonat. 

Acum nici măcar nu mai vorbim despre el. Ne mirăm 
doar că avem creştere economică fără dezvoltare. 

Privind retrospectiv, puteţi afirma că aceste deziderate 
s-au realizat, în totalitate? 

Cred că nimeni nu-şi închipuie asta! Nici eu și, dacă ne 
orientăm după rezultatele cercetărilor sociale, marea majoritate 
a populaţiei este nemulțumită de societatea în care trăim. Încă 
şi mai grav, cred eu, este că această nemulțumire е însoțită şi 
de neîncrederea într-un viitor mai bun într-o perioadă de timp 
previzibilă. 

Cum comentaţi evoluţia noii construcţii social- 
politice în România postcomunistă? 

Ca pe un lung şir de eşecuri ale tranziției. Cu atât mai 
greu de acceptat cu cât în momentul prăbuşirii regimului politic 

comunist România dispunea де o bună bază pentru a declanşa 
dezvoltarea. Aveam o economie la nivelul mediu al Europei 
de Est, cu unele începuturi în domenii high-tech unice între 
fostele ţări socialiste. О mare parte a forței de muncă era bine 
calificată şi puternic motivată. Aveam şi elite manageriale bine 
pregătite, mai ales în domeniul producției şi administraţiei. 
Aveam şi o mulțime de minusuri, dar istoria unora dintre țările 
foste socialiste (Polonia, Cehia, Slovenia, Slovacia) dovedeşte că 
puteau fi depăşite. Şi aveam, desigur, şi probleme de relaționare 
internaţională, саге nu au putut fi depășite nici astăzi. 

Nu ştiu dacă toate aceste probleme puteau fi rezolvate 
sau nu și este absurd să ne întrebăm „ce ar fi fost dacă...?” 
Întreaga tranziţie a fost un amestec de incertitudini, confuzii, 
şovăieli, proiecte adoptate şi apoi abandonate și resemnare în 
fața evenimentelor şi а realităților neaşteptate. Şi din partea 
noastră și din partea partenerilor noștri. Cu rezultatul că mai 
mult am distrus şi desființat decât am construit şi am creat. 

România este în această privinţă, chiar, un caz extrem. 
Am desființat industria pe care o aveam în loc să o facem 
profitabilă prin restructurare şi retehnologizare selectivă. 
Am desfiinţat circa patru milioane de locuri de muncă, am 
transformat inginerii şi muncitorii cu înaltă calificare în 
chelneri, şoferi de taxi, chioşcari şi pensionari, iar acum ne 
văicărim că ne pleacă şi restul de forță de muncă pe care o 
mai avem calificată în alte țări. Am distrus infrastructura 
agriculturii — de la irigaţii la sistemele de colectare - am 
înlocuit tractoarele cu caii şi camioanele cu căruțele, iar acum 
ne mirăm că am devenit importatori de hrană. Am reorientat 
investiţiile către consum şi acum nu mai avem transporturi şi 
logistică industrială. Am desfiinţat învățământul profesional şi 
am transformat univesităţile în chioșcuri de vândut diplome, 
iar acum ne plângem că nu mai avem specialişti. De aproape 
27 de ani consumăm mai mult decât producem, dar deplângem 
dependenţa de pieţele financiare internaționale. 

Am ilustrat la modul ideal, din păcate, adevărul 
înțelepciunii populare care avertiza împotriva aruncării 
copilului împreună cu apa murdară din copaie. Mă refer aici 
şi la acea parte a „moştenirii comuniste” care merita păstrată 

şi optimizată, dar mai ales la potenţialul de muncă, inteligență, 
capacitate creativă şi resurse naturale pe care le-am irosit vreme 
de aproape trei decenii. Rezultatul este că acum nu doar că nu 
suntem o societate în curs de apropiere ca nivel de dezvoltare 
de Europa Occidentală (UE-15), dar nu suntem nici măcar o 
societate în curs de dezvoltare. Mai mult, nu se întrevede nici 
perspectiva declanșării unui proces de dezvoltare pe termen 
mediu, coerent şi inteligent condus. 

În această privință cred că propria mea evaluare este 
foarte apropiată de evaluarea pe care cei mai mulți specialişti, 
dar şi cea mai mare parte a societăţii o fac asupra întregii 
perioade de după 1990. 

Regretele acumulate în această perioadă au dus la 
»învinuirea” anumitor grupuri... 

Nu împărtăşesc convingerea că lungul şir de căutări a 
unor {арі ispășitori pentru situația nemulțumitoare în care ne 
găsim a folosit şi mai foloseşte încă la ceva. În general, toate 
eforturile şi resursele irosite pentru a identifica, pedepsi, 
elimina sau marginaliza „vinovaţi” – indivizi anume, dar mai 
ales grupuri sociale — acuzate de toate neîmplinirile, necazurile 
şi dificultăţile noastre, ale tuturor, este o prostie. Şi ca orice 
prostie este şi păguboasă. 

De departe, cea mai mare pagubă constă în faptul că 
societatea s-a divizat într-un şir din ce în ce mai mare de grupuri 
din ce în ce mai mici care se războiesc fiecare cu toate celelalte, 
convinse fiind de vinovăția celorlalți pentru nemulțumirile ре 
care le trăiesc. Efectul este devastator asupra societăţii, asupra 
statului şi asupra fiecărui om în parte, căci întreaga „țesătură 
socială” — ansamblul de relații care permit cooperarea tuturor 
membrilor societăţii, transformându-i într-o comunitate – se 
destramă și este extrem de dificil de reconstruit. Același lucru 
se întâmplă și cu sistemul naţional de valori, tot mai puţin 
clar şi mai puţin acceptat, care tinde să fie înlocuit de un 
mare număr de sisteme de valori alternative şi în competiţie. 
O astfel de societate are tot mai puţine elemente care să-i 
menţină coeziunea şi să asigure cooperarea între diversele sale 
comunități. 

Un efect colateral este că societatea românească își 
decimează continuu elitele. Nu mă refer aici la liderii politici. Mă 

refer la elitele profesionale şi de specialiști din toate domeniile, 
la elitele manageriale, la cele de capital şi la cele intelectuale 
deopotrivă. La cele vechi, moştenite din comunism, dar şi la 
cele noi, produse ale tranziţiei şi ale perioadei posttranziţie 
(după 2005). Schimbarea elitelor este normală în societăţile 
în dezvoltare, dar în timp, după ce capacitatea managerială şi 
unificatoare a acestora a fost utilizată şi epuizată. În România 
postcomunistă elitele au fost create şi promovate prin metode care 
țin de marketing și au fost eliminate după criterii care seamănă 
mai mult cu cele ale modei. Or, fără elite sau cu elite instabile, 
incerte şi cu legitimitate îndoielnică orice societate funcționează 
prost. 

Şi totuşi, un proiect naţional ar putea salva situaţia... 

În aceste condiţii a devenit extrem de dificil, acum, 
ca societatea românească să mai poată construi un proiect 
naţional. Şi mai dificil va fi să reunească societatea în realizarea 
lui. Ceea ce pune sub semnul întrebării viitorul ei. Iată o situație 
care începe să semene prea mult cu cea din ultimul deceniu 
de comunism, pentru са ea să nu ne convingă pe noi toţi са 
ar fi mai util să ne gândim bine la ce vom face în perioada 
următoare. 

Care sunt, din punctul dvs. de vedere, minusurile și 
plusurile actualei societăți? 

Despre minusuri cred că am vorbit deja prea mult, şi 
eu şi alții. Таг imaginea generală se îndepărtează prea mult de 
adevăr. Este adevărat că România de astăzi ne nemulțumeşte, 
dar chiar această nemulțumire poate fi un „plus”, un avantaj. 
Din astfel de nemulțumiri generalizate se pot naște la fel de 
bine și cam cu aceeași probabilitate și dezastre şi noi construcții. 
Depinde doar de noi ce vom face şi ce vom fi. 

Nu există societăţi în întregime bune şi nici societăți în 
întregime rele. Fiecare societate care supravieţuieşte suficient 
de mult pentru a se stabiliza are şi plusuri, nu numai minusuri. 
Le are şi societatea actuală. 

Cele mai importante dintre acestea sunt cele două 
mari realizări ale tranziţiei (1990-2005) - democraţia politică 
internă şi integrarea internaţională în zona de dezvoltare şi 
de securitate vest-europeană. Sigur, în ambele domenii avem 
probleme. Democraţia nu este chiar aşa cum ne-am Яогі-о, de 

integrat ne-am integrat doar în periferia UE şi NATO, iar ele 
trec în prezent prin dificultăţi care par să anunţe restructurări. 
Dar nu trebuie să le subestimăm. România nu a mai aparţinut 
celei mai dezvoltate regiuni a lumii de pe vremea când era 
provincie în Imperiul Roman. lar democraţia internă, cu toate 
oscilaţiile ei, este сеа care, până la urmă, împiedică societatea 
să se prăbușească în conflicte sociale atât de intense încât să 
devină „fierbinţi”. 

Apoi, să nu uităm că, deși nu am ajuns o societate în 
curs de dezvoltare, am reuşit, totuși, să construim un capitalism 
care a dat dovadă că este capabil să asigure creșterea economică. 
Depinde doar de noi cum utilizăm rezultatele acestei creșteri — 
pentru dezvoltare sau nu. Nu am reușit să construim până acum 
o elită managerială a capitalului şi de guvernanță naţională 
stabilă. Le-am distrus de două ori în timpul tranziţiei, iar acum 
le distrugem pentru a treia oară. Dar, sunt încăpățânate şi au 
renăscut de fiecare dată cam la fel de ambiţioase şi, pare-se, 
din се în ce mai eficiente. Am pierdut şi populaţie şi forță de 
muncă în alte ţări, dar legăturile emigranților cu societatea 
românească nu s-au rupt definitiv, ca în cazul marilor emigraţii 
europene din secolul al XIX-lea, şi recuperarea unei mari părți 
a lor este posibilă dacă în viitorul apropiat vor avea şanse și 
oportunități în ţară etc. 

Totul depinde de perspectiva de viitor. Chiar şi 
natalitatea, acum în scădere dramatică, firească societăţilor 
cu un viitor neclar sau fără niciunul, va creşte în cazul în care 
societatea românească intră pe un drum clar de dezvoltare. Nu 
avem mai multe motive să fim pesimişti, decât avem motive să fim 
optimişti. Este situaţia firească a oricărei societăți al cărei viitor 
depinde de ea însăși. Tot ce ne mai trebuie este să conştientizăm 
bine această realitate, mai puțin obişnuită pentru noi. 

Aceste două chipuri recente ale istoriei naţionale: 
comunismul şi democraţia se „privesc” astăzi față în faţă, în 
încercarea de a recupera sensul exact al evenimentelor? 

Nu. Doar pentru un mic grup de oameni care a început 
confruntarea си comunismul după prăbușirea acestuia, 
comunismul şi comuniștii mai sunt un termen de reper, iar 
combaterea lor o „misiune. Chiar dacă nu priveşte spre viitor, 
societatea românească nu priveşte nici spre trecut, pe care îl 

consideră, pe bună dreptate, depășit de mult. Există oameni care 
își amintesc că unele realităţi ale societăţii socialiste erau mai 
convenabile decât în prezent. Este o simplă constatare, care nu 
are semnificație socială şi nici consecinţe. Dar nu avem de-a 
face cu o nostalgie după comunism la nivel social şi nici cu 
persistenţe ale unor mentalități comuniste sau „neocomuniste'. 
Sunt simple etichete pe care una din multele ideologii ce 
concurează pentru dominație, din România de astăzi, le pune 
asupra celor pe care îi consideră adversarii lor ideologici. 

Sensul exactal evenimentelor este mai cunoscut în forma 
„adevărului despre...” orice evoluţie postcomunistă. De la cele 
politice – începând cu revoluţia şi continuând cu guvernările 
naţionale şi influențele internaţionale – la cele economico- 
sociale, de tipul privatizării, corupției, polarizării sociale, 
migrației, etc. şi terminând cu cele culturale şi ideologice. 
Adică, cu privire la orice realitate actuală semnificativă. 
Acest sens exact, acest „adevăr” este o construcţie socială 
prezentă care răspunde unor nevoi sociale ale actualității şi 
are slabe legături cu realitățile istorice. El nu este construit 
prin raportarea la fosta societate socialistă, ci prin raportarea 
prezentului la reprezentări despre societăţi ideale sau idealizate. 
Este o construcţie socială normală, ea însăşi obiect de cercetare 
a ştiinţelor sociale şi cu o dinamică foarte rapidă. 

Identificaţi, în rândul populaţiei, nevoia de fixare a 
timpului individual într-un cadru istoric exact, autentic, în 
concordanță cu trecutul sau, mai degrabă, o pornire egoistă 
spre un prezent strict personal? 

Nu. Într-un cadru istoric, da, dar nu exact, ci modificat, 
idealizat, schematizat pentru a permite legitimarea unor 
convingeri referitoare la prezent. O abordare normală pe care 
o putem considera la fel de veche ca istoria omenirii, căci o 
găsim la Urukagina în Sumerul antic, acum vreo 4500 de ani, la 
Hesiod, acum vreo 2700 de ani şi de-a lungul întregii istorii, până 
la Fukuyama şi Huntington, în zilele noastre. Iar fiecare dintre 
aceşti purtători de cuvânt exprimau convingerile şi valorilor 
unor componente importante ale societăților în care trăiau. 

Inserarea individului într-o comunitate (societate), cu 
istoria ei cu tot, nu se opune pornirii egoiste spre un prezent strict 
personal. Ideologic putem acuza capitaliştii care îşi însuşesc 

profiturile în dauna societăţii, sau putem preţui întreprinzătorii 
care, în goana lor egoistă după profit, duc societatea înainte. 
Putem acuza politicienii pentru că urmăresc privilegii şi 
avantaje personale sau îi putem prețui pentru că slujesc statul 
şi națiunea sau comunitatea. Putem acuza forța de muncă că 
aşteaptă să primească totul de la stat sau o putem deplânge că 
este săracă şi exploatată, sau putem acuza emigranții că ne-au 
părăsit ducându-se acolo unde le este mai bine sau să-i prețuim 
că trimit bani în ţară. 

În societatea reală, populaţia foloseşte ambele termene 
de referință fără să le opună, pentru a-și construi o identitate 
prezentă complexă ce le îmbină pe amândouă. 

Analizând ceea ce s-a produs în acești peste 26 
de ani de libertate - fragilitatea democraţiei, inerţiile 
şi vulnerabilitățile societăţii postcomuniste - suntem 
îndreptățiţi, încă, să aruncăm vina asupra condiţiilor 
istorice nefavorabile sau identificaţi alte surse ale derivei de 
identitate de care suferă, în prezent, societatea românească? 

Condiţiile istorice nu ne-au fost la fel de favorabile ca 
în cazul altor ţări foste socialiste – de exemplu „grupul de Іа 
Vişegrad” şi Țările Baltice, dar important a fost că noi toți atât 
am putut să facem. Nu am făcut deloc puţin, dar nici destul 
pentru a ajunge acolo unde am fi vrut să ajungem. Dar această 
situaţie o găsim în orice societate care are potenţial de dezvoltare 
şi îl valorifică. Altfel spus, în această privință suntem o societate 
aflată într-o situație obișnuită, în care aceasta este nemulțumită 
de prezent şi are posibilitatea să se preocupe de viitor. 

Există două situaţii mult mai rele şi pe care ar fi bine 
să le evităm. Primul caz este cel al societăţilor statice, care 
fie sunt mulțumite de înapoierea lor, fie sunt resemnate să 
rămână continuu la fel. Există o ţară care îşi măsoară producţia 
naţională în nivelul de fericire declarat de membrii săi şi 
este foarte mulțumită de ea însăşi, în ciuda faptului că este 
una dintre cele mai sărace şi mai înapoiate {агі din lume. Şi 
societatea românească a trecut prin perioade de resemnare de-a 
lungul istoriei sale. Iar uneori şi-a justificat nu doar înapoierea 
şi sărăcia, ci şi lipsa de acţiune sau eficiență pentru eliminarea 
acesteia atât prin istoria sa de până atunci, cu „moştenirile” ei 
negative, cât şi prin conjuncturi nefavorabile. Dar explicarea 

neîmplinirilor prezentului prin moştenirea istorică nefastă 
lăsată de comunismul românesc, sau prin conspirații externe 
împotriva României este lipsită de credibilitate la nivel social. 

Mi se pare mai mare riscul care vine dinspre cealaltă 
variantă „геа, сеа a căutării continue de grupuri sociale 
„vinovate” de problemele prezentului însoţite de tentative de 
marginalizare a acestora. Au fost acuzaţi, pe rând sau simultan, 
securiştii şi informatorii care au susținut fostul regim, neo- 
comuniştii care s-au opus trecerii rapide la capitalism, 
funcționarii administraţiei care amplifică birocraţia, bătrânii 
care au mentalități comuniste, săracii care fură, cerşesc şi nu 
vor să muncească, romii care ne strică imaginea internațională, 
maghiarii care conspiră împotriva țării, muncitorii care vor 
salarii mai mari, noii capitaliști români care corup şi exploatează, 
intelectualii şi jurnaliştii care propovăduiesc ceea ce sunt plătiți 
să propovăduiască, străinii care spoliază avuţia naţională etc. 
Nu cred că a rămas vreun grup social sau ocupaţional care să 
nu fi fost cuprins în această „vânătoare de vrăjitoare”. 

Nu este vorba despre un specific românesc. Este un 
fenomen care în ultimele decenii s-a răspândit din ce în ce mai 
mult într-un număr mare de societăţi: mai întâi în cele mai 
sărace, iar acum începe să le afecteze şi pe cele dezvoltate. Şi, 
aşa cum am mai spus, este distructiv şi periculos. 

Сит întrevedeți viitorul României, în actualul 
context internațional? 

Incert, aşa cum incert este şi viitorul regiunii nord- 
atlantice de care acum aparţinem. Iar viitorul nostru depinde, 
pe de o parte, de viitorul acestei regiuni, iar pe de altă parte, de 
noi înşine. Nu este cea mai bună dintre toate situațiile posibile, 
pentru că nu avem garanții de Іа alții că o vom duce bine, dar 
este cea mai bună situaţie pe care am avut-o în ultimele secole 
pentru că, pentru prima dată, viitorul nostru depinde, în mare 
măsură, de noi. 


(2016) 

ÎNTRE EVOLUȚIE ŞI IMPAS: 
ROMÂNIA ULTIMILOR 26 DE ANI 


Aurel ROMILĂ (n. 10 august 1934), psihiatru, membru 
al Comisiei de expertiză medico-legală-psihiatrică, profesor în 
cadrul Universităţii de Medicină şi Farmacie. 

A obținut titlul de doctor în medicină cu teza Arta 
psihopatologică la pacienţii schizofreni. 

De-a lungul carierei a participat la diverse întâlniri 
științifice, naționale şi internaţionale, și a comunicat peste 200 
de lucrări de specialitate. 

Este autorul lucrării Psihiatria, considerată - de 
reprezentanți ai domeniului medical -, „cea mai importantă 
sinteză de psihiatrie făcută vreodată la noi în țară”. 

Începând cu anul 1982 şi până în 1989 a avut de 
suportat – din partea autorităţilor — o serie de restricţii, în plan 
profesional, ca urmare a interesului său de a cerceta efectele 
meditaţiei transcendentale. 

Este inițiatorul Centrului de Resocializare din incinta 
Spitalului Alexandru Obregia, inaugurat în 1994, proiect ce a 
întâmpinat încă de la început rezistență din partea diferitelor 
grupuri de interese. 

În prezent, prof. univ. dr. Aurel Romilă predă cursuri de 
specialitate, își continuă activitatea medicală — deşi s-a pensionat 
la începutul anilor 2000 —, şi este voluntar în diferite spitale din 
București. 


Cum arăta о zi obișnuită din viața dumneavoastră în 
timpul regimului Ceauşescu? 

Cu toţii eram „condamnaţi” să trăim același stil de viaţă. 
O zi obişnuită din viaţa mea nu se deosebea cu nimic de cea 
a vecinului sau a colegului meu. Împărtășeam cu toții aceeași 
rutină, aceleași lipsuri şi, probabil, aceleași frământări. 

Profesional, până în anul 1982, m-am aflat pe o pantă 
ascendentă. La acea vreme, la spitalul unde lucram, am reuşit să- 


25 


mi asociez peste patru sute de familii cu bolnavi mintal. Părinţii 
copiilor cu probleme mă sprijineau în demersul profesional — 
erau interesaţi de tehnica mea de lucru – şi, treptat, s-a creat o 
forță, o mobilizare a multor persoane ca urmare a eforturilor 
mele de a ajuta bolnavii mintal, fără a suspecta în nicio clipă 
că regimul era deranjat de munca mea. Colegii şi superiorii 
mă felicitau. Nu primisem niciun semnal că activitatea mea 
profesională era atent monotorizată. Privind retrospectiv, am 
realizat că mi se întindea o cursă. La un moment dat am primit 
ordin de la şeful meu să evaluez un tip care se pricepea la 
tehnici de „indianistică”, cu scopul de a afla dacă metodele sale 
pot veni în sprijinul pacienţilor noştri. Mai precis, era vorba de 
meditaţia transcendentală. Cu naivitate, am intrat în acest joc 
şi am întocmit un raport în baza observaţiilor şi analizei acestei 
metode alternative. 

Dacă la început această tehnică a fost receptată pozitiv 
de către PCR, în anul 1982 viziunea celor de la conducere se 
schimbase, considerându-i pe toţi cei interesaţi de metoda 
meditaţiei transcendentale drept о ameninţare pentru 
structurile statului. 

Aţi avut probleme cu autoritățile? 

Şi în cazul meu urmările au început să apară... 

La scurt timp – după ce am finalizat raportul – am fost 
dat afară de la spital. Din acel moment a început izolarea mea 
profesională. Din 1982 şi până în 1989 am lucrat la Policlinica 
Titan, într-o izolare aproape absolută. Nimeni nu vorbea cu 
mine. Nu primeam niciun telefon. Nu am mai fost invitat la 
niciun congres. Asistenta mea nu comunica cu mine. Lucrurile 
au mers atât de departe încât unora le făcea plăcere să împrăştie 
zvonul că am murit. Eram cu sabia deasupra capului. 

În mod paradoxal, în 1989, înainte de revoluţie, am 
fost chemat la CC şi mi s-a spus că sunt reabilitat, fără niciun 
alt comentariu - probabil că în cele din urmă au verificat şi 
şi-au dat seama că nu făcusem nimic rău. În fond, curiozitatea 
mea profesională, care nu m-a părăsit nici în prezent, m-a 
îndemnat să analizez metoda meditaţiei transcendentale, şi 
nici un alt motiv ascuns. Ulterior, şi şeful Policlinicii Titan 
mi-a spus că voi fi reabilitat. În pofida aşteptărilor mele, nu-mi 
mai era recunoscută vechimea în domeniul medical şi, astfel, 

am fost nevoit să o iau de la început şi să dau examen pentru 
a-mi relua pe deplin activitatea medicală. După 1989 – pentru 
a îndepărta orice suspiciune – am intentat proces, cerând să se 
cunoască adevărul privind raportul şi observaţiile mele asupra 
meditaţiei transcendentale. 

Deţin hotărârea judecătorească care demonstrează са 
am fost persecutat politic în timpul dictaturii ceauşiste! 

Ce s-a întâmplat cu activitatea dvs. profesională 
începând cu anul 1990? Au mai existat presiuni? 

În acel entuziasm care ne-a copleșit ре toți imediat după 
revoluţie, am dorit să recâştig toate drepturile profesionale pe 
care le pierdusem. Treptat am devenit conferenţiar, apoi profesor 
universitar şi am reluat proiectul celor patru sute de familii 
pentru care am construit o clădire, care în prezent se numește 
Serviciul 9, din cadrul Spitalului Obregia. Am inaugurat 
proiectul şi noua clădire, având credinţa că totul va funcționa 
bine, dar printr-un fenomen obscur, mi-au desființat grupul de 
părinţi, spunându-mi-se că se vor ocupa de resocializarea celor 
cu deficit mintal, persoane specializate în domeniu, care vor 
construi ferme şi că tot ceea ce mi-am dorit se va realiza în noile 
locaţii. Anii au trecut şi nu s-a mai întâmplat nimic. 

Ceea ce am pretins şi am vrut să descopăr – şi acest 
lucru va rămâne consemnat în istoria acelor vremuri —, este 
în ce măsură aceşti oameni, cu potențial „restant, pot fi 
organizaţi în aşa fel încât să se poată hrăni şi să aibă proprii 
bani. Probabil că această metodă a şocat, căci în cele din urmă 
„am putut ajunge la bani”, i-am putut ajuta pe bolnavi în acest 
sens. De exemplu, aceştia realizau zece mii de cearceafuri pe 
care încercam să le vând Ministerului Sănătăţii şi, astfel, munca 
lor era remunerată. Posibil ideea mea a deranjat alte interese... 

Societatea postdecembristă nu avea cum să scape 
propriilor vulnerabilităţi! 

De-a lungul activităţii profesionale am întâmpinat 
diferite obstacole, dar cu toate acestea – deşi m-am pensionat în 
anul 2004 —, continui să vin la Policlinică şi să consult pacienţi, 
fac voluntariat în spitale şi le predau studenților. 

Într-un final, a fi sau a nu fi este o chestiune individuală! 
Fiecare trebuie să-și găsească motivaţia interioară pentru a 
continua această călătorie numită viaţă! 

Cum ați perceput, în acele clipe, momentul în care 
românii au ales să spună „nu” dictaturi conduse de Nicolae 
Ceauşescu și cum îl priviţi astăzi, după 26 de апі? 

Raportat la propria mea experiență, fenomenul 
revoluționar din decembrie 1989 a reprezentat un moment de 
eliberare, şansa unui nou viitor – dorit de noi toți. Când am auzit 
primele zvonuri despre revolta românilor împotriva sistemului mi 
s-a părut că trăiesc ceva apocaliptic, supranatural. Cei aproape 
şapte ani de izolare şi de frică nu au reușit să-mi ia şi speranța 
într-o soartă mai bună! Revoluţia a reprezentat o experiență 
unică în viața mea. Deşi nu am fost un participant direct al 
fenomenului, am fost martorul eliberării României de tarele 
unui trecut împovărător. 

Revoluţia a fost un fenomen natural al suferinţei întregului 
nostru popor. Dintr-o masă cuprinsă de o imensă nemulțumire 
au fost oameni care au îndrăznit să ridice capul, oameni care 
au avut curajul să lupte. Cultura fricii era grav împământenită 
în timpul regimului Ceauşescu. La nivelul gândirii comune se 
cultivase ideea potrivit căreia „dacă îndrăzneşti să vorbeşti ești 
terminat!” Așa gândeau foarte mulți. Cu o asemenea gândire, 
cu laşitatea aceasta nu poţi să realizezi nimic! Curajul acelor 
români — care din păcate astăzi au rămas anonimi — a reuşit 
să pună în mișcare istoria! Ceea ce i-a urmat Revoluţiei din 
Decembrie 1989 este o altă poveste. De exemplu, în secolul 
al XIX-lea, Revoluţiei din 1789 şi greşelilor ce i-au urmat le- 
au fost dedicate tomuri întregi. De asemenea, avem şi cazul 
Revoluţiei bolşevice. 

Pentru a se regenera, istoria are nevoie de astfel de 
cutremure sociale, care să dea şansa unui nou început! 

Din perspectiva dvs., care a fost impactul Revoluţiei 
Române din Decembrie 1989 asupra mentalului colectiv? 

În decembrie 1989 s-a produs o răsturnare care a generat 
pofta de viață în rândul românilor, dar şi riscul de а derapa 
spre lucruri neplăcute. A fost o eliberare generală, însă, cu o 
orientare confuză pentru foarte mulți. Fiecare a avut propria 
idee de libertate în acele momente. Unii s-au gândit doar la 
profit, indiferent de mijloace. Activitatea intensă a DNA-ului 
din ultima vreme probează acest fapt. Foarte mulți s-au ghidat 
după propriile legi. 

Cum caracterizați primul an al României libere, anul 
1990, la nivelul dinamicii sociale? 

Anul 1990 a fost dominat de о stare generală de confuzie. 
Libertatea creează, din păcate, şi acest risc! Aşteptările românilor 
erau foarte mari, precum şi dorinţa lor de a arde etapele şi de a 
trăi într-o societate de tip democratic, liberă, dar nu au luat în 
calcul faptul că şi democraţiile au pericolele lor. În acel punct 
de început, românii nu erau încă pregătiți să înţeleagă acest 
lucru! Erau prea grăbiţi să se bucure de libertate şi nu au ştiut 
să privească atent spre propria lor istorie! Scriitorul şi filosoful 
Henri-Louis Bergson ne spune că nimeni nu poate construi 
prezentul, dacă nu asimilează trecutul. Cu această problemă ne 
confruntăm şi în prezent, ca societate! Avem nevoie de oameni 
care să nu uite! 

Este o ruşine să-ți ignori trecutul! Este o ruşine să mergi 
la Muzeul Naţional de Artă al României şi să observi camerele 
goale, fără vizitatori! Profesorii, elevii ar trebui să folosească, cu 
pricepere, aceste izvoare ale cunoaşterii. 

Noi, cu toţii, suntem semănătorii viitorului. Nu trebuie 
să ne gândim doar la factorul economic, la propriul salariu, la 
propria viaţă, ci trebuie să ne gândim şi la cei ce vor veni, la 
moştenirea culturală pe care o lăsăm. Nu putem semăna numai 
lucruri superficiale! 

Nu îmi doresc o societate viitoare statică, oarbă, ci o 
societate dinamică. Dacă noile generații nu vor asimila trecutul 
ce şanse mai avem? 

Nu putem semăna numai lucruri superficiale! Este vital 
să parcurgem toate elementele şi informaţiile necesare unei 
bune cunoașteri: religia, filosofia, logica, istoria etc. 

Ce comunicăm? Ce transmitem? Care sunt valorile la 
care ne raportăm? 

Această axiologie prezentă se construieşte pe istoria 
filosofiei, nu pe istorie! Istoria nu ne-a învățat prea multe şi 
ne-a speriat cu crimele ei. 

Care sunt, din punctul dvs. de vedere, realizările și 
eșecurile înregistrate în ultimii 26 de ani? 

Voi începe cu eșecurile, dorind să punctez faptul că, din 
păcate, astăzi nu se pune accentul pe persoana umană, pe factorul 

uman. Societatea actuală, atâta timp cât va avea alți indicatori 
decât conceptul de persoană, se expune unor mari riscuri. 

Ce tip de personalitate construim pentru viitor? 
Personalitatea nu este numai un concept psihologic, ci şi un 
concept filosofic. Avem nevoie de personalitate în domeniul 
teologic, în cercetarea istoriei; avem nevoie de personalitate la 
Guvern, cât şi pentru a declanşa... o revoluţie. 

Se dau rapoarte periodice la Guvern privind situația 
țării, dar apariția unor indicatori pentru persoane umane 
întârzie să apară. Trebuie să lucrăm cu indicatori de non-ratare 
a personalităţii. E păcat să lăsăm tinerii să eşueze. E păcat să vezi 
un om strălucit pe tot parcursul anilor şcolari şi apoi să asişti la 
ratarea lui socială. Care este consecința? Fuga în Occident. Ce 
viitor mai are această țară? 

Nu ne concetrăm asupra persoanei. Chiar şi în medicină 
am neglijat acest concept. Avem, de exemplu, patru spitale de 
urgenţă, însă ratarea nu intră la „urgenţă, ci se produce în zeci 
de ani. 

Ratarea aceasta despre care vorbiți parcurge toate 
pragurile pe care societatea le compune. Care este însă 
soluția? 

Într-adevăr, parcurge întreg ansamblul social şi 
degradează tot ce găseşte în jur. 

Un părinte din zilele noastre îşi ajută copilul până la 35- 
40 de ani şi tot speră să se producă o minune. Este cu totul 
altceva să te „agăţi” de un loc de muncă şi diametral opus 
să dezvolți o ramură. Tot ceea се azi a dispărut, de la ultimul 
ceasornicar până la ultimul filosof sau teolog, este o chestiune 
ce ţine de personalitate. 

Soluţia constă în dorința noastră de a revizui toate 
domeniile, personalitatea – factorul uman - fiind criteriul de 
bază în acest context, şi nu criteriul mitei sau cel al lingușelilor... 
саге azi ne otrăveşte pe toţi, în orice branşă – exceptându-i, 
desigur, pe cei care muncesc, care trudesc în adevăratul sens al 
cuvântului. 

Din cele afirmate de dvs. reiese că una din problemele 
societăţii actuale este strict legată de ideea de cunoaștere în 

sine şi de faptul că unii indivizi doresc să se refugieze într-un 
stil de viaţă superficial! Cum se poate ieși din această inerție 
socială? 

Bineînţeles! Trăim un timp superficial. Există o mare, o 
imensă superficialitate се stă la un pas să ne cuprindă pe toți... 
în orice domeniu. Şi avem aici un exemplu evident — ştiinţele $1 
teoriile care nu sunt lăsate să fie aprofundate la nivelul masei. 
Sunt numeroase voci care spun că „ar trebui să mergem într-o 
singură direcție, doar nu dorim să schimbăm lumea”, dar 
tocmai în acest punct ar trebui să ne unim energiile. 

Speranţa şi salvarea noastră sunt noile generații... 

Şi, totuși, care sunt realizările ре care le identificați? 

Este posibil ca răspunsul meu să vă mire. Succesul 
nostru trebuie raportat la filosofie. $1 nu mă refer aici la nivelul 
problematicii filosofiei, ci la conceptul de filosofie şi implicaţiile 
sale. Filosofia ne permite o mai clară înţelegere a trecutului. 
Trebuie doar să vrem să apelăm la această sursă. 

Această personalitate de care vă vorbesc, orientată 
spre filosofie, trebuie să aprecieze libertatea, cooperarea şi 
încrederea în ceilalți, dar și disciplina. 

Şansa viitorului constă în cultivarea unui om cu 
adevărat liber. Trebuie să ne axăm pe o educaţie a efortului, a 
disciplinei, a autoevaluării, a datoriei şi nu doar să mergem pe 
calea divertismentului, a plăcerii, relaxării sută la sută... 

Kant, de pildă, ne atenționează - pornind de la discuţia 
noastră despre plăcere şi toată această scădere umană - că 
datoria nu trebuie justificată. Acesta este imperativul moral! 
Sensul îl dă tocmai această datorie morală. 

Cum definiți morala actuală a omului de rând și a 
societății românești, în ansamblul său? 

Este o morală ambiguă. Pe de-o parte avem paradoxul 
religios – lumea a devenit aproape fanatică - iar pe de altă 
parte avem atracţia către divertisment a publicului larg. Lipsesc 
reperele, modelele $1, din păcate, există o mare înclinaţie spre 
derizoriu, spre superficialitate. 

La 26 de ani de la izbucnirea Revoluţiei Române 
din Decembrie 1989, se poate afirma că experienţa 

comunismului este о „etapă” asumată și iertată la nivelul 
conștiinței publice? 

Românii nu au depăşit încă accidentul istoric numit 
comunism. Această luptă de despovărare se întinde pe generaţii. 
Suntem încă fricoşi şi oportunişti, dar nu putem generaliza. 
Aşa cum am menţionat anterior, avem nevoie de caractere. 

Românul nu a făcut pace cu trecutul său, fără a 
generaliza, bineînţeles! Lecţia comunismului nu a fost asimilată 
în întregime. 

În încheiere, care este mesajul dvs. pentru cititori? 

În calitate de psihoterapeut, consider că este important 
să nu-ți pierzi niciodată cumpătul. Indiferent de obstacole, 
trebuie să-ți găseşti energia de a merge mai departe şi de а 
realiza ceva mai bun. Avem această datorie față de copii - să-i 
ajutăm să devină persoane independente şi pro-sociale. Acesta 
este mesajul meu. 


(2016) 

PUNCT ȘI CONTRAPUNCT ISTORIC: 
DECEMBRIE 1989 


Alexandru ОЅСА (n. 30 septembrie 1951, Piscu-Sadovei, 
județul Dolj) cadru didactic la Universitatea din Craiova şi la 
Universitatea Dimitrie Cantemir din Bucureşti. 

De-a lungul carierei universitare a predat mai multe 
cursuri, între care: Istoria contemporană a României în sistemul 
de Alianțe Militare în sec. XX, Organizaţii internaţionale 
contemporane, Geopolitica Mării Negre. 

A obținut titlul de doctor în istorie, în anul 2002 
(Universitatea din Craiova), cu lucrarea România și Înțelegerea 
Balcanică. Convenții Militare, sub atenta îndrumare a 
profesorului Valeriu Florin Dobrinescu. 

A ocupat funcția de director al Serviciului Istoric al 
Armatei și vicepreședinte al Comisiei de Istorie Militară. 

A coordonat, de asemenea, diferite proiecte de cercetare 
în cadrul IRRD. 


Sfertul de veac ce s-a scurs de la Revoluţia Română 
din Decembrie 1989 nu a fost suficient pentru a sedimenta în 
conştiinţa poporului român adevărul acelor zile. În continuare 
există două tabere: cei care contestă și cei ce apără revoluţia! 
Dys., domnule Oşca, cum comentaţi această situaţie? 

O întrebare bună şi oricând actuală. N-aş zice că în 
conştiinţa poporului român momentul decembrie 1989 a rămas 
altfel decât ca moment al revoluţiei, al schimbării radicale de 
regim politic, de sistem social-economic şi de model cultural. 
Vedem cum, în ciuda controverselor pe tema revoluţiei, în luna 
decembrie, în fiecare an, au loc manifestări omagiale, evocative 
sau comemorative peste tot în țară. Eu, cel puțin, n-am auzit са 
într-o comunitate locală, profesională, să fie „omagiată” lovitura 
de stat, de exemplu. Controversele se alimentează în medii mai 
degrabă interesate. Cunosc istorici străini (să-l numesc doar 

pe domnul Tamás!) contrariați de перийп{а de a ajunge la 
un consens al autorilor români (politologi, analişti, jurnalişti, 
chiar istorici) de lucrări dedicate perioadei sau fenomenului 
în cauză. Fiind oameni cu vizibilitate, de opinie, ideile lor – 
fundamentate sau nu - ajung la marele public, dar, curios, după 
апі de „eforturi” ansamblul societăţii „se încăpățânează” să-şi 
fixeze ca reper revoluţia (și nu lovitura de stat) când se referă la 
un moment anume din trecutul său. Altfel, controversa — care 
pe această problematică produce dezamăgire întru-o tabără sau 
alta – este, în general, productivă, cu condiţia să fie argumentată 
pe fapte reale, pe mărturii palpabile, pe documente şi, evident, 
pe dorinţa de a ne apropia de adevăr. 

Nu este vorba de a apăra revoluţia, realitatea ei fiind 
indubitabilă! Singura obligație – nu neapărat a istoricului, ci a 
tuturor românilor — este de a nu o denigra. Nicolae Iorga ne-a 
lăsat o frază celebră: „Un popor care nu-şi cunoaște istoria este 
precum un copil care nu-şi cunoaşte părinţii. Nu înseamnă că 
trebuie să ne cunoaștem părinții (trecutul) pentru „bucuria” 
de a-i denigra. Personal, îi înțeleg pe confrații în ale scrisului 
care supralicitează unele aspecte ale Revoluţiei Române din 
Decembrie 1989 sau exprimă dubii asupra altora, până la 
limita în care neagă cu bună ştiinţă orice realitate, doar pentru 
a rămâne în „moda de succes” sau care se poartă, „dă bine, 
este aplaudată. Adeseori, în graba formulării unui enunț lipsit 
de argumente, se apelează la ipoteze fictive, neverificabile şi 
acceptate cu ușurință de către un public avid de mistere. 

Asemenea multor colegi, eu mă {іп departe de această 
tentaţie. 

Ce întârzie ajungerea la un verdict final, veridic şi 
incontestabil? 

Fără îndoială, sunt foarte mulți factori care fac dificilă 
o cercetare exhaustivă a revoluţiei în sine, a cauzelor şi 
consecinţelor acesteia, pentru devenirea noastră ca societate. 
Personal, trăiesc cu speranţa că nu voi fi contemporan cu un 
„verdict fina!” într-o problemă atât de controversată, pentru că 
– orice s-ar spune – revoluţia este un fenomen complex. Ştiu 
că a mai existat o asemenea ambiţie - chiar de la nivel înalt — 
când „o Comisie Prezidenţială” a... emanat un „Raport final.. >. 

Şi regimul comunist le-a cerut istoricilor judecăţi definitive pe 
un aspect sau altul al trecutului. Din câte știu, n-a ieşit aproape 
nimic. 

Revenind, interesul istoricilor care se dedică studiului 
revoluţiei este să identifice cât mai multe surse primare, 
autentice care să permită apropierea de adevăr. Specificul 
situaţiei creează dificultatea decelării $1 evaluării surselor. 
Am întâlnit documente publicate în diverse conjuncturi, cu 
omisiuni sau adăugiri nemărturisite, care deformau, în zone 
esenţiale, o realitate, o configurau ca să răspundă unei concluzii 
fixate anterior. Documentaţia timpului a fost supusă unor 
factori de risc teribili, multe acte au intrat în grija arhiviştilor 
după ce au fost parțial distruse sau dislocate din loc în loc, 
păstrate neglijent. A fost o perioadă cumplită şi o soartă tristă 
pentru fondul arhivistic naţional. Mulţi arhiviști şi-au sacrificat 
sănătatea şi timpul lor pentru a salva documente, a le recupera 
şi a le reintegra în fondul de care aparţineau. Ani de zile a durat 
predarea documentelor - primite uneori sub focul armelor - 
către deținătorul de drept. Alți mulţi ani a durat prelucrarea lor 
arhivistică pentru a putea fi puse la dispoziţia cercetătorilor. Peste 
toate s-au suprapus decizii voluntariste, sau din rațiuni politice, 
care „au spart” şi fondurile vechi, constituite profesional. 

Sunt doar câteva aprecieri de unde rezultă nevoia unui 
efort de durată, profesionist şi de bună credinţă dacă vrem să 
aflăm contextul în care un popor întreg s-a ridicat împotriva 
regimului comunist de dictatură. 

În acest context, care este misiunea istoricului român? 

Una foarte simplă şi, în același timp, dificilă. ÎL citez 
adeseori pe AJP Taylor, care a meditat asupra condiţiei de 
istoric: „oricum, nu intră în datoria istoricului să spună ce ar fi 
trebuit să se facă. Singura sa obligaţie este să descopere ce s-a 
făcut şi de ce”. În completarea acestei afirmaţii — precizează în 
alt loc Taylor — „adeseori istoricilor nu le place ce s-a întâmplat 
sau doresc să se fi întâmplat altfel. Dar nu se poate face nimic 
în legătură cu asta. Ei trebuie să afirme adevărul aşa cum îl 
văd, fără a-şi pune problema dacă şochează sau confirmă 
prejudecățile existente”. 

În tot ce am scris — nu numai despre revoluţie - am 
rămas adeptul acestui crez. 

Întrebarea „Cine a tras în decembrie 1989” naște în 
continuare mituri în rândul populaţiei. Care este răspunsul 
dvs. la această chestiune, în calitate de istoric care a 
aprofundat subiectul revoluţiei române? 

Răspunul la această întrebare, cunoscut în zilele 
revoluţiei, a fost ulterior „retușat”, cu scopul de a-l „îmbunătăţii”. 
Pentru a fi exact, vă propun să folosim „materialul clientului”. 
Iată ce spunea şeful Securităţii în octombrie 2015, la Târgu Jiu, 
la un eveniment: „În zona care se circumscrie, între bulevardul 
Magheru, bulevardul Bălcescu până la Universitate, pe strada 
Edgar Quinet, pe strada Regina Elisabeta şi bulevardul 
Brezoianu, care urcă spre strada Ştirbei Vodă şi se întoarce spre 
est, spre partea Hotelului Athenee Palace, în spatele Ateneului 
Român, în această zonă eu aveam dispusă forța unei brigăzi, 
care este o mare unitate, cu tot armamentul de luptă, pentru că 
deja se dăduse decretul de mobilizare generală și toate unitățile 
erau mobilizate pentru război. În afară de asta, în cadrul 
intern, dar care urma traseul celui dintâi, adusesem actuala 
Academie Alexandru loan Cuza a Ministerului de Interne, al 
cărei comandant fusesem un anumit număr de ani, iar această 
funcţie mi-a plăcut cel mai mult, pentru că sunt dascăl ca 
meserie de bază. Acolo, mai erau 700 de elevi, cu armamentul 
din dotare şi cu alt nivel de instruire decât al soldaților, dar şi 200 
de ofițeri. [...] 

În sediul Comitetului Central, la acea oră erau până la 
aproape câteva sute de ofițeri ai Direcţiei de Securitate, înarmaţi 
cu cele mai bune arme din dotarea infanteriei, pistolete, automate, 
puști mitralitere, dar ușile s-au deschis tot la ordinul pe care l-am 
dat. Ce trebuia să facem în momentul acela? Să fi pus pușca pe 
mulțime aceea, atunci ar fi căzut сит cad palele de grâu în fața 
secerătorilor. Nu era posibil”. 


1 Vineri 30 octombrie 2015, Iulian Vlad a participat, alături de col.(r) 
Filip Teodorescu, gen (r) Vasile Mălureanu la simpozionul organizat de 
Universitatea Constantin Brâncuşi, cu tema: 1989 Adevăr și manipulare, 
eveniment în cadrul căruia a vorbit despre momentul decembrie 1989. 
Sursa:  www.activenews.ro/cultura-istorie/Ultimul-sef-al-Securitatii-lulian- 
Vlad-vorbeste-DESCHIS-dupa  26-de-ani-despre-decembrie-89-Se-dorea- 
un-conflict-intre-Armata-si-Securitate.-Generalul-Gusa-si-cu-mine- 
am-impiedicat-o-crima-fara-precedent.-Noi-n-am-facut-parte-din- 

Cât se poate de clar, nu-i așa? 

Peste un an, la Timişoara, de această dată în cadrul unui 
alt eveniment, acelaşi şef al Securităţii afirmă categoric: „Îmi 
asum ce am ordonat si am facut eu. Din ordinul meu nu s-a 
tras, armamentele celor din Securitate au fost închise”. 

Realitatea este că prin afirmaţiile de la Târgu Jiu şeful 
Securităţii a dat o lovitură devastatoare efortului de a „spăla” 
imaginea propriei sale instituţii la care subalternii săi trudiseră 
un sfert de secol! 

Deși experiența comunismului a lăsat răni adânci în 
fiinţa naţională, astăzi, la aproape 27 de ani de la înlăturarea 
lui Ceauşescu de la putere, există români care deplâng acea 
perioadă. Cum interpretați acest semnal al populației? 

Este explicabil, oamenii au tendinţa să uite întâmplările 
urâte, greutăţile din viaţa lor şi să-și amintească doar de cele 
plăcute. Această selecţie operează fără voia noastră, aşa încât, 
întrebat brusc despre o perioadă dificilă, ai tendinţa să dai 
un răspuns nostalgic. Imediat, însă, amintirile te năpădesc, şi 
astfel încerci un răspuns critic, aproape de realitatea cenușie а 
cozilor lungi la alimente, frigul insuportabil şi periculos din 
casă, din şcoli și de la serviciu, sâmbetele şi duminicile lucrate 
ca să îndeplinești planul etc. 

Să nu ne temem: memoria socială este mai puternică 
decât percepția asupra ei. 

Cum caracterizați evoluţia României în ultimii апі? 
Au reușit românii să depăşească, cu adevărat, „moştenirea” 
trecutului? 

Un răspuns care angajează doar în parte condiția mea 
profesională. Ce să spun? Ţara se regăseşte într-un concert select 
(cam în spate, dar în fin€...), cu greu, dar se modernizează, 
schimbările sunt vizibile peste tot. Sper ca poporul român să-şi 
descopere elitele adevărate. 

Văzând contextul regional actual, ca istoric, nu pot 
decât să repet după Nicolae Iorga: „Fereşte-te popor al meu, 


Conspiratie-126187. 


2 În data de 6 octombrie 2016, Iulian Vlad a fost prezent la Timișoara, 
în calitate de invitat la lansarea cărţii Factorul intern. România în spirala 
conspirațiilor, semnată de fostul general SRI, Aurel Rogojan. Sursa: www.zi- 
are.com/ion-iliescu/revolutie/fostul-sef-al-securitatii-iulian-vlad-la-o-lan- 
sare-de-carte-la-timisoara-cum-a-fost-primit-de-revolutionari- 1438816. 

căci mari primejdii {і se pregătesc”. Savantul avea în vedere 
conjunctura timpului său. Eu invoc avertismentul marelui 
învăţat cu gândul la ce se întâmplă acum. Prea este aproape 
focul pentru a-i ignora dogoarea şi nu ştiu dacă patru milioane 
de români plecaţi în pribegie (un popor sedentar, neobişnuit 
cu pribegia, dispus să-i ajute pe cei în nevoie!) ar fi dispuşi să- 
şi lase tot avutul şi să se întoarcă acasă, la chemarea patriei. Ca 
român am convingerea şi speranţa că acest lucru se va întâmpla. 

Altfel, istoria – dacă tot о invocăm - ne învaţă să nu 
ne bazăm pe „scuturile” altora, foarte bine că le avem (deşi 
ne expun, dar asta este!), nici pe „ajutorul tovărăşesc” pe 
care-l primeşti doar cât există interes. În România modernă 
oamenii de stat – precum ПС Brătianu, de exemplu - foloseau 
conceptul de „politică de balans”. Poate erau nişte pitici politici 
în comparaţie cu „somităţile” de astăzi, dar vedeţi, sub ei s-a 
format şi s-a păstrat în bună măsură România de astăzi. 

În prezent, lucrurile în ţară bat pasul pe loc. Care este 
punctul dvs. de vedere? 

Totdeauna în istorie, societatea română și-a conservat un 
specific al ei. Această însușire i-a exasperat pe mulți străini veniți 
la noi — din interes, desigur! Nu suntem mai răi sau mai lipsiți de 
calități decât prietenii noştri саге — іп urmă cu un deceniu - ne- 
au primit lângă ei, cu aerul că ne acceptă, deşi ne ştiau metehnele. 

Am un punct de vedere în legătură cu revoluţia română 
şi receptarea ei în Occidentul democrat: aproape sigur, cercurile 
oficiale şi mediul public au fost surprinse de virtuțile unui popor, 
capabil de o energie de care nu-l credeau în stare („mămăliga nu 
explodează”). 

Revoluţia ne-a oferit multe oportunități, prea multe. 
15 ani a exersat şi suportat România experimente de tot felul 
până când ne-am lăsat convinşi că... „revoluţia n-a fost decât o 
lovitură de stat”, „înalta calificare a specialiştilor români este o 
legendă, „cultura lor generală solidă n-are niciun suport”. 

Abia atunci am făcut obiectul aderării şi integrării, dar, 
aşa, ca să ni se facă o favoare. Am dat cândva în arhivele germane 
de la Freiburg peste un document din 1940. Documentul este 
despre noi, dar dezvăluie şi „calităţile de prieten sincer” al 
aliatului nostru de atunci. Iată cum ne caracteriza un resident 
german la doar câteva zile după ce România semnase aderarea 

la Axă, iar Antonescu anunța că mergem 100% — cu sinceritate 
şi bună credință - în siajul politicii Berlinului: „Națiunea 
română — chiar şi astăzi — nu este mai mult decât o legendă 
a consemnărilor istorice.... Modul de viaţă al acestui popor a 
fost influențat de apariția sistemului industrial..., favorizând 
prin aceasta... ca la toți primitivii, creşterea populaţiei... Noua 
Românie trăiește de la început în sfera bunăvoinţei dătătoare 
de energii a Axei, chiar şi în probleme de politică internă. Într-o 
tară în care ofițerii şi funcționarii şi intelectualii au obiceiul să 
trăiască din fraudă şi înşelăciune, se creează o enormă opoziţie 
omului care pretinde cinste şi loialitate... Noua Românie va avea 
nevoie... pentru câteva decenii de coloana vertebrală a trupelor 
germane... Mulțumită capacității extraordinare a poporului 
român de a îndura foamea, şi în viitor îi vor sta la dispoziţie 
Reich-ului excedentele agrare ale României, iar rezervele de 
petrol vor lua acelaşi drum cât izvoarele nu vor seca. Se pune 
întrebarea dacă Reich-ul trebuie să se mulțumească doar cu atât 
sau să se treacă la exploatarea completă a bogăției şi a forței de 
muncă... Dacă se vrea a nu fi lăsată a se orienta după înclinațiile 
ei, ci să se facă pe deplin utilă, atunci succesul nu poate fi obținut 
prin metoda consilierii, ci prin cea a colonizării României... 
În acest fel s-ar crea posibilități de cooptare a Grupului Etnic 
German în misiuni care i-ar da conștiința de a avea o reală 
participare... teritoriul de dincoace de Carpaţi poate dobândi 
din nou aspectul unei regiuni germane... şi poate să orienteze 
în teren și să îndeplinească misiuni în spaţiul de dincolo 
de Carpaţi... Aceste misiuni pot fi îndeplinite fără lezarea 
suveranității formale a României (de altfel, caracteristicile 
esențiale ale suveranităţii lipsesc acestui stat)... Procedeul ar fi 
cel al unei pătrunderi pașnice... 

Vedeţi dumneavoastră, istoria are această capacitate de 
a trimite la trecut. Nu pentru a refuza virtuțile prezentului, ci 
pentru a ne pune în gardă în privinţa viitorului. Altfel, ideea că 
poporul român este cu un secol în urma Europei – fără îndoială, 
reală în multe privințe – depinde cum o priveşti. La începutul 
secolului XIX eram în urmă cu patru secole, înseamnă că am 
recuperat? Oare stăm bine? 


(2016) 

ADEVĂRUL DE PESTE ANI: 
REVOLUȚIE ŞI PERCEPŢIE 


Marcela FERARU, jurnalistă, scriitoare și realizatoare 
ТУ. Și-a început cariera de jurnalist la „Evenimentul Zilei”. А 
lucrat şi la „Curentul” și „Cotidianul”, unde a ocupat funcţia de 
redactor-șef. 

Începând cu 2002 a fost corespondent TVR la Paris, iar 
din 2006, jurnalist la RFI și Hochette Collection. 

A început, în același timp, o carieră de realizator de 
documentare pentru televiziunile franceze, între care: România 
în Primul Război Mondial, 7 zile în București — secretele unei 
revoluții, Prin sângele vărsat - istoria unei legi. 

În 2009 publică vol. Revoluţia Română. 

A absolvit Universitatea Politehnică din București și a fost 
auditor al IHEDN (Institutul de Înalte Studii de Apărare) din 
Paris. 


Revoltele (1 august 1977, 15 noiembrie 1987, 14 
decembrie 1989...) şi actele de dizidență au reprezentat 
momente  izoltate în timpul României comuniste, 
comparativ cu celelalte state-satelit ale URSS. În 1989, 
Europa Răsăriteană era deja pe drumul unui alt curent 
ideologic, în timp ce în ţară lucrurile erau neschimbate. Cum 
a fost posibilă această situaţie? 

Fără îndoială că situaţia particulară a României, în 
1989, a fost dată de caracterul cu totul excepţional al dictaturii 
lui Nicolae Ceauşescu, de departe cea mai opresivă, cea mai 
absurdă din Europa de Est. Întrebarea ar fi: cum a fost posibil să 
se ajungă în această situație într-o țară în care, înainte de sosirea 
tancurilor sovietice, numărul comuniștilor nu depășea 1000? 

Paradoxal, vântul de liberalism care a trecut peste 
România în 1968 (când Ceauşescu a refuzat să se alăture 

represiunii împotriva Cehoslovaciei) s-a întors împotriva 
noastră. Nicolae Ceaușescu a căpătat o aura în ochii populaţiei 
şi în ochii liderilor occidentali care au sperat să îl poată folosi 
ca un pion în jocul împotriva Moscovei. Fără educaţie dar de o 
şiretenie nativă, Ceauşescu a reușit să surfeze pe acest val timp 
de 20 de ani. 

Ar fi absurd să credem că situația în care ajunsese 
România în 1989 a fost opera unui singur om! Un întreg sistem 
a fost complice. Şi pe măsură ce dictatura devenea mai sumbră, 
{ага se izola, la cheremul Securităţii şi al aparatului de partid. 

De ce spun că relativa independență a României fața 
de Moscova s-a întors împotriva noastră? Dacă analizaţi 
ultimii ani ai deceniului, reformele în toate statele comuniste 
au început odată cu perestroika. Mihail Gorbaciov a reușit 
să impună o anumită deschidere care, evident, a condus la 
explozia sistemului. Documentele vremii ne arată că Gorbaciov 
a încercat să o impună şi lui Ceausescu, fără success, însă. 

Cum calificați cazurile de intervenţie a elitelor 
intelectuale, în spaţiul public, în încercarea de a soluţiona 
criza socială pe care statele comuniste o traversau? 

În cei 50 de ani de opresiune au existat în toate țările 
din Est mișcări de rezistenţă. Diferitele instituţii create după 
căderea comunismului, abilitate să cerceteze, să strângă 
mărturii, să repertorieze crimele regimului au toate dovezile 
necesare. 

Unele dintre aceste mişcări au avut loc prea repede, când 
lumea occidentală nu era pregatită, abia ieşită din măcelul celui 
de-al Doilea Război Mondial, să intre într-un nou conflict. A 
fost cazul rezistenţei din munţi în România, a „fraţilor pădurii” 
din Ucraina și Țările Baltice, a revoltei de la Budapesta din 
1956 sau de la Praga din 1968. 

Mişcarea intelectualilor de la sfârșitul anilor '70, care 
a avut o componenţă şi în România, chiar dacă de mai mică 
amploare, a fost prima fisură reală în interiorul blocului. 
Momentul decisiv a fost nașterea mișcării Solidaritatea în 
Polonia, care a infuzat gândirea contestatară în toate straturile 
societății. Şi pentru că vorbim despre Polonia, nu trebuie uitat 
rolul decisiv al Papei Іоап-Раш al II-lea. 

Dar în ceea ce privește situația din {ага а 
intelectualității? 

În ţară, o mişcare timidă a prins contur Іа sfârșitul anilor 
'80 în interiorul PCR, care însă nu mergea mai departe de ideea 
unui „comunism cu față umană” Iar în ceea ce-i priveşte pe cei 
câţiva dizidenţi din rândurile intelectualităţii române, aceștia 
păreau mai degrabă „tolerați” de către dictatură pentru а 
demostra că iată, în România există o libertate de gândire. 

Ar fi însă exagerat să vorbim despre o mişcare reală a 
intelectualității româneşti înainte de 1989. 

Şi totuși, pentru că am adus în discuţie raţiunile 
care au blocat aderarea României la deschiderea gândită de 
Gorbaciov, şi pentru a identifica până la capăt cauzele ce au 
determinat acel decembrie sângeros, de ce credeți că nu a fost 
posibilă şi în România o Revoluţie de Catifea? 

Răspunsul poate fi rezumat în câteva cuvinte: izolarea 
României; nebunia lui Ceauşescu; ataşamentul slugarnic 
al aparatului de partid față de liderul incontestat (să nu 
uităm că Ceaușescu abia fusese reconfirmat în funcţie, în 
octombrie 1989, la ultimul congres al PCR); lipsa unei mișcări 
reale, organizate, de rezistență în rândul populaţiei în anii 
premergători revoluţiei. 

Care este, din punctul dvs. de vedere, elementul 
definitoriu al Revoluţiei Române din Decembrie 1989? 

S-au spus şi s-au scris multe despre ce a fost, cu adevărat, 
în România în decembrie 1989. Pentru mine, care am trait acele 
zile, cuvântul definitoriu ar fi spontaneitatea. Dacă a fost sau 
nu о intervenţie externă, un scenariu de detonare nu vom afla 
înainte de deschiderea tuturor arhivelor, dar pentru cei care s-au 
aflat atunci pe străzi, cu piepturile goale în fața mitralierelor, 
gestul a fost spontan! 

A existat probabil un potențial, e enorma acumulare de 
energie care şi-a găsit modalitatea de exprimare în acea revoltă 
care pentru mine va fi, întotdeauna, o revoluţie! 

În cei aproape 27 de ani de la înlăturarea lui 
Ceauşescu de la conducerea ţării, încercările de denaturare 

a „evenimentelor din decembrie ?89!” au devenit din ce în ce 
mai acide. Care este opinia dvs.? 

Din pacăte, încă din primii ani de după revoluţie 
au existat diferite tentative de recuperare politică a acelor 
evenimente extraordinare. Veţi observa că şi azi, subiectul este 
dezgropat în preajma campaniilor electorale. 

Desigur că există şi persoane de bună credință care 
continuă să îşi pună întrebari asupra unor puncte rămase 
neelucidate, familii care îşi plâng încă morții şi care vor continua 
să îşi pună întrebări până la sfârşitul timpurilor pentru că 
moartea unui apropiat drag rămâne о injustiţie intolerabilă. Şi 
mai există amatorii de teorii ale conspirației care vor susţine, de 
exemplu, că 11 septembrie este opera CIA. 

Atâta vreme cât generaţia revoluţiei va fi în viață, 
scenariile vor continua! 

Istoria se va scrie abia de către generațiile viitoare... 


(2016) 

CE AR FI FOST DACĂ DECEMBRIE 1989 
NU AR FI EXISTAT? 


Marian ENACHE (n. 5 mai 1954) 

În 1977 a absolvit Facultatea de Drept, în cadrul 
Univerităţii Alexandru Ioan Cuza - Iași, iar în 1997 obţine 
titlul de doctor în Drept - specialitatea Drept constituțional - 
Universitatea din București. 

În perioada 1990-1992 a ocupat următoarele funcții: 
deputat - Camera Deputaților, Parlamentul României, 
vicepreşedinte al Comitetului Adunării Constituante, 
vicepreşedinte al Adunării Deputaților, membru al CPUN etc. 

A fost ambasador extraordinar şi plenipotențor al 
României în Republica Moldova între anii 1993-1996. 

În perioada 1996-2000 și 2012-2016 revine în Parlamen- 
tul României ca deputat în cadrul Comisiei pentru învățământ, 
stiință, tineret și sport, respectiv, Comisiei juridice, de disciplină 
și imunizații. 

În 2002 primeşte Premiul Andrei Rădulescu în domeniul 
istoriei dreptului pentru lucrarea Interpretarea Constituției 
(coautor) din partea Uniunii Juriştilor din România. 

Actualmente este judecător la Curtea Constituțională a 
României. 


Cum definiti momentul declanșator a luptei pentru 
libertate – sfârşitul anilor '80 - la nivelul dinamicii scenei 
internaționale? 

După cum bine cunoaşteţi, momentul declanșator al 
schimbării sistemelor politice din Estul Europei a variat de la 
o ţară la alta, în funcţie de modalitățile prin care s-a realizat 
trecerea de la regimul totalitar la cel democratic, cât şi ţinând 
seama de particularitățile acestor regimuri, caracterizate prin 
diferenţe substanţiale. Astfel, putem vorbi în România de un 
sistem mult mai izolat și opresiv, spre deosebire de alte state 

comuniste din Estul Europei, unde la sfârşitul anilor '80, 
opoziţia nu era atât de oprimată şi existau şi voci reformatoare 
din interiorul partidelor comuniste. Având în vedere politica 
lui Mihail Gorbaciov, de a dialoga cu Vestul şi de promovare a 
reformelor, Іа care s-a adăugat stringenţa schimbărilor realizate 
în 1989 în mai multe {агі comuniste din Centrul și Estul 
Europei, la sfârşitul anului 1989 exista cu siguranţă o stare de 
aşteptare în mass-media şi mediile politice internaționale, că 
şi în România ar putea exista revolte împotriva regimului girat 
de Ceauşescu. 

Rolul Timișoarei şi al timișorenilor a fost unul esenţial, ei 
au fost primii care au conșştientizat necesitatea schimbărilor, аи 
ieșit în stradă riscându-și viața. Revoluţionarii au luptat pentru 
căderea regimului totalitar şi pentru dobândirea drepturilor şi 
libertăților fundamentale. 

Care sunt factorii care au determinat 
izolarea României de realitatea acelor clipe, precum și 
reacția întârziată a românilor de a se elibera de regimul 
dictatorial? 

În ceea ce priveşte schimbările de regim politic din 
Europa de Est, aşa cum am precizat anterior, au existat 
diferenţe de la țară la ţară. În România, momentul revoluționar, 
chiar dacă a survenit mai târziu a fost unul foarte rapid, 
desfăşurându-se їп aproximativ zece zile, cu mult mai puțin 
ca în Ungaria, Cehoslovacia şi mai ales în Polonia. Această 
situație este explicabilă. 

Deşi nu se poate compara cu represiunea de la 
începuturile regimului comunist, în România anilor '80 teama 
de autorităţi era foarte mare şi era una reală. Vorbim de o 
societate nu numai a neîncrederii, dar şi de un cadru în care 
asigurarea nevoilor existenţei de bază pentru români, devenise 
o luptă zilnică, de supraviețuire pentru cea mai mare parte a 
acestora. În plus, la sfârşitul anilor '80, România era din ce în 
ce mai marginalizată pe plan internațional. Nimeni nu mai 
credea ce se spunea pe canalele oficiale – în presă, la televiziune 
– iar populaţia avea cu greu acces la informaţii. Represiunea 
de dinainte de 1964, lipsurile din anii '80, amenințările directe 
sau indirecte ale instituţiilor represive, inclusiv cele privind 
integritatea fizică, „şantajul” oficial, au fost reale şi constante, 

pentru cei care am trăit în acea epocă. Și totuși, opoziţie а 
existat şi în România anilor '80 şi apreciez că IRRD studiază 
şi în această direcţie realitatea. În concluzie, consider că în 
decembrie 1989 contextul internaţional favorabil a determinat 
declanșarea revoluţiei române. 

Întrevedeaţi, în contextul internaţional al vremii, 
posibilitatea declanșării unei revoluţii în țară? 

În 1989 eram avocat în baroul din judeţul Vaslui, poziţie 
prin care mă aflam în contact cu persoane din toate categoriile 
sociale, iar nemulțumirile oamenilor faţă de situaţia în care se 
afla România, chiar dacă nu explicit exprimate, erau dramatice. 
Cei mai mulţi dintre noi, cetăţenii, nu reușeam și nu mai 
voiam să escamotăm neîncrederea ре care o aveam atât față 
de puterea centrală, cât şi față de autorităţile locale. În ceea се 
priveşte contextul internațional, înțelegeam că se întâmplă ceva 
crucial şi că în țări ca Polonia, Ungaria, Cehoslovacia evoluția 
politică va fi spre liberalizarea societăţii. 

În acele momente nu eram foarte sigur că România 
va reuşi să раѕеаѕса pe o cale asemănătoare, să se rupă de 
regimul totalitar de tip comunist. Credeam că, dacă revoltele 
vor izbucni, represiunea regimului Ceausescu va fi foarte 
dură. Nu credeam într-o schimbare uşoară. Nu întrevedeam 
însă o schimbare pașnică, din interior – adică înlocuirea lui 
Nicolae Ceaușescu cu fiul său Nicu sau cu un alt membru al 
nomenclaturii ceauşiste, și aceasta pentru că presupuneam că 
era nevoie de o schimbare profundă. Toţi ne doream să trăim 
într-un stat democratic, eliberați de frica opresiunii. 

Care erau așteptările dvs.? 

Trăiam şi eu aceeaşi stare de spirit ca toţi ceilalți oameni 
de lângă mine şi din societate şi ne doream o viaţă firească, să 
fim oameni normali într-o {ага normală. 

Când aţi aflat despre revolta timișorenilor, ați avut 
convingerea că sistemul se va prăbuși ? 

Speranţa exista, însă cred că românii care au ieşit în 
stradă în decembrie 1989, împotriva regimului Ceauşescu, 
nu au fost deloc siguri că vor izbândi şi nici că vor supravieţui 
acestui moment. Pe 21-22 decembrie 1989 existau informaţii 
despre crimele de la Timișoara, totuși românii din celelalte oraşe 
au ieșit în stradă, riscându-și viața pentru libertate şi demnitate. 

Această conştiinţă exemplară nu trebuie niciodată uitată 
şi nici minimalizată. Dimpotrivă, cred că generaţiile viitoare 
vor manifesta respectul şi recunoştinţa cuvenite pentru aceste 
fapte şi jertfe care s-au înscris în istoria poporului român, mai 
ales pentru eroii revoluţiei şi familiile lor. 

Rezumând într-o singură frază, ce a reprezentat 
pentru dvs. fenomenul revoluţionar din decembrie '89? 

Pentru mine, Revoluţia Română din Decembrie a fost 
una dintre cele mai mari victorii ale poporului român împotriva 
tiraniei politice. 

În data de 22 decembrie 1989, împreună cu alți 
vasluieni, ați luat cu asalt sediul Comitetului Judeţean de 
Partid. Cum au evoluat lucrurile? 

În cursul zilei de 22 decembrie 1989 municipiul Vaslui 
a fost eliberat de comunism. Am fost unul dintre acei vasluieni 
care au ieşit în stradă, am pătruns în sediul Comitetului 
Judeţean de Partid şi am cerut în mod imperativ, împreună 
cu ceilalți revoluționari, reprezentanţilor puterii comuniste să 
abandoneze această putere şi să părăsească sediul instituției. În 
mod concret, toţi cei саге am realizat această acţiune temerară 
am preluat puterea politică a judeţului legitimaţi fiind de voinţa 
noastră revoluționară. 

Imediat, din proprie iniţiativă, ne-am constituit într- 
un Comitet de coordonare a noilor schimbări şi de conducere 
efectivă a întregului județ prin acte şi decizii conştiente şi 
organizate care au fost menite să instaureze noile structuri ale 
revoluţiei şi a noului spirit al acesteia la nivelul întregii unități 
administrativ teritoriale a județului. 

Apoi, în noaptea de 22 spre 23 decembrie 1989, 
împreună cu alți revoluționari, care preluaseră exercițiul puterii, 
şi cu un grup de profesioniști ai scrisului, am înființat ziarul 
„Adevărul, al cărui prim numar a fost tipărit în acea noapte 
şi care a apărut în dimineaţa zilei de 23 decembrie. În paginile 
acestui prim numar al ziarului s-a declarat că suntem liberi 
şi am învins. S-a confirmat schimbarea profundă produsă în 
conducerea politică a judeţului prin alegerea unui nou Consiliu 
revoluţionar și înlăturarea vechilor structuri comuniste. 

Care erau obiectivele noii grupări revoluţionare, din 
саге făceaţi parte? 

În realitate, această acţiune a fost foarte complexă 
deoarece oamenii care au preluat exercițiul puterii concrete 
aveau de îndeplinit două obiective majore. Primul obiectiv 
era acela care viza schimbarea structurii politice, iar celălalt 
impunea organizarea şi conducerea administrativă a județului, 
de asigurare a desfăşurării vieţii de zi cu zi a cetățenilor. 51 
toate acestea în condiţiile unei crizei de sistem politic de 
tip revoluţionar, care presupunea instabilitate şi pierderea 
controlului social. 

Tot ceea ce am făcut în acele zile, am făcut pornind de la 
ideea apărării vieții şi integrităţii fizice a fiecărui om, instaurarea 
cu mijloace şi metode paşnice a dialogului şi reconcilierii cu 
toate grupurile aflate în opoziţie în acele momente în toate 
localitățile județului. Poate cea mai mare reușită a celor care 
am acţionat ca reprezentanţi ai mișcării revoluționare, este 
faptul că nu am înregistrat pierderi de vieți omeneşti, cu 
toate că au existat confruntări fizice şi tensiuni între cetăţeni 
şi reprezentanţii autorităţilor publice care au fost la timp și în 
mod eficient anihilate, evitându-se astfel, victimile omenești. 

Realizez acum, că dacă nu am fi procedat aşa, şi judeţul 
nostru ar fi plătit cu preţul unor vieţi omenești. Aş putea 
dezvolta amănunţit în Memorii, acest fenomen posibil, pe care 
atunci l-am controlat cu succes. 

Din aceste considerente, personal cred că numai aceste 
grupuri de revoluționari care au pătruns în sediile puterii 
comuniste, au înlăturat vechile structuri de conducere, au 
preluat efectiv puterea politică și au inițiat acțiuni şi au adoptat 
decizii concrete de instaurare a noii puteri revoluţionare de tip 
democratic, pot fi consideraţi revoluționari cu rol determinant. 

Legea пг. 341 din 12 iulie 2004, а recunoştinței față 
de eroii-martiri şi luptătorii care au contribuit la victoria 
Revoluţiei Române din Decembrie 1989, cu modificările şi 
completările ulterioare, care a stabilit un criteriu limitat şi 
relativ arbitrar pentru acordarea rolului determinant unor 
participanţi la revoluţie, fără а ţine seamă de rolul efectiv 
determinant în schimbarea vechii puteri, preluarea puterii 
efective şi exercitarea ei în scopul instaurării unor noi structuri 

democratice ale revoluţiei, este nejustificată în modul ei de a 
га{іопа lucrurile şi de a le valoriza prin inexistenţa unui criteriu 
obiectiv a importanței activităţii fiecărui revoluționar. 

Cum au primit vasluienii acest Comitet de 
coordonare? 

Acest consiliu revoluţionar a fost validat prin adeziunea 
de simpatie a celor 10.000 de locuitori, constituiți întro adunare 
populară, spontană din piaţa centrală a orașului Vaslui. Oamenii, 
prin prezenţa şi manifestările lor de susţinere au confirmat şi 
întărit acţiunile noastre, ale celor care am preluat şi organizat 
noua putere revoluționară. În componenţa acestei adunări 
erau mulți oameni tineri, cum atunci eram şi majoritatea dintre 
noi, care ne angajasem în acțiunea revoluționară, fapt care ne-a 
inspirat curaj şi încredere. 

În fapt, lucrurile s-au petrecut astfel: am ieşit în balconul 
sediului Comitetului Judeţean de Partid, pe care îl ocupasem 
şi am citit la microfonul unei staţii de amplificare lista cu 
numele celor care urmau să devină membrii Consiliului, în fața 
cetăţenilor adunaţi în piața publică.La rostirea fiecărui nume în 
parte, adunarea cetățenilor din piaţa centrală a oraşului, emitea 
o reacție de comfirmare, prin aplauze şi ovaţii, sau o reacţie de 
infirmare şi chiar „huiduieli” 

Am rămas pe lista celor care au compus primul 
Consiliu Judeţean al FSN Vaslui, doar cei care au fost agreați 
de cetăţenii prezenţi în număr foarte mare, în piața centrală 
a oraşului printr-o reacţie de confirmare publică exprimată 
deschis prin atitudinea şi evaluarea directă a oamenilor. 
Ceilalţi care fusesera trecuţi inițial pe lista acestui Consiliu, 
au fost nevoiţi să se retragă. A fost o adevarată „plebiscitare” 
a fiecăruia dintre noi şi aceasta după ce pătrunsesem în sediul 
fostului Comitet Judeţean de Partid şi reuşisem să compunem 
o listă de propuneri nominală, provizorie pentru consituirea 
Consiliului de coordonare revoluţionară la nivelul județului. 
Confirmarea publică а cetaţenilor a reprezentat pentru noi о 
legitimare a întregii noastre activitaţi ulterioare. Acest fapt a fost 
extraordinar, deoarece ne-a insuflat sentimentul că acţiunile 
noastre erau concordante cu voința lor şi că noi începusem să 
lucram în sensul opţiuni lor. 

După formarea acestui Consiliu de coordonare, 
activităţile au fost multiple şi extrem de diverse. Oamenii s-au 
îndreptat cu toate nemulțumirile lor spre noi, în speranța că vor 
obţine dreptatea. Am instituit imediat audienţele cu cetăţenii 
care au fost, ca număr şi probleme covărşitor, fără precedent. 
S-au acordat mii de audienţe, imediat dupa 22 decembrie 1989 
pănă la alegerile parlamentare din 20 mai 1990, timp în care a 
funcţionat Consiliul. 

Problemele ridicate de oameni erau precumpănitor din 
categoria celor social-umane, cereri de locuinţe şi de locuri de 
muncă, situaţii personale de viaţă şi de familie. Deşi s-a afirmat 
că aceste probleme fusese rezolvate în regimul comunist, în 
realitate am descoperit са ele existau $1 erau într-o proporție 
considerabilă. 

Apoi, au fost mari dificultăți în instituţiile şi 
întreprinderile județului unde conducerile acestora erau 
vehement contestate, şi angajaţii cereau schimbarea lor. În aceste 
instituții şi întreprinderi unde vechile persoane care deţinuseră 
conducerea nu se retrageau, din proprie inițiativă, interveneam 
noi, reprezențantii Consiliului revoluţionar pentru a aplana 
conflictele majore, mediam sau chiar dădeam curs cererilor 
de schimbare a persoanelor din conducerea acestor unități. 
Au fost situaţii când din cauza agravării conflictelor a trebuit 
să intervenim cu reprezentanţii armatei pentru discipilnarea 
situaţiilor şi restabilirea ordinii necesare unui climat de muncă 
şi respect reciproc a părţilor aflate în conflict. 

După înlăturarea regimului condus de Ceaușescu, 
treptat, România a fost supusă unui soi de „mimetism” 
improvizat? Care sunt, din punctul dvs. de vedere, cauzele 
acestei derive sociale, a căror efecte le resimțim şi astăzi? 

Momentul 1989 a însemnat anul 0 pentru democraţia 
română. După mai mult de jumătate de secol de regimuri 
autoritare, acest nou început nu putea fi deloc uşor. Şi, din 
păcate, nici nu a fost. Au existat multe deziluzii, au fost şi 
greşeli care s-au făcut de către unii factori decizionali, au existat 
persoane care au profitat pe seama altora şi s-au îmbogăţit fără 
just temei legal şi moral. 

România a evoluat, gradual, cu unele sincope în anumite 
momente, dar a evoluat. Problemele economice au fost cele mai 

vizibile şi, uneori, greu de surmontat, dar trebuie avut în vedere 
faptul că economia României anilor '80 a fost mult mai puţin 
pregătită pentru trecerea la economia de piaţă, față de alte țări 
foste comuniste. Romania postrevoluţionară a progresat în 
primul rând prin adoptarea, în 1991, a unei noi Constituţii – 
modernă şi sincronă cu dezvoltarea constituțională din țările 
vest-europene, dar care a fost ancorată, în mare măsură, şi în 
tradiţiile constituționale româneşti. 

Astăzi, România este membră a structurilor 
euroatlantice, înscriindu-se în comunitatea statelor civilizate. 

Cu siguranţă, ne dorim mai mult pentru România. Sunt 
unii care regretă perioada ante 1989, dar nu se gândesc ce a 
devenit şi poate deveni în continuare România, și nu îşi pun 
întrebarea: Ce ar fi fost dacă Decembrie 1989 nu ar fi existat? 

Cum ar fi trebuit să evolueze lucrurile în țară, după 
revoluție? Cum comentaţi parcursul României în acești 
aproape 27 de ani de libertate, atât la nivelul măsurilor 
actorilor politici, cât şi a activismului civic? 

Este o întrebare care necesită un răspuns complex şi 
care nu poate fi acoperit într-un singur interviu. 

La mai mult de un sfert de veac de la revoluţie, consider 
că, în linii generale, direcțiile de dezvoltare au fost cele corecte, 
dacă le raportăm la modelul de civilizație al democraţiei. La 
începutul anilor '90 au fost unele convulsii politice, iar trecerea 
la economia de piață a creat foarte multe nemulțumiri şi 
neînțelegeri. Pe de altă parte, pluralismul politic, alegerile 
libere, adoptarea Constituţiei din 1991 au fost pași uriași făcuți 
spre democraţie. Încă de la început au fost create condiţiile 
unei competiţii electorale democratice. În acest sens, mă 
refer la alegerile prezidenţiale şi parlamentare din 1990 care 
s-au desfăşurat într-un cadru liber $1 au oferit posibilitatea 
unor dezbateri democratice a curentelor şi ideilor politice 
promovate de candidaţii şi liderii politici din acel timp. În anul 
1996 Convenţia Democratică a câştigat alegerile prezidenţiale 
şi parlamentare, demonstrându-se posibilitatea alternanţei la 
exercitarea puterii în stat. 

Societatea civilă a apărut încă din decembrie 1989 şi 
a reprezentat un factor pozitiv în istoria recentă a României, 
chiar dacă la începutul anilor 1990, nu a reușit să realizeze 
întotdeauna un dialog real cu autoritățile publice. 

Ar fi fost dezirabil pentru întreaga societate românească, 
ca după adoptarea Constituţiei în 1991, ca şi a celorlalte reforme 
sociale şi economice, lucrurile să evolueze mai rapid şi mai bine, 
în special la nivelul mentalităților. 

În încheiere, care este, din punctul dvs. de vedere, 
semnificația Revoluţiei Române din Decembrie 1989 pentru 
istoria națională а ţării? 

Revoluţia din 1989 este un moment istoric fundamental 
pentru România și români, care merită din partea noastră 
respect permanent, nu doar în luna decembrie. În 1989 au fost 
prezenți în stradă foarte mulți tineri, inclusiv elevi şi studenți. 
Astăzi, cred că o mare parte a generaţiei născute după 1989 nu 
cunoaşte suficient cum s-a desfăşurat şi de ce a fost nevoie de 
o revoluţie şi aici este şi vina noastră, a acelora care am luptat 
atunci. Nu putem uita că au murit peste 1000 de români! Nu 
trebuie să uităm anii dificili ai perioadei comuniste şi jertfele 
făcute pentru răsturnarea acestui regim. 

În ceea ce mă privește, consider că şi eu, ca atâția alții 
din acele timpuri, fac parte din generaţia Revoluţiei Române din 
1989, generaţie care a participat direct şi a trăit măreția unei 
împliniri a întregului popor român. Astăzi, avem sentimentul 
că ne-am îndeplinit îndatorirea de fidelitate faţă de țară şi de 
oamenii ei. 


(2016) 

ÎNSEMNELE MEMORIEI: 
ÎNAINTE $1 DUPĂ 1989 


Emil $1МАМРАМ (n. 3 septembrie 1940, orașul Curtici, 
județul Arad), jurnalist, scriitor şi poet. 

După absolvirea Facultăţii de Filologie a Universității 
Babeș-Bolyai din Cluj (1960-1965) îşi desfăşoară activitatea în 
învățământ, ca profesor de limba și literatura română, iar odată 
cu împărțirea teritorial-administrativă a ţării, din anul 1968, 
devine bibliograf principal la Biblioteca Judeţeană din Arad, 
apoi, în anul 1970 este transferat la ziarul local „Flacăra Roşie”, 
din Arad. 

De-a lungul carierei jurnalistice, Emil Șimăndan а 
colaborat cu diverse publicaţii, printre care: „Flacăra Roșie” 
(redactor principal cu probleme de cultură şi învățământ), 
„Adevărul de Arad” (redactor principal cu probleme de 
cultură şi învățământ), „Curierul Aradului” (redactor-șef), 
„Libertatea Aradului” (redactor-şef), „Luceafărul, „Iribuna”, 
„Familia, „Vatra, „Orizont, „Astra, „România literară”, 
„Contemporanul, „Studii de ştiinţă şi cultură”, „Agora Literară”, 
„Caietele Revoluţiei”, iar în prezent fiind redactor-șef la revista 
„Stindard” a veteranilor de război din municipiul și judeţul Arad. 

În perioada 1980-2016 publică 35 de volume, cel mai nou 
titlu fiind Convorbiri cu nemuritoarea fiică a Aradului: Acad. 
Cornelia Bodea, publicat în 2016. 

În anul 2005 Consiliul Judeţean Arad i-a acordat titlul de 
„Personalitatea județului Arad” pentru cărțile dedicate Revoluţiei 
din Decembrie 1989 din Arad şi Eroilor Martiri ai Aradului. 


V-aţi afirmat în ultimele două decenii ale 
totalitarismului și în primele două decenii postdecembriste 
ca o adevărată conștiință publicistică, istorică și literară 
arădeană. Pe lângă activitatea cotidiană de ziarist aţi publicat 
un număr impresionant de cărți (reportaje, interviuri, 
istorie recentă, monografii literare, istoria presei arădene, 

dicţionare şi cărți beltristice). În debutul discuţiei noastre, 
domnule Șimăndan, vreau să vă întreb dacă consideraţi 
scrisul o meserie, o pasiune sau o vocaţie? 

În prezent sunt cel mai vechi ziarist din Arad care 
continuă să fie prezent cu articole de cultură şi de istorie 
recentă în presa locală. Mi s-a mai pus o asemenea întrebare 
cu prilejul unor interviuri pe care le-am acordat la împlinirea 
vârstei de 75 de ani. Răspunsul meu este cât se poate de 
simplu şi logic: în presa modernă cei mai de seamă scriitori 
ai literaturii universale şi naţionale au recunoscut cu diferite 
prilejuri că au învăţat să scrie de la jurnalişti, iar pe de altă 
parte, marii jurnalişti au învăţat să scrie de la scriitori. Marele 
jurnalist şi scriitor Hemingway obişnuia să spună că cele mai 
eficace lecţii de literatură le-a primit în prima tinereţe într-o 
redacţie. În acest sens se cunoaște că noul stil concis, din ce 
în ce mai despuiat al gazetei moderen de mare tiraj a avut o 
inflență hotărâtoare asupra scrisului antiemfatic și neutru al lui 
Hemingway, Camus sau Robbe-Grillet. Dar lista scriitorilor- 
gazetari, cu rubrici permanente în cotidiene importante, este 
foarte mare şi în presa românească. Amintesc în treacăt, în 
plan naţional, pe Eminescu, Caragiale, Slavici, Zamfirescu, 
Delavrancea, ori după aceşti clasici pe Sadoveanu, Arghezi, 
Galaction, Rebreanu, Petresc, Călinescu şi încă mulți alții 
mai tineri. Dar, să conchid: personal consider că scrisul este o 
meserie, pe care nu о рой exercita fără pasiune şi vocaţie. lar 
scrisul se învaţă cu pasiune şi vocaţie atât de scriitori, cât şi de 
jurnalişti. 

Ce însemna să fii jurnalist şi scriitor în România lui 
Nicolae Ceaușescu? 

Epoca lui Nicolae Ceaușescu continuă epoca lui 
Gheorghe Dej, dar cu un rafinament mai pronunțat. Prima 
parte a epocii lui Dej a fost dominată de proletcultism, în care 
au fost lichidate toate ziarele şi revistele democratice dintre cele 
Două Războaie Mondiale, apoi s-a trecut la realismul socialist. 
Odată cu dispariţia fizică a liderului comunist Dej şi instalarea 
la putere a mai tânărului lider Nicolae Ceaușescu, în primii 
ani ai acestuia, semnele înnoirii cultural-artistice, implicit 
jurnalistice, au început să crească spectaculos, în număr şi în 
calitate. 

În tinerețea mea, când am absolvit Facultatea de 
Filologie din Cluj-Napoca, am fost martor la abandonul 
oficial al realismului socialist, când la Conferinţa Naţională a 
Uniunii Scriitorilor din februarie 1965 mai mulţi participanţi 
au denunţat sociologismul vulgar dominant în literatură şi 
dramaturguie, atacând, evident, încă în termeni „măsuraţi, 
realismul socialist muribund, ре care literații şi dramaturgii 
îl „îngropau” odată cu schimbarea poetului-cântăreț al 
realismului socialist, Mihai Beniuc, din funcţia de preşedinte al 
US, cu prozatorul Zaharia Stancu. A urmat o scurtă perioadă 
de „liberalism socialist”, o perioadă de inflorescență (1965- 
1971) căreia Partidul Comunist, condus de Nicolae Ceaușescu, 
i-a pus capăt prin Tezele din iunie 1971, urmate cu primele 
semne ale deşănțatului cult al personalităţii, pecetluite, în plan 
cultural-artistic, cu Tezele de la Mangalia din 1983, după care 
întreaga presă centrală şi locală a fost transformată într-un 
instrument de propagandă pentru slăvirea şi omagierea celuia 
care a devenit dictator absolut. 

Am trecut, vrând-nevrând, prin multe asemenea 
experienţe profesionale. Din cauza stresului foarte mare, mulți 
ziarişti se îmbolnăveau înainte de vreme, nu prea ajungeau la 
pensie, iar meseria de jurnalist în țările socialiste şi comuniste 
era comparată de către sociologii acelor ani, ca stres, similară 
cu cea de „pilot de încercare pe supersonice”! 

Stresul din presa locală era însă şi mai mare decât cel din 
presa centrală întrucât avea o dublă subordonare: pe de o parte 
era subordonată direct secţiei de propagandă a CC al PCR iar pe 
de altă parte şi secției de propagandă a Comitetului judeţean al 
PCR. De multe ori ordinele primite se băteau cap în cap, iar la 
mijloc se afla ziaristul, care era de fiecare dată pedepsit. 

Puteţi să exemplificaţi cele afirmate? 

Evident, vă pot da chiar foarte multe exemple, dar nu cred 
că avem spaţiu suficien pentru toate „poveştile” pe care vi le pot 
spune. Am să mă refer la un singur exemplu, la ultimul seretar 
cu propaganda al Comitetului județean Arad al PCR, Alecu 
Floareş, transferat de la Iași la Arad, pentru a pune „lucrurile 
la punct” întrucât se considera de conducerea superioară de 
partid că posturilor de radio străine, din țările socialiste vecine 
şi mai ales din Occident, au o influenţă negativă, duşmănoasă, 

asupra oamenilor muncii din vestul Transilvaniei şi ţării, deci, 
inclusiv din municipiul şi judeţul Arad. În calitate de redactor 
cu probleme de cultură şi învățământ la cotidianul local 
„Flacăra Roşie” aveam în fiecare duminică o pagină culturală. 
Eram obligat să o redactez cu două zile mai repete, ca în cursul 
zilei de vineri, deci cu o zi mai devreme de a intra în tipografie, 
să o trimit pentru verificare (la cenzura ideologică de partid, 
încât сеа de stat, a Direcţia de Presă şi Tipărituri, s-a desființat 
în anul 1977, introducându-se în schimb autocenzura şi 
cenzura ideologică, care s-au dovedit a fi mai nefaste) la secția 
de propagandă a Comitetului judeţean al PCR. În acest sens 
deveneam cel mai expus, împreună cu colegul meu de secţie, 
Cătălin lonuţaș, la criticile monstruoase ale activiştilor de 
partid de la secţia de propagandă, fie că erau făcute la plenarele 
de redacţie, ori la şedinţele de partid, unde secretarul de partid 
de la ziar pregătea, înainte de şedinţă, „vorbitori” de profesie — 
„talibani supraviețuitori din anii proletcultismului” — care să 
ne critice în mod barbar, cu toate epitetele josnice ale acelor 
ani. Motivul era mereu acelaşi, repetat de la ședință la şedinţă: 
„lipsa de combativitate ideologică, cei doi ziarişti de la secția 
de cultură şi învățământ nu contribuie în mod eficient prin 
articolele pe care le scriu la educația comunistă a tineretului 
pentru formare a omului nou, cu o înaltă conștiință socialistă, 
cerut de secretarul general al PCR, Nicolae Ceauşescu!” 

Care erau „subterfugiile” prin care puteaţi evita 
cenzura ideologică? 

În ultimul deceniu al totalitarismului ceaușist am 
realizat foarte multe interviuri pentru pagina culturală a 
ziarului „Flacăra Roşie” din Arad cu personalităţi marcante ale 
istoriei, culturii, artei, literaturii şi dramaturgiei naționale, care 
între două trenuri sau două curse de avinon veneau la Arad, din 
capitală sau din principalele centre culturale şi universitare ale 
țării la un simpozion, la o conferință, la o lansare de carte sau 
la o premieră teatrală. Legat de interviurile pe care le realizam, 
secția de propagandă a județului mi-a cerut insistent să pun şi 
întrebări legate de diferite cuvântări ale lui Nicolae Ceauşescu. 

Cu prilejul unei conferinţe ţinute la Universitatea 
cultural-ştiințifică din Arad, prof. Vasile Netea, care ега 
cercetător ştiinţific la Institutul de Istorie Nicolae Iorga din 

Bucureşti şi era legat de Arad prin faptul că în timpul cedării 
Ardealului de Nord s-a refugiat de la Cluj la Arad, unde a predat 
mai mulţi ani istoria la Liceul Pedagogic Dimitrie Tichindeal, 
m-a luat la o plimbare pe malul Mureșului. Întrucât mă aprecia 
pentru articolele pe care le-am scris despre dominia sa, şi-a 
permis să îmi spună, între patru ochi, fără a avea vreun martor 
prin aproprierea noastră, cum să procedez (respectiv să 
„păcălesc”) pe tovarășii de la secţia de propagandă a Comitetului 
județean Arad al PCR, ca pe viitor să nu mai „maltratez” cu 
întrebări legate de „Geniul Carpaţilor” interviurile culturale, 
istorice şi literare cu personalităţile care veneau la Arad. 

Cum i-aţi păcălit? 

Istoricul Vasile Netea m-a îndemnat să nu mai ascult 
de tovarăşii de la propagandă în a pune întrebări legate de 
Ceauşescu, ci să caut de fiecare dată un citat adecvat din „opera” 
lui Ceauşescu pe tema interviului pe care l-am luat, citat pe 
care apoi să-l culeg cu litere mari, „ca o căciulă”, peste întreaga 
pagină culturală. 

Între timp am intrat într-un conflict foarte mare cu 
secretara си poropaganda a judeţenei de partid pentru un 
interviu cu artistul poporului, Топ Voicu, care, din cauza frigului 
şi gerului din sala de concerte a Palatului Cultural din Arad, 
s-a prezentat la repetiţia dinaintea concertului cu orchestra 
simfonică a Filarmonicii din Arad, cu o pereche de mănuși care 
aveau buricul degetelor tăiate, pentru a putea simți corzile viorii 
sale Stradivarius. Am prezentat acest lucru în interviul pe care 
mi l-a acordat. Scandalul a ajuns la primul secretar al județului, 
la „tovarăşul” Pavel Aron, promovat ulterior Ministrul 
Transporturilor, care mi-a dat câştig de cauză, dar, m-a rugat, 
în acelaşi timp, să tai acel pasaj din interviu, ca să nu se facă 
județul Arad de ruşine că l-a invitat pe artistul poporului, Ion 
Voicu, să concerteze într-o sală complet neîncălzită, când afară 
erau minus 28 de grade! 

Din acel moment, având un mic câştig moral, am 
prins curaj şi am pus în aplicare îndemnul istoricului Vasile 
Netea, fără să ştie însă nimeni de la judeţeana de partid şi nici 
din redacţia cotidianului „Flacăra Roşie”. După Revoluţia din 

decembrie 1989, am adunat toate interviurile publicate prin 
acest „şiretlic” şi le-am tipărit în volumul Dialoguri la frontieră, 
dovedindu-se deosebit de actuale pentru anii postdecembrişti, 
multe dintre ele chiar mai bune decât cele realizate în noua 
noastră libertate de după anul 1990. 

Ce s-a întâmplat cu activitatea dvs. publicistică după 
"89? Care au fost noile provocări ale profesiei de jurnalist, de 
cercetător al istoriei recente şi de scriitor? 

Am intrat în presa locală, din Arad, după noua împărţire 
teritorial-adminsitrativă a ţării din anul 1968, când Aradul 
a redevenit judeţ, desprinzându-se de Regiunea Timișoara, 
sub a cărei tutelă a stat 12 ani. Aveam foarte multe cunoștințe 
despre Timişoara, aveam (şi am încă) prieteni şi rude în acest 
mare şi frumos oraş. 

Izbucnirea Revoluţiei din Decembrie 1989 în Timişoara 
a constituit pentru mine însă o mare surpriză. Primele 
informaţii despre Timişoara le-am aflat la Teatrul de stat din 
Arad, unde doi actori şi un regizor, care făceau naveta zilnică 
de la Timişoara la Arad, au povestit despre arestările de la casa 
pastorului László Tőkés şi despre primii morţi ai Timișoarei. 
Informaţiile aflate mi-au fost apoi şi mai clar confirmate, la 
redacție, de un coleg de la ziarul local de limbă maghiară, „Voros 
lobogo’, care m-a căutat şi mi-a spus că fata lui, care era studentă 
la Facultatea de Chimie, a fost arestată la Timișoara şi m-a 
întrebat dacă am cumva vreo cunoștință apropiată la decanatul 
facultăţii, ca să dau un telefon şi să întreb de soarta fetei. Apoi, 
în dimineaţa zilei de 21 decembrie, a început manifestaţia din 
Arad. Lucrători ai MI, de la Miliție şi Securitate, pe mulți dintre 
ei îi ştiam, erau în alertă prin centrul municipiului. În calitatea 
mea de ziarist am început să deveni foarte atent (şi curios) la 
tot ceea ce se întâmpla în ţară, la Timişoara, la Bucureşti, dar 
mai ales la Arad, unde cunoșteam foarte multă lume dintre cei 
care au ieşit în stradă să manifesteze în faţa fostului Comitet 
județean Arad al PCR, scandând lozinci pe care nu le-am mai 
auzit în oraş, precum: „Jos dictatura”, „Jos Ceaușescu!” „Azi în 
Timişoara, mâine în toată ţara!” 

Aţi scris, în anii postdecembriști, pe lângă numeroase 
cărţi de istoria presei arădene, de istorie literară şi de versuri, 
şi opt cărți despre Revoluţia din Decembrie 1989 de la Arad. 

Ce v-a îndemnat să vă aplecați asupra acestei teme de istorie 
recentă? 

Curiozitatea de ziarist şi poate destinul. Întrucât 
nu proveneam din rândul activiştilor de partid, ci din 
rândul absolvenţilor unei facultăți de stat, primul prefect 
postdecembrist al Aradului, Gheorghe Gârbovan, după 
plecarea actorului Valentin Voicilă din fruntea județului Arad, 
a înfiinţat un cotidian al Prefecturii, care s-a numit „Iribuina 
Aradului”, ziar la care a insistat să preaiu funcţia de redactor-şef 
adjunct. Următorul prefect, Avram Crăciun, care i-a urmat lui 
Gheorghe Gârbovan, a schimbat însă numele cotidianului din 
„Tribuna Aradului” în „Curierul Aradului” şi a recurs la o serie 
de schimbări de personal, încât, până la urmă, am ajuns, timp 
de şase ani redactor-şef. În această calitate am avut posibilitatea 
să adun foarte multe documente despre revoluţia de la Arad, pe 
care le publicam, periodic, în cotidianul pe care-l conduceam. 
Până la urmă, din documentele pe care le-am adunat şi publicat, 
am reuşit să scriu, în ultimii 17 ani, opt cărţi despre revoluţia 
din Arad. 

Care este ideea-bază care reunește aceste lucrări și 
care sunt elementele distincte? 

În primul rând, rolul pe care l-a avut Timişoara în 
ieşirea arădenilor în stradă să manifesteze împotriva dictaturii 
comuniste. Prin cele opt volume publicate am clarificat 
recunoaşterea naţională că Aradul a fost prima reşedinţă de 
judeţ care a răspuns chemării „Azi în Timişoara, mâine în toată 
tara!”, devenind, în dimineaţa zilei de 21 decembrie, a doua 
reşedinţă de județ care s-a sculat împotriva dictaturii ceauşiste. 
În al doilea rând, subliniez tot o legătură foarte strânsă cu 
Timişoara, prin aderarea manifestanţilor arădeni la Frontul 
Democratic Român înființat la Timișoara. În fine, în cel de al 
treielea rând, de asemenea un element comun pentru cele 8 
volume, este ideea că Revoluţia din Decembrie 1989 de la Arad 
a avut două componente distincte: prima componentă, până 
la fuga lui Ceuşescu, Aradul a cunoscut o revoluție de catifea, 
fără morţi şi răniţi, iar a doua componentă, după fuga acestuia, 
în Arad s-a declanșat o revoluție de sânge, cu morţi şi răniţi. În 
sinteză, cărţile mele despre revoluţia arădenilor prezintă, cu 

obiectivitate, caracterul specific al confruntărilor де la Arad, 
prin următoarele trei etape: 

1) 17-20 decembrie - o perioadă de pregătire psiho- 
logică, în care arădenii au aflat adevărul despre crimele de la 
Timişoara; 

2) 21 - 22 decembrie (până în cursul serii) – o perioadă 
dominantă de o manifestaţie impresionantă, non-violentă, de 
catifea, terminată cu preluarea puterii locale; 

3) 22-25 decembrie – o perioadă violentă, de sânge, cu 
19 morţi şi 38 de răniţi, care a durat până la execuţia soților 
Nicolae Ceaușescu şi Elena Ceaușescu, după procesul de la 
Târgovişte. 

Cât privesc elementele distinctive, acestea sunt de ordin 
tematic. Fiecare carte, cu excepţia volumului Întrebătorul din 
Agora, care priveşte Revoluţia din Decembrie 1989 de la Arad în 
ansamblul ei, ca un întreg, în totalitatea evenimentelor care au 
avut loc în zilele revoluţiei, celelalte volume se axează, fiecare, 
pe un aspect distinct, legat de Eroii Martiri ai Aradului, revoluţia 
de catifea, revoluţia de sânge, liderul revoluţiei, rolurile pe care 
le-au avut instituţiile de forță: Armata (anumiţi comandanți 
locali, ori cei de la Divizia din Oradea), Gărzile Patriotice, 
Miliţa, Securiatea, USLA, ANTITERO, dar și distorsiunile de 
peste hotare, pe care le-am prezentat în volumul colectiv Infern 
în România, prin prisma presei italiene. 

Cum comentaţi modul în care Revoluţia Română din 
Decembrie 1989 este percepută în mentalul colectiv? 

Sunt multe aspecte ale revoluţiei percepute obiectiv în 
mentalul colectiv, în conformitate cu evenimentele care au avut 
loc, dar, din păcate, propaganda de defăimare a evenimentelor 
din decembrie 1989 din România, în special al revoluţionarilor, 
a fost şi a rămas încă puternică, lucru care a dus la multe 
distorsiuni în mentalul colectiv. 

De asemenea, există o rivalitate între diferite Asociaţii 
de revoluționari, cu multe denigrări tendenţioase, lucru се 
provoacă o iritare şi neîncredere faţă de liderii care se pretează 
la asemenea lucruri. În decembrie 1989 manifestanţii care s-au 
ridicat împotriva totalitarismului ceaușist au scandat „Unitate, 
Unitare!”, lucru ce astăzi, la aproape 27 de ani de la revoluţie, 
nu mai există. 

Întreaga societate s-a divizat foarte mult, în bogaţi 
şi săraci, s-au distrus şi lichiadat mii de fabrici, s-au vândut 
imense bunuri din avuţia naţională în mod anarhic, se caută 
vinovaţi, care nu se mai găsesc, iar ca un bumerang în mentalul 
colectiv se insinuează ideea că schimbarea regimului politic a 
sărăcit milioane de destine, în vreme ce statul nu se îngrijeşte 
în mod corect de educaţia tineretului școlar, ori de sănătatea 
românilor, ca să nu mai vorbim de lipsa locurilor de muncă. 

Memoria Revoluţiei Române din Decembrie 1989 nu 
se poate transmite tinerei generații fără o ofertă educațională 
națională unitară (şi obiectivă) de curriculum, prin programe 
școlare adecvate, începând din gimnaziu, care să continuie în 
liceu și în facultate, motiv pentru care elevii şi studenții, la mai 
bine de un sfert de veac de la revoluție, au o percepție fragmentară 
aupra acestui moment crucial de istorie recentă, mulți dintre ei 
chiar distorsionată, iar amintirile orale ale părinţilor şi bunicilor 
tinerilor au devint din ce în ce mai confuze. 


(2016) 

RECVIEM PENTRU MORŢII REVOLUȚIEI 
ROMÂNE DIN DECEMBRIE 1989 


Radu CIUCEANU (n. 16 aprilie 1928, Arad), istoric, 
membru al Biroului Executiv al CPUN şi preşedinte al Comisiei 
pentru cercetarea abuzurilor (13 februarie-09 iunie 1990); deținut 
politic (1948-1963), cercetător la Institutul de Arheologie din 
Bucureşti (1970) şi în cadrul Muzeului de Istorie al Municipiului 
Bucureşti (1975-1990). 

În data de 22 decembrie 1989 participă la manifesta- 
На din centrul capitalei, apoi se deplasează la Televiziune, unde 
reuşeşte să pătrundă într-o cameră din apropierea Studioului 
IV şi, împreună cu alte persoane, elaborează o Proclamaţie, în 
care au fost înscrise următoarele prevederi: „abolirea Republicii 
Socialiste România; România Republică; stat independent şi 
suveran; înlăturarea guvernului comunist; desființarea Marii 
Adunări Naţionale; desființarea Securităţii; desființarea Miliției; 
instaurarea unui regim pluripartidist, prin alegeri libere pentru 
un nou Parlament; reînființarea partidelor politice; eliberarea 
tuturor deținuților politici”. Proclamația a fost predată la etajul 
XI al Televiziunii, unde se aflau mai mulți oameni politici. 

Actualmente, dr. Radu Ciuceanu este președintele 
Institutului Naţional pentru Studiul Totalitarismului și membru 
în Consiliul Ştiinţific al IRRD. 


La sfârşitul anilor 80, Europa Răsăriteană se pregătea 
să închidă un capitol întunecat din evoluția sa. În timp ce 
febra schimbării destupase minţile anghilozate în preceptele 
impuse de comunism, România devenea din ce în ce mai 
izolată de aceste realități. Ce a determinat această situație 
particulară, comparativ cu celelalte state comuniste? 

Cred că se porneşte de la o premiză greşită şi aş 
recomanda o analiză profundă a momentelor care au declanşat 
mișcări insurecţionale sau chiar revoluţii! 

Dar să încercăm să vedem de unde a pornit marele 
cutremur, urmat de Tsunami, care a măturat regimurile 
comuniste de la Marea Baltică în centrul Europei, până la 
frontierele Bulgariei, până la Dunăre, şi la miază-zi, până la 
frontiera Bulgariei cu Turcia. 

Mai întâi trebuie să recunoaştem rolul hotărâtor pe care 
l-a avut liderul sovietic Gorbaciov, care nu numai prin cele 
două programe revoluţionare perestroika şi glasnost, dar şi prin 
colaboratorii săi a provocat mai întâi în URSS, şi ulterior în 
țările până nu de mult supuse colostului sovietic, drumul spre 
libertate, autonomie şi, în cele din urmă, chiar suveranitate. 
Altfel spus, dacă nu exista Gorbaciov şi nu s-ar fi bulversat 
până la dezmembrare, un stat multinațional şi o condamnare 
asupra unui regim despotic care adusese moartea a peste 60 de 
milioane de locuitori ai săi, şi acum ne-am fi pregătit pentru 
a trimite scrisori de felicitare la Moscova în cinstea zilei de 7 
noiembrie, cu Ceauşescu în frunte sau progenitura sa mezină. 
Evident că valul răsturnărilor şi apariția unor alţi lideri ai 
națiunilor şi perspectiva abolirii unui regim unic în zorile unei 
democraţii multipartinice nu putea decât să-l alarmeze la început 
și ulterior să-l îngrozească pe Nicolae Ceaușescu, care obținuse 
fără efort, dar şi fără minte, o izolare completă a României. Şi 
aici rolul istoricului este multifațetat. 

La ce vă referiți? 

La o analiză care defineşte pașii dictatorului către 
prăpastia care-l aştepta. Se spune că în ultimul timp dictatorul 
era izolat... cu ştiinţă!!! Fals! El însuși fusese cel care contribuise 
major la îndepărtarea de cei doi poli majori ai puterii în lume, 
SUA și URSS. A mai avut însă un ajutor în persoana generalului 
Mihai Pacepa, dezertor al regimului pe care îl servise zeci de 
ani şi a căror declaraţii au contribuit major la compromiterea 
lui Nicolae Ceaușescu. 

Nu ştim însă în ce măsură au fost prezente instituţiile 
diplomatice. Şi am avut prilejul să întreb câţiva foşti 
ambasadori, reprezentanţi ai MAE, vinovaţi – după mine - de 
o crasă incapacitate dublată de un minim curaj profesional în 
prezentarea unor realități severe care ar fi avut ca final alegerea 
unei opţiuni саге să-i permită lui Nicolae Ceauşescu o retragere 
acceptată sau, dimpotrivă, o rezistență stupidă, dar costisitoare 

în vieţi şi destine саге să-l ducă ineluctabil la dispariţia fizică. 
Or nu numai ambasadele au tăcut, dar şi serviciile le-au imitat. 
Explicaţia pe care am căpătat-o a fost sub nivelul percepţiei: cu 
Ceaușescu, motivau ei, nu se mai putea sta de vorbă în ultimii 
ani. „Nu voia să ne asculte şi mai ales să înțeleagă pericolul 
care-l pândea de la Kremlin şi nu numai”. Era obsedat de rolul 
său de salvator al socialismului într-o Europă unde {агі precum 
Polonia, Germania, Cehoslovacia, Ungaria dărâmaseră zidurile 
ideologice şi deschiseseră larg porţile către o democraţie 
incipientă. 

Dar din Comitetul Central, sau/și cei mai apropiaţi 
de el, nu l-au informat de faptul că rămăsese singurul care 
mai ţinea steagul roşu în mână? 

Nu. Unii fiindcă aveau prea mare încredere în el, alții 
din foști îi doreau sfârşitul cât mai repede! 

Care a fost rolul, în final, al soţiei sale? 

Nefast de la început până la zidul din Târgovişte. 

Cred că în viitor se va scrie un studiu-biografic asupra 
acestui personaj întunecat! 

În се a constat contribuţia intelectualităţii în 
soluţionarea contextului social pe care statele comuniste 
îl experimentau, implicit în România? Cum caracterizați 
situaţia/poziţia intelectualității din ţară în cadrul procesului 
revoluţionar din decembrie '89? 

Răspunsul ar fi plagiat din opera lui nenea Iancu: 
„Industria română este admirabilă, e sublimă, putem zice, 
dar lipseşte cu desăvârșire”. Dar, inexistentă în revoluţie – 
cu excepţiile cunoscute - a fost prezentă ulterior, şi mulți 
intelectuali, cu carnetele de partid încă dogorind în buzunare, 
s-au regăsit în paginile de speranţă şi glorie ale revoluţiei. De 
altfel îi înțeleg, opoziţia este са o floare care pentru a ajunge 
în plinătate şi recunoaștere, îi trebuie timp şi ocrotire! Or cele 
patru decenii de comunism feroce şi criminala avut două efecte 
asupra intelectualității: urmărire şi eliminarea celor mai ilustre 
valori ale neamului nostru şi, pe altă parte, compromiterea 
unora înzestrați într-o colaborare cu RPR, RSR. 

De ce nu s-a putut realiza și în România o revoluţie 
pașnică? 

Nici vorbă, n-am avut condiţii! 

În primul rând, în pofida faptului că se contestă 
prezenţa unor şcoli de teroriști, unde erau cazaţi mercenari, sau 
cum vreți să le spuneţi. Peste o astfel de instituţie am dat buzna 
într-o zi, prin anii 1986- 87, în urma unei misiuni elaborată de 
Direcţia MIAMB-ului în căutarea unui sit arheologic semnalat 
pe nordul pădurii Băneasa. Mă luase pasager un maior 
comandant al unor baterii antiaeriene plasate pentru protecția 
aeroportului. Atunci am avut ocazia să constat existența în 
barăci a unor indivizi îmbrăcați militar, de altă culoare şi limbă. 
Evident că în evenimentele din 21-22 decembrie 1989 i-au pus 
în mișcare în toată ţara şi mai ales în capitală. 51 bănuiesc că pe 
lângă aceste detaşamente au mai fost diriguite şi grupuri armate 
care nu s-au supus ordinului dat de generalul Stănculescu, de 
retragerea în cazărmi între orele 10.00-11.00, în dimineața 
zilei de 22. A nu se uita, de conivenţă, cu ordinul emis pentru 
Securitate de generalul Iulian Vlad. 

Ce stăruie şi acum pentru mine este întrebarea cine au 
fost aceştia şi văzându-i în fotografii, peste câteva zile, aruncaţi 
unii peste alţii, la morgă, m-am întrebat de ce nu s-a operat о 
anchetă asupra lor. Ba mai mult decât atât, dintr-o experiență 
directă lângă cimitirul Reînvierea, ştiu că a zăcut în exterior un 
cadavru, omul fusese doborât în urma unui schimb de focuri în 
dimineaţa zilei de 23 decembrie şi, în mai puţin de o oră, a sosit 
o dubă care l-a ridicat fără să ne dea nicio explicaţie. 

În fond, evoluţia putea fi asemuită până la ora 18.00, în 
ziua de 22, şi se putea mândri că se realizase cu o stofă fină de 
catifea. Cu excepţia momentelor tragice şi sângeroase din seara 
zilei de 21 decembrie. 

Ce a urmat, după ora 18.00, va rămâne o necunoscută, 
un tribut pe care l-am plătit cu toţii, tineri sau bătrâni, copii 
chiar, unei libertăți pe care, în deceniile се au urmat, şacalii au 
profitat distrugând, pe de o parte, moştenirea unui patrimoniu 
industrial făurit de poporul român, iar, pe altă parte, speranța 
într-o democraţie care să asigure pentru săraci un trai decent, 
iar pentru cei ce dau dovadă de muncă cinstită şi înalt 
profesionalism, o concurenţă națională. 

Au existat „semnale preventive” asupra „eveni- 
mentelor”? 

Da şi unele chiar cu ecou mondial: Malta, locul unde 
liderii celor două mari forțe mondiale s-au întâlnit şi s-au înțeles. 

Ba mai mult chiar, au împărțit şi competențele evenimentelor 
ce urmau să se petreacă după un calendar fix. 

În ceea ce priveşte {ага noastră, ea a fost dată în grija 
URSS-ului, asociat pe plan operativ, şi, întru cât trebuia să 
existe şi prezenţă occidentală, s-a hotărât ca Franţa şi Olanda 
(sic!) să preia, după prăbușirea lui Ceauşescu (о prezență!) o 
atenţie dublată de o prezenţă directă. 

Prin urmare, sunteţi de părere că evoluția 
„evenimentelor din decembrie '89” a fost „plănuită” înainte 
ca poporul să іа cu asalt străzile țării şi să strige „libertate”? 
Înainte de revolta spontană de la Timişoara? Credeţi că 
vizita (concediul) generalului Stănculescu a influenţat într- 
un fel lucrurile? 

Ca istoric bătrân, tind să mă pronunţ pozitiv, dar nu am 
obţinut nicio confirmare din partea generalului. Poate se va 
găsi în „depozitul” său memorial din Elveţia o dovadă... 

Dorinţa neplanificată a oamenilor de a trăi liber nu 
poate fi negată. Ca drept dovadă stă numărul celor care şi-au 
pierdut viaţa, înfruntând sistemul... 

Dys., care considerați că este elementul definitoriu al 
revoluției? 

Revolta generală a populaţiei României fondată pe un 
regim de criză şi inadaptabilitate a clasei conducătoare, urmată 
de o revoluţie ce a cuprins întreg teritoriul Republicii, distrugând 
în paralel şi instituțiile regimului comunist. 

La aproape 27 de ani de la declanșarea fenomenului 
revoluţionar al anului 1989, mentalul colectiv este intoxicat 
cu diferite interpretări şi scenarii „senzaţionale” privind 
»evenimentele din decembrie” Vocea detractorilor este 
din ce în ce mai vehementă, în spaţiul public, în timp ce 
participanţii la revoluție devin invizibili. Cum interpretaţi 
această chestiune? Ce animă, an de an, în special la finele 
lunii decembrie, apariţia acestor atacuri? 

În ceea ce privesc vocile ce se ridică acum devalorizând 
revoluția română, ele sunt prezente într-un registru unde se 
regăsesc cei care își făceau odinioară băşici în palmă clamând 
perechea conducătoare, ће din aşa-zișii salvatori ai României, 
băștinași sau aduşi de vânt de peste graniţă, care fie în timpul 
revoluţiei se adăposteau sub paturi, fie de cei mai înzestrați în 

minte şi vârstă, care se vâră sub un drapel care ar putea să le 
aducă afirmare şi privilegii. 

Când se va renunţa la aceste încercări de denigrare a 
Revoluţiei Române din Decembrie 1989? 

Această atitudine de aruncare la coș a revoluţiei о văd 
ca un fenomen izolat şi puțin împărtăşit de populația României. 

Mai important pentru mine este gândul cât va trăi 
imaginea ei, acei sute de mii de oameni din dimineaţa zilei de 22 
decembrie, care au hotărât soarta comunismului. Şi pe lângă ei îi 
am alături, de-a lungul anilor, pe cele peste 150.000 de victime ale 
unui regim străin de credință şi tradiţie, din codrii Babadagului, 
Obcinele Bucovinei, Munţii Făgăraşului, ai Retezatului şi Valea 
Cemei. Luptători cu arma, cu condeiul, cu sfânta cruce pentru 
ca noi, acum, să putem încă să avem speranţa într-o Românie a 
noastră! 


(2016) 

IDEEA DE REVOLUŢIE NU S-A ÎNCHEIAT! 


Titus SUCIU (n. 31 ianuarie 1940, Brașov), scriitor. 

După absolvirea Facultăţii de Matematică-Fizică, din 
cadrul Universităţii din Timișoara, va lucra în învățământ. 

În paralel cu profesia de dascăl, Titus Suciu va publica 
numeroase lucrări, printre care: Drumul (1979), Movila alba 
(1981), Pragul (1986), Reportaj cu sufletul la gură (1990), Lumea 
bună a balconului (1995), Pânda (1998), Ana (2002), Hamlet 
la Vama Veche (2006), Pacienti cu abonament (teatru, 2009), 
Ultima bornă, scenarii de film (2010), Revoluţia pe înţelesul 
detractorilor (2012), Magistrul de la malul Vieţii (2016) şi va 

colabora cu diverse publicații: „Familia”, „Forum studențesc”, 
„Luceafărul', „Orizont”, „România literară”, „Tribuna”, „Vatra, 
„Astra”, „Orient Latin” etc. 

În anul 2002 primeşte Premiul Filialei Timişoara a 
Uniunii Scriitorilor, în 2013 premiul Pro Cultura Timisienis 
- Consiliul Judeţean Timiș, iar în 2016 premiul literar 
Constantin Busuioc (ed. a IV-a) - Primăria Lugoj şi premiul 
Asociaţiei Scriitorilor din Timișoara pentru romanul Calvarul 
Învingătorului. 


În palmaresul dvs. publicistic aţi realizat patru 
lucrări dedicate subiectului revoluţiei române. Ce anume 
v-a îndemnat să cercetaţi această temă? 

Revoluţia din 1989 a fost cel mai important eveniment 
nu doar din viața mea, ci a întregii națiuni. Fiind mai atenți 
la un adevăr mai mult decât evident – revoluţia declanșată 
în decembrie 1989 a avut ca obiectiv îndepărtarea dictaturii 
comuniste – e cazul să facem o precizare се ar trebui să пи 
şocheze pe nimeni, dar îi va surprinde pe mulți: ceea ce s-a 
întâmplat atunci a fost partea finală, violentă, din fericire, 
victorioasă, a luptei poporului român împotriva comunismului! 
A fost, dacă vreţi, războiul nostru de 100 de ani (e drept, cel 

francez s-a desfășurat pe parcursul a 116 ani) împotriva 
dictaturii comuniste. 

Ce a însemnat sfârșitul Războiului Mondial? De- 
clanșarea războiului împotriva țărănimii române! Altfel spus - 
colectivizarea forțată! Cruzimea cu care s-a acționat împotriva 
țăranului român е inimaginabilă. 1957, satul Vadu-Roșca, 
județul Vrancea, țărani cu mâinile goale, spre ei se îndreaptau 
două tancuri, un ordin, mitralierele de pe acestea deschid focul 
- nouă săteni români sunt ucişi pe loc! Localnicii ştiu cine a dat 
ordinul, îl ştiu, desigur, mulți alți români, e cazul să fie cunoscut 
şi de cei mai tineri cetăţeni ai României – general-locotenentul 
Nicolae Ceaușescu! 

Până la acel dezastru România era grânarul Europei, în 
timp, spre sfârşitul anilor '80, am ajuns în situația de a importa 
grâu din ţările vecine, pâinea lipsind însă din prăvălii şi în 
condiţiile acestea. Atunci, la 32 de ani de la crimele din satul 
Vadu Roșca, au ieșit în stradă nu doar ţăranii ci şi muncitorii, 
întregul popor, în mai toate oraşele. Scenariul (dar nu numai 
el!) s-a repetat: cetățeni ai României cu mâinile goale, spre ei se 
îndreptau tancuri, formaţiuni militare, un ordin, mitralierele se 
dezlănţuiesc – peste o mie de demonstranți morţi, peste 2000 
de răniţi... de data asta ordinul fiind dat de primul om din Stat 
– preşedintele țării Nicolae Ceauşescu! 

În consecinţă, am scris cărțile la care vă referiți pentru 
că bunul Dumnezeu a rânduit lucrurile astfel încât să fiu 
locuitor al Timişoarei, altfel spus am văzut, am simţit, am trăit 
momente de spaimă dar şi înălțătoare, panică dar şi entuziasm 
debordant, la toate astea adaugând un amănunt nu lipsit de 
importanţă: pentru că am avut norocul să nu mă întâlnesc cu... 
obiectul acela afurisit din plumb, ce a curmat atâtea vieți. 

Consideraţi că ați „epuizat” în totalitate subiectul? 
Există încă aspecte ale fenomenului revoluționar din 
decembrie pe care doriţi să le trataţi? 

Subiectul! Pentru mine subiectul are o conotaţie mult 
mai complexă decât cea conturată în formularea folosită. 
Revoluţia din decembrie a vizat ieşirea din comunism, a fost 
momentul de vârf a luptei românilor cu regimul comunist. Dar 
lupta împotriva lui a început imediat după Al Doilea Război 
Mondial şi omiterea evenimentelor cruciale ale acesteia mi se 

pare – dacă e vorba de o percepere cu adevărat reprezentativă 
- neavenită. 

Punctez câteva din momentele importante ale luptei 
împotriva regimului totalitarist, ce au avut loc după ce 
securitatea şi armata au anihilat grupele de partizani - 19 
centre de rezistență armată anticomunistă! – din ţară: 

- 1956, manifestări de solidaritate – cele mai ample 
având loc în Timișoara! – în care era condamnată intervenția 
armată a URSS în timpul revoluţiei din Budapesta; 

- 1971, Paul Goma reuşeşte să prezinte la Târgul de 
Carte de la Frankfurt volumul OSTINATO, carte interzisă în 
România. 

- 1977, Paul Goma semnează în Charta 77. 

- 1977, postul de radio Europa Liberă publică un material 
semnat de Paul Goma, în care scriitorul român dezvăluie faptul 
că în România drepturile omului nu sunt respectate; 

- 1977, minerii din Lupeni intră în grevă; 

- 1977, minerii de la Crucea (exploatare a uraniului) 
intră în grevă; 

- 1981, grevă declarată de minerii din Horăşti- Motru; 

- 1987, grevă la uzinele de autocamioane Stegul Roşu 
din Braşov. 

După care – victorioasa revoluţie română! 

Ajunşi aici, analogia se impune de la sine! Ce s-a 
întâmplat în capitala Banatului între 15 şi 20 decembrie, ar 
corespunde manifestărilor anticomuniste ce au avut loc în 
diferite zone, întreprinderi ori instituţii până în 1987; ce s-a 
petrecut la noi în 20 decembrie, când manifestările din oraş 
s-au sublimat în Revoluție, în Victorie, pentru România, pentru 
lupta românilor împotriva regimului dictatorial timp de mai 
bine de 40 de ani, finele anului 1989 poate fi receptat ca un... 20 
decembrie pentru întreaga țară! 

Privind situaţia astfel, concluzia se conturează cu 
uşurinţă — subiectul nu e epuizat! 

Revoluţia este $1 astăzi un subiect controversat. În 
continuare sunt păreri pro şi contra! Cum comentaţi această 
situaţie? 

Din păcate aceasta e situația şi acum, după aproape 27 de 
ani de la declanșarea celui mai important eveniment social din 
ultimele şapte decenii. Să vedem, însă, cine sunt cei pentru care 

suficiența e cea mai importantă — singura! — calitate umană. E 
vorba de persoanele care folosesc un număr nesemnificativ de 
cuvinte, de cele care nu știu să citească ori, chiar dacă ştiu, nu 
înțeleg propoziţiile, frazele buchisite. Dex, ediția 1975, pagina 
805, prima coloană, paragraful 17: ... revoluţie... trecerea de la 
o situaţie social-economică la alta... Or a trăi în România şi a 
susține că după 1989 suntem în aceeași situaţie social-economică 
în care ne găseam și înainte de această dată... Mă rog, e mai mult 
decât clar ce cuvinte pot încheia, în mod logic, fraza anterioară. 

Acestora li se adaugă indivizii cu un anumit trecut, cu 
îndatoriri exprese, cei cu... sarcini ce, dacă sunt îndeplinite, le 
aduc recompense nu chiar de neglijat. Acesta ar fi răspunsul, 
nu mi se pare însă superfluu să prezint un caz ce evidenţiază cât 
se poate de concret adevărul conţinut în pledoaria de mai sus. 
Cu ani în urmă, o anumită persoană dispunea de o publicaţie, 
fiind în același timp comentator, redactor TV şi, la finele oricărei 
emisiuni, făcea același anunţ bombastic: citiți în numărul nostru 
de mâine un interviu incendiar despre evenimentele din 1989 
(„evenimente”, nu Revoluţie!). 

Cine erau invitaţii lui? Foşti milițieni, foşti activiști de 
partid, foşti securiști! E cumva nevoie de a mai adăuga vreun 
cuvânt? 

Ca o „firească” consecinţă, având în vedere contextul, 
şi piaţa publicistică abundă în scrieri „senzaționale” 
referitoare la „evenimentele din decembrie” Care ar fi 
»sfatul” dvs. pentru un cititor ocazional privind grila şi 
criteriile de lectură? 

Am o vorbă, ce poate fi luată drept sfat: ziua în care 
nu deschid televizorul, în care nu răsfoiesc penibilele – dar 
nocivele! – publicaţii diurne ori săptămânale, este o zi câştigată! 

Din păcate... dulcea zăbavă a lecturii e înlocuită cu 
nefastul statut de privitor TV! Nu exclud existenţa unor cărţi ce 
ar trebui folosite doar pentru a aprinde focul, dar dacă ne referim 
la emisiunile ТУ concluziile sunt devastatoare. Cartea, filmul, 
televiziunea ar trebui să promoveze valorile spirituale, morale. 
Ar trebui să cultive bunul gust, civilitatea, comportamentul 
exemplar. Care este, din păcate, situaţia din 1990 încoace? 
Tinerele care cu ani în urmă recunoșteau că, din varii motive 

erau... mă rog, nu vreau să insist asupra cuvântului, astăzi se 
consideră... vedete TV! Da? Silvia Popovici, Olga Tudorache, 
Tamara Buciucianu Botez, Stela Popescu, Marga Barbu, Ileana 
Stana Ionescu, Draga Olteanu... erau doar actriţe, cele despre 
care vorbeam mai sus... sunt vedete. Dar ce personalităţi 
artistice sunt sau au fost? În timp ce... vedetele TV din zilele 
noastre sunt... — mă rog, ar trebui să folosesc din nou cuvântul 
evitat cu ceva timp în urmă — adică tinere ce n-au nimic a spune 
ori a demonstra, având doar ce... arăta, şi arată fără nici o jenă, 
doamnele teatrului şi cinematografiei române - doar actrițe, 
nu vedete! – ne fascinau prin prestațiile artistice ale domniilor 
lor la fiecare spectacol. 

În ceea ce-i priveşte pe tinerii... vedete TV – incultură, 
tatuaje, freze fistichii, vocabular şi comportament lamentabil. 
Oricum nici ele nici ei nu au nimic din copleşitorul talent al 
doamnelor scenei numite mai sus, din al marilor actori Radu 
Beligan, Jean Constantin, George Dinică, Ştefan Iordache, Toma 
Caragiu, Dem Rădulescu, Colea Răutu, Mircea Albulescu, 
Octavian Cotescu, lurie Darie... 

Aţi plasat cuvântul senzaţional între ghilimele. Aţi 
procedat cum nu se poate mai bine, pentru că adevărata sa 
semnificaţie este de fapt... penibil! 

În ceea ce priveşte solicitarea dumneavoastră, precizez 
că nu am un sfat. Mai mult de-atât, e cât se poate de sigur că 
oricât de înţelept ar fi sfatul, n-ar avea nici o consecinţă. Altfel 
spus, nu de sfaturi ale unuia ori altuia e nevoie, ci de măsuri! 
Măsuri ale instituţiei ce are ca obiectiv educaţia! 

Pe marginea acestui subiect nu e greu să precizezi o 
mulțime de neajunsuri, de greşeli grave, în consecință putându- 
se emite foarte multe idei, propuneri constructive, pentru 
redresarea situaţiei. Nu este însă cazul s-o facem, subiectul e 
prea vast pentru a-l expedia în cadrul acestui dialog. Dar ce 
înseamnă cu adevărat educaţia tinerilor putem deduce din 
următoarea observaţie. Dacă ne referim la bogățiile naturale, 
Japonia este una din cele mai sărace ţări ale lumii. Cu toate 
astea, nivelul lor de trai e printre cele mai ridicate de pe glob. 
Japonezii respectă locul de muncă, îl cinstesc, îl onorează! Ce au 
la bază aceste atitudini? Educaţia! 

În urmă cu 2 ani ați publicat vol. Adevărul traversează 
întristat timpul... Când credeţi că va sosi clipa în care 
„prezentul” se va conecta cu „trecutul însingurat”? 

Cândva, dar nu curând. Nu e un verdict, nu se cade să 
punem capul în pământ copleșiți de nemulțumiri. ISTORIA 
e un fenomen complex, mult prea complex pentru a ajunge la 
concluzii viabile când ne raportăm la o perioadă de doar câțiva 
ani. 

Dar în loc să tratăm întrebarea în mod teoretic, să apelăm 
la un model. La un fapt istoric. Revoluţia din 1989 a îndepărtat 
un regim totalitarist şi a impus unul democratic. S-au schimbat 
multe, însă nu în măsură să ne mulțumească pe deplin. E cazul să 
ne plângem de milă? Nu. Se cade, în schimb, să privim ISTORIA 
aşa cum trebuie privită. 

Cea mai cunoscută revoluţie democratică este cea din 
1789, din Franţa. Când a început poate preciza mai oricine, 
când s-a... încheiat – doar câţiva. 

Dar să enumerăm etapele cu răbdare. A izbucnit 
în 1789, bourbonii părăsesc ţara, se înființează Comitetul 
Salvării Publice, este executată regina Maria Antoaneta, în 
1799 Napoleon se declară prim consul al republicii, în 1804 151 
îndeasă coroana pe cap şi se declară împărat, după ce cucereşte 
mai toată Europa se vrea stăpân şi peste nordul Asiei (Rusia), 
deci împărat peste un teritoriu ce se întindea de la un ocean la 
celălalt, în 1812 e înfrânt de ruşi, în 1813 de coaliția europeană 
la Leipzig, în 1815 la Waterloo de o altă coaliție europeană, 
cu asta... ieșind pentru totdeauna din Istoria acelor vremuri, 
de atunci revenind la putere din nou bourbonii, apoi Louis 
Napoleon Bonaparte şi, în fine, după ce acesta e îndepărtat, 
în 1870, vorbim de a treia Republică Franceză. De a treia 
republică, mai exact de o guvernare ce, de prin 1875, face din 
Franţa model mondial de {ага democratică! 

După acest... sprint prin istoria Franţei, să ne tragem 
sufletul. În 1789 Franţa era un stat ca oricare altul, după 1875 
devine model mondial de guvernare democratică. Adică după 
aproximativ 86 de апі!... 

Istoria! Asta este Istoria! Ajunşi aici, e momentul în care 
putem face o precizare importantă: prin revoluţie se poate trece 
de la un sistem dictatorial la alt sistem dictatorial, ori de la unul 

dictatorial la unul democratic. Există, da, şi situaţia în care se 
trece de la un sistem democratic la unul dictatorial, dar acest 
caz e în afara preocupărilor noastre. 

Revenim la primele două treceri. De la un sistem 
dictatorial la altul de aceeaşi natură se trece, putem spune, de 
la o zi la alta. 

Din cele spuse mai sus, trecerea de la un sistem dictatorial 
la unul democratic se relizează în... timp! În multi, foarte 
mulți ani. Asta pentru că e vorba de evitarea folosirii forţei, 
de schimbarea mentalităţii, de respectarea drepturilor fiecărui 
cetățean... 

Aş dori să încheiem interviul cu o frază- 
statement (privind cele discutate). Care ar fi aceea? 

Să ne їпѕиѕіт ideea că revoluţia nu s-a încheiat, să ne 
asumăm statutul de revoluţionar până când vor fi împlinite toate 
obiectivele stabilite de cei care, în decembrie 1989, şi-au riscat 
viața, unii chiar pierzându-şi-o. 


(2016) 

AU FOST ATUNCI $1 ACOLO, 
CÂND ROMÂNII AU LUPTAT 
$1 S-AU JERTFIT 
PENTRU LIBERTATE... 


ISPITA TIMPULUI: 
REVOLTĂ, SPERANȚE ȘI DEZILUZII 


Daniel ZĂGĂNESCU (и. 21 martie 1964, Timişoara) 

În 16 decembrie 1989, alături de poetul Ion Monoran 
şi Tiberiu Covaci, se numără printre tinerii care reuşesc să 
transforme starea de nemulțumire în protest, lansând lozinci 
antidictatoriale, și determinând mulțimea să se îndrepte spre 
sediul Judeţenei de Partid pentru proteste în faţa reprezentanților 
puterii locale. 

După 1990 a avut o scurtă activitate politică, un timp 
fiind preşedintele Organizaţiei de Tineret a РМТ din judeţul 
Timiş. 

De ani buni a renunţat la viaţa publică, în prezent fiind 
stabilit, împreună cu soția, în comuna Bacova. 

Pentru curajul din zilele lui decembrie 1989 i s-au 
înmânat, de-a lungul timpului, mai multe diplome și medalii 
omagiale, în decembrie 2015 primind şi titlul de Cetăţean de 
Onoare al Timişoarei. 


Ce a reprezentat pentru dumneavoastră, domnule 
Zăgănescu, experienţa traiului în comunism? 

Traiul în comunism? О răzvrătire а tinereţii! 
Comunismul mi-a dat educaţia răzvrătirii faţă de orice formă 
de agresiune. Orice forma de nesupunere la preţioasele indicaţii 
era considerată agresiune. Pe vremea aceea – necunoscând 
ideologia comunistă, văzând şi simțind doar agresiunea facută 
de om contra om – comunismul era identificat cu N. Ceauşescu 
şi camarila formată în jurul său (meseria lui fiind cea de cizmar). 
O pierdere de viaţa, în care te luptai cu tine însuţi pentru a putea 
ieşi din corsetul strâns legat în care erai ținut. 

Moartea exprimării gândirii sub orice formă pândea 
la orice pas – exceptând, desigur, cea convenabilă anumitor 
persoane, nu a unei ideologii, pe care mulţi dintre ei 

necunoscând-o o aplicau după bunul plac, sau după cum au 
fost învăţati în familie să împartă binele şi răul. 

Şcoala era obligatorie, ceea ce nu însemna că doreau să 
îți formezi o cultură de bază сі o educaţie canalizată către hoția 
intelectuală şi materială, care se identifica cu regimul. Cărţile 
erau refugiul în care mai puteai să te retragi, să te ascunzi, să 
uiţi, să-ți dezvolți imaginaţia pentru orele serii când obligatoriu 
zilnic-silnic se întrerupea curentul lăsându-te în beznă, singur 
tu cu tine. 

Părerea mea este că pentru ei, această lăsare în beznă a 
populaţiei, a fost una dintre marile greşeli, fiindcă atunci puteai 
si aveai momentele de meditaţie, aveai timpul necesar de a 
cerne ziua care a trecut, cu toate nerealizările ei! 

Hoţia a ajuns la rang de lege. Majoritatea trăia după 
indicaţiile date de Conducătorul Suprem... Era un îndemn la 
Һойе şi la trocuri nelegale (şuruburi-carne etc.) semilegalizate 
prin dictonul „trăieşti de unde munceşti”. Те împingeau la hoţie 
pentru a te avea la mână si a te băga, împotriva convingerilor 
politice, în sistem, primul pas fiind cel de turnător la Securitate. 

Cum întrevedeați soarta României? 

Eu întotdeauna am văzut în „neculoare, am văzut în 
„negru” şi nu pot uita lipsurile şi constrângerile la care eram 
supuşi ca nație, întâlnirile „gri” cu prietenii, când puteai la un 
pahar de vin să-ţi spui pe față părerile, dar numai într-un cerc 
restrâns, şi nici acolo nu aveai vreo garanţie că vreunul nu ar fi 
omul negru, omul lor care te va „îndosaria”. 

Majoritatea cunoştinţelor mele visau să ajungă în Vestul 
Europei, unde considerau că îşi vor câştiga un trai decent prin 
muncă cinstită, vise care dacă le transpuneai în vorbe te băgau 
la zdup ca trădător de ţară. 

În concluzie, dacă vroiai un trai cinstit, fără constrângeri, 
si pe lângă astea şi o felie de pâine necartelată, trădai ideologia 
Orânduirii Socialiste. 

Ținuţi din scurt, în hăţuri, aşteptările erau vise de о 
puritate copilărească, doreai libertatea de a-ţi putea exprima 
gândirea, de a te deplasa, de a cunoaşte şi altceva, pentru 
a putea compara un mod de viață cu altul. Așteptam mult, 
aşteptam iubire, înțelegere față de românii atât de greu încercați. 
Aşteptam Solidaritatea lui Lech Walesa! 

Sfârşitul anilor '80 a reprezentat, pentru Europa 
Răsăriteană, o „turnură imanentă”, atât la nivel politic cât şi 
social, în timp ce românii rămâneau, în continuare, izolați 
de aceste experienţe. Cum comentaţi această situaţie? 

Societatea românească, printr-o muncă concentrată a 
securității împotriva „curentului perestroika” era divizată în 
colective mici ținute sub control. 

Polonezii au avut şansa de a porni încă din vremea 
anilor 1960 cu grevele, fiind un popor ce şi-a conştientizat 
istoria şi nu au mai permis să se repete în ciclul ei de aşa-zisă 
normalitate. Au reușit prin flacăra (lupta) întreţinută în toată 
această perioadă, să destabilizeze pe plan est european politica 
sovieticilor şi să-l impună ca Papă pe loan Paul al II-lea. Ce 
sprijin imens şi totodată ce paradox să ai conducătorul bisericii 
catolice în Vest, dar tu ca nație să exiști sub bocancul rusesc! 

În 1985 a venit la putere peste soviete Gorbaciov, care 
din dorinţa de a eradica corupţia din vârful PCUS, a înființat 
conceptul de perestroika şi, în 1986, a înființat glasnost. 

Aceste două pietre de moară luând-o la vale au angrenat 
şi Germania, care își dorea Germania de Est şi căreia i se 
deschideau noi oportunităţi geostrategice, deschizând drumul 
avalanşei la care au aspirat şi celelalte {агі din blocul estic. 

În loc să procedeze cerebral, Ceauşescu s-a pus dea 
curmezișul Tătucului de la Kremlin, $1 crezându-se semizeu, 
în paranoia care-l bântuia, a întărit structurile de control şi 
opresiune asupra poporului – greşeală fatală pentru tot се a 
urmat, pentru popor, dar şi pentru familia lui. 

Poporul român a fost hăcuit, disecat, ţinut într-o teroare 
continuă timp de jumătate de secol, după un război care l-a 
lăsat vlăguit. 

Privind asupra acelei perioade, cum vă explicați 
impasibilitatea, lipsa de reacţie a societății românești, 
comparativ cu celelalte state comuniste ? 

Vajnicii noştri conducători ne-au ţinut într-o teroare şi 
dezbinare continuă, ceea ce a dus la închiderea în sine, frică şi 
teama de a sta de vorbă cu vecinul. Trebuia să-ţi serveşti patria 
şi pentru ea să mori în timp de pace, pentru a achita datoriile 
monstruoase făcute pentru nu ştiu ce, fiindcă se trăia într-o 
sărăcie lucie. 

Râsu-plânsu, vorba lui Nichita Stănescu, locuiam cu 
părinţii într-un mare cartier de blocuri în Timișoara; într-o 
dimineață am văzut lumea fugind către alimentară, se striga că 
au adus hârtie igienică! Era aberant! 

În vremea aceea, a anilor 1980, pentru a subzista trebuia 
să aştepţi cuminte la coada ce se forma în jurul alimentarelor. 
Comunicarea între cetăţeni era o luptă pentru supravietuire. 
Trebuia să dai din coate pentru a supravieţui! 

Părerea mea este că nu puteau exista idei unitare, când 
oamenii se suspectau între ei! 

Frica „întovărăşea”, pretutindeni, vieţile românilor? 

Românii au fost de atâtea ori mințiți sau poate s-au 
minţit ei pe ei, prin aşteptările şi promisiunile voalate venite 
din afară, încât devenise un popor foarte circumspect, ceea 
ce pentru unii era comparabil cu frica. Cetăţenii îşi doreau 
siguranța ieşirii din mocirla în care au fost aruncaţi timp de o 
jumătate de secol şi nu încă un eşec în fața călcâiului roşu. 

Când celelalte state le-au arătat că se poate, au ridicat 
cu uimire capul, s-au dezlănțuit şi au pornit la luptă cu mâinile 
goale în fața plutoanelor de execuţie şi a tancurilor, lăsându-și 
tributul vieţii tinereşti, pure, eroice ceea се la celelalte naţii nu 
s-a întâmplat, izbăvirea venindu-le pe cale paşnică. 

După cum s-a văzut în 1989, nu a existat frică, a existat 
bunăvoință şi clemenţă din partea poporului, nu şi din partea 
forțelor de represiune. 

În acest sens, îl citez pe g-ral Mircea Chelaru: „Titlul 
de revoluţionar este incompatibil cu calitatea de militar sub 
jurământ. Nu am avut armate revoluţionare, forțe rebele, 
grupări paramilitare care l-au răsturnat pe Ceauşescu”. 

În decembrie 1989 v-aţi numărat printre protestatarii 
care au luat cu asalt străzile Timişoarei. Spre ce se îndreptau 
gândurile dvs. în acele clipe? 

Spre libertatea... 

În ce a constat experiența dvs. din decembrie 1989? 

16 decembrie 1989... Totul a început în grădina 
restaurantului Cina, când Zoli Borbely a venit să ne anunţe că în 
faţa casei pastorului Tőkés este adunată o mulțime de oameni 
pentru a-l apăra de satrapii securităţii (pastorul era o figură 
cunoscută printre noi, cu doi ani înainte, când la cererea lui 

Zoltan l-a înmormântat pe bunul nostru prieten Jony Meşter). 
Cina era un cuib de rebeli, cuib anticomunist, era locul unde 
simțeam libertatea tronând. Acolo veneai să-ţi arunci veninul 
şi să-ți descarci sufletul. Cu puţin timp înainte, la masa vecină, 
unde prezida Топ Monoran, Nelu Crăciun, Bebe Lupuşoru, 
Silvian Baiconi şi se recitau versuri de Mircea Dinescu, era 
pus pe masă volumul lui tocmai apărut. Grupul dineştilor s-a 
ridicat la un moment dat şi au plecat înspre Piaţa Maria, unde 
au îngroşat rândurile iubitorilor de libertate. La venirea lui 
Zoltan, Radu Galea şi cu mine ne-am шпі să vedem minunea 
minunilor! Ajungând in piață, în fața casei pastorului am găsit 
o mulțime de oameni (câteve sute) care protestau. Atmosfera 
era tensionată, încărcată de electricitate. 

Omul bisericii era pretextul. Începuse să se discute 
deschis însă numai între cunoscuţi. Trecând de la un grup la 
altul mi-am dat seama de acest lucru, că toţi cei care se aflau acolo 
аѕіеаріаи ceva pentru a-și arăta dezacordul față de dictatura 
comunistă. M-am sfătuit cu Ion Monoran şi Zoltan Borbely, 
după care am oprit tramvaiul pentru a se aduna cât mai multă 
lume. O parte din călători s-a alăturat grupului nostru, alții 
încă înfricoşați au plecat uimiţi de curajul nesocotit de care 
dăm dovadă. 

Nu pot să uit uimirea zugrăvită pe chipul vatmanilor, 
unul din ei vrând să plece cu tramvaiul care ne folosea acum 
ca baricadă și tribună, tramvaiele următoare trebuind să 
oprească, fiind blocată linia. A trebuit să intervenim eu, Zoli 
şi Mono, trăgând pantograful, rugându-l pe vatman să ne facă 
acest pustiu de bine, să ne împrumute scula. 

Susţinut de Zoli si Radu m-am urcat pe tamponul 
tramvaiului, de unde le-am spus manifestanţilor ceea ce 
aşteptau: „Mă numesc Daniel Zăgănescu, nu mi-e frică de 
securitate”. Le-am mai spus că mizeria, lipsurile şi opresiunea 
ne-au adunat în fața casei pastorului. Totul trebuia spus cât 
mai pe scurt. Aşteptam din clipă în clipă să fiu arestat. Simţind 
aprobarea celor de față şi ştiind că încă un prilej Іа fel de potrivit 
nu se va găsi am strigat: „Jos Ceauşescu!” 

Au urmat momente de consternare, aşa ceva era 
incredibil, era de neconceput, cu toate că pentru asta eram 
toţi acolo. Am mai strigat încă o dată: „Jos Ceauşescu !” După 

mine s-au auzit câteva voci care repetau: „Jos Ceauşescu!” La 
al treilea strigăt s-a dezlănțuit vacarmul, s-a produs eliberarea, 
descărcarea. Era destul să spui „Jos Ceauşescu!” pentru a te 
simţi liber, într-o altă viață. 

După această descărcare ne simțeam mult mai bine, 
ne simțeam liberi, ştiam că ori învingem ori murim. Atunci 
m-am ridicat din nou pe tamponul tramvaiului de unde am 
spus că datoria față de pastor ne-am făcut-o, acum trebuie să 
continuăm ce am început, deplasându-ne la Consiliul Judeţean 
PCR pentru a ne cere drepturile de liberi cetățeni. 

Când şi-au făcut apariţia forţele de represiune? 

În fața Consiliului eram aşteptaţi de scutieri. Acolo 
„băieţii cu ochii albaştrii” s-au aruncat asupra noastră cu 
bastoane şi scuturi. Unul dintre ei, în scurtă de piele, m-a prins 
de mână, spunându-le colegilor săi să mă ridice. Fiind prea 
ocupați cu maltratarea celorlalți „16 decembrişti” ca printr-o 
minune m-au scăpat. Pentru a avea motiv să ia măsuri represive, 
ca împotriva unor delicvenţi de drept comun, au băgat printre 
noi câţiva „băieţi buni” care, cu toate că am încercat să-i opresc 
s-au repezit la porţile Consiliului, simulând că ar vrea să le 
spargă. Unul dintre ei m-a lovit într-un stil foarte profesionist 
când am încercat să-l opresc. Au urmat luptele din noapte în 
care nu mai eram organizaţi în nici un fel. Dorinţa de libertate 
a înfrânt frica. Din data de 17 am fost zi şi noapte pe străzi 
în mijlocul iubiţilor timişoreni, fapt care mă bucură, fiindcă 
curăţenia sufletească se afla între Operă şi Catedrală. 

După ce m-au tăbăcit bine în fața clădirii Consiliului, 
am reuşit să şterg putina printr-un noroc chior, cu toate că erau 
croiţi să mă lege bine. M-am dus înspre casa părinților. Îmi 
era teamă pentru viaţa lor. Am ajuns în fața apartamentului, 
am bătut la ușă și i-am spus tatălui să nu deschidă și dacă va fi 
căutat de securitate pentru a da detalii despre mine, să spună că 
nu mai ştie nimic de mult timp. 

Ce a urmat? 

În dimineața de 17 decembrie centrul orașului era plin 
de patrule de miliție, cordoane de militari şi securiști. M-am 
întălnit cu Borbély, Manciu Marian, Bechean Vasile $1 mulți 
alții. În acea zi prietenii au stat lângă mine tot timpul. Ne-am 

dus până la casa pastorului, despre care am aflat atunci că l-ar 
fi trimis cu domiciliu forțat în Ardeal. 

Eram urmăriţi de câte doi civili, nedezlipiți, ca umbrele. 
A urmat fatidica greşeală a armatei, care a venit mărşăluind 
cu un batalion de militari din Giroc în pas de defilare şi cu 
cântec, cu baionete la armă. Asta a fost tot ce le-a mai trebuit 
timişorenilor, această ameninţare fățişă. Lumea a început să se 
adune pe treptele Catedralei. 

Copii şi oameni cinstiți stăteau şi protestau pașnic. În 
faţa primăriei s-au aliniat soldaţii, tăind şoseaua. Borbely a avut 
o idee nebună, саге s-a dus înspre ei şi în faţa fiecărui soldat си 
armă se oprea şi i se uita în ochi până îl făcea să-şi lase privirea 
în pământ. De acolo ne-am îndreptat spre Catedrală. 

Înspre după-amiază au sosit grupuri necunoscute care 
au început să vandalizeze magazinele, împotriva oricărei reguli 
cu care s-a început revolta. Tot felul de piromani care incitau 
miliția şi armata. Magazinele au început să ardă şi să fie jefuite. 

Când au început să tragă? Dvs. unde vă aflaţi? 

A mai trecut un timp pâna a început să se tragă, nu se 
ştie de unde, în mulțime. Împreună cu Vali Bechean (Salam) 
am fugit în spatele Catedralei, unde ne-am aruncat pe burtă 
după copaci. Am văzut oameni împuşcaţi de parcă s-a pornit o 
vânătoare cu hăitași. Vali, la un moment dat, îmi spune că el пи 
mai stă culcat fiindcă se trage cu gloanţe de manevră. 

I-am spus să nu plece pentru că se văzusem cum 
gloanţele sficiuiau asfaltul. S-a ridicat şi în clipa aceea s-au 
înfipt în copacul din faţa lui două gloanţe. M-am aruncat peste 
el. Gloanţele nu-l atinseseră. 

După acest episod era atât de şocat încât toata ziua a 
spus „ai văzut cum a sărit scorbura ?”, si eu îi răspundeam că a 
sărit scoarţa. 

În parcul din spatele Catedralei era și un tomberon plin 
cu frunze. 

După aceea am aflat că în tomberon era Nistor Plămadă 
cu o damigeană de vin lângă el. 

După, un TAB, cu un reflector, lumina şi trăgea în tot 
ce mai mișca prin parc. Am avut un mare noroc, fiindcă la 
plecarea din parc cel din TAB ne-a luat în vizor. 

Май era atât de stresat încât nu mai ştia cum să scape 
din acel infern. A vrut să fugă, de parcă ar fi putut să se întrecă 
cu gloanţele. Eram atât de încordaţi încât simţeam са dacă ne 
nimeresc, ricoşau gloanţele. Am trecut podul de ре Bega. Alt 
coşmar care ne-a împins vreo trei ore sub o poartă fiindcă se 
trăgea, nu ştiu de unde, oricând încercam să ieşim. 

Am scăpat pentru a nu ştiu câta oară în acea zi de 
moarte și o luăm la pas înspre apartamentul lui Manciu Marian 
unde aveam de gând să înnoptăm. Trebuia să trecem pe lângă 
Spitalul Judeţean, unde nu știam, dar tocmai se aduceau morţii 
din oraş. Erau soldaţi puşi în cordoane pentru а nu te putea 
apropia de spital. Ne-au somat, ne-au pus pe burtă, ne-au ridicat 
în picioare, cu faţa la niște vitrine, cu mâinile sus! Vali avea la 
el o plasă cu două conserve. A fost întrebat ce are în plasă. A 
răspuns că are două conserve. I s-a ordonat să arunce plasa pe 
caldarâm. A aruncat-o. După aceea ne-a spus că dacă cumva în 
loc de conservă de pleu ar fi fost borcane, ne-ar fi făcut îngeri 
în clipa următoare. De ce-ţi atârnă viața, de un ciob de sticlă. 

Am ajuns la Marino acasă, sleiți fizic şi psihic. 

Ce v-a împins spre gestul revoltei? 

M-am pus în slujba cauzei revoluţiei, neștiind ce va urma, 
trup şi suflet, pe viaţă și pe moarte, fiind singura șansă care mă 
ajuta să suprviețuiesc, ajungând în următoarele zile, pâna în 20 
decembrie, în toate zonele mortale ale Timişoarei. Eram bucuros, 
satisfăcut, voios, plin de energie, viața conta prea puţin, 
moartea este eternă, era peste tot pe unde ajungeam. Nu puteai 
să gândi prea departe, şi din cauza vârstei, a nepriceperii în ale 
politicii, vrând doar să se termine ceea ce s-a început în folosul 
poporului. Înnebunise Timișoara, era peste tot o explozie de 
fapte eroice, de bunătate, de într-ajutorare. Eram mulțumit de 
mine, de contribuţia mea în declanşarea evenimentelor, eram 
tânăr şi traiam în mijlocul unei schimbări majore. 

Ce a urmat pentru dvs., după anul 1989? 

Imediat ce am putut să-mi exprim opţiunile politice, 
m-am înscris în PNȚ, care îl avea în fruntea partidului pe 
seniorul Corneliu Coposu. Acum, uitându-mă în urmă, în 
1992 РМТ şi PNL erau două partide fără sorţi de izbândă în 
alegeri! Am ajuns în conducerea locală a partidului. A fost un 

prim pas pe care l-am făcut, fără a avea experienţă politică şi 
pentru într-ajutorarea democraţiei. 

O perioadă lungă după decembrie 1989 am fost chinuit 
de şocul post traumatic pe care l-am resimțit după atâtea 
tragedii trăite în acea perioadă. În momentele acelea era ceva 
normal să fi cu mâinile goale, să însoțeşti Drapelul României, 
cu stema decupată, împotriva armelor. Dar ce repercusiuni 
asupra psihicului tânăr, prieteni debusolaţi, dezorientaţi, 
şocaţi de modul barbar în care s-au deturnat idealurile lor de 
revoluționari cu gânduri de bine! 

Această experienţă pentru mine are un gust amar. Lupte 
politice duse cu mineri în vârf de lance, cuvinte mincinoase, 
injurii aduse partidelor din opoziţie, o luptă dusă cu zidul 
comunismului cu față umană. 

Am vrut să vă spun toate acestea cu sinceritate, nu ca o 
mărturie didactică expusă în ore şi zile, seacă. 

Cum percepeţi, astăzi, la aproape 27 de ani, momentul 
declanșator al eliberării României de tarele dictaturii ceau- 
şiste ? 

Dacă ceva, acum 27 de ani, m-a împins înainte, să mă 
pună la loc de cinste în Revoluţia Română din Decembrie 1989, 
nu pot decât să mulțumesc şi să respect memoria acelor cercuri 
din care făceam parte şi m-au îndrumat pe această cale. 

Era o împotrivire surdă a întregului popor împotriva 
dictaturii ceauşiste, din care făceau excepție sistemele de 
opresiune bine îndoctrinate şi hrănite şi, având în vedere 
explozia de bucurie a celorlalte popoare scăpate de sub jugul 
comunist, nici nu putea exista un alt deznodământ, decât cel al 
spulberării dictaturii ceauşiste. Се a urmat este o altă poveste, 
dar poporul şi-a făcut datoria şi şi-a dat jertfele pentru a scăpa 
de ciuma roșie, sau de orice altă culoare, ceea ce simt că nu se 
percepe în cercurile politice încă cu claritatea de care cetăţenii 
țării au nevoie. 

Totul era mort, fără viață, priviri pierdute, vorbe care 
ascundeau gândurile. Am câştigat dreptul de a ne da seama că 
trebuie să ne privim şi să ne facem un viitor demn, să cinstim 
idealul tinerilor care s-au jertfit, printr-o bunăstare adusă 
tuturor categoriilor sociale, şi să nu mai lăsăm învrăjbirea şi 
dezbinarea să ne macine identitatea neamului. 

A fost România anului 1990 pregătită să înțeleagă 
noile coordonate, ale unei societăţi de tip democratic? 

Da, România era aliniată la linia de start şi chiar gata 
de a recupera timpul pierdut. După cum percep eu la aproape 
27 de ani de la revoluţa din 1989, la linia de start nu au fost 
oameni exersaţi (politicieni) să se îndrepte spre dreapta, spre 
vest, au luat-o cu toată viteza înapoi, în sens opus. 

Poporul a luptat şi a câştigat libertatea după obosit şi 
crezând că îi va fi respectată jertfa umană, a pus-o la picioarele 
unor entităţi politice, care au transformat bunele intenții într- 
un preş peste care au călcat cu bocncii lor noi, cu minciunile 
politice, luptele lor interpartinice, spulberând idealurile de 
bine. Urât, cel mai urât lucru, ceea ce nici în visele cele mai 
negre nu am crezut că se va întâmpla, după ce revoluționarii şi- 
au dat viaţa în 1989, să le furi şi speranţa într-o viață mai bună, 
şi generațiilor viitoare, copiilor. 

Da, Romănia era pregătită să asimileze lecţia libertății, a 
unei societăţi de tip democratic, însă politicienii noştri, nu! 

Cum comentaţi percepțiile diferite atribuite Revo- 
luţiei Române din Decembrie 1989 ? 

Celor care cred cu adevărat şi au convingeri politice 
comuniste le accept modul de a gândi, văzându-i ca pe nişte 
oameni cinstiți, oneşti, cu care se poate discuta la modul civilizat. 
Ca individ, comunistul adevărat este un om cu care poți avea 
polemici cordiale, din care poți împleti idei novatoare, benefice 
pentru bunăstarea comunităţilor. Pericolul este sistemul, cheia, 
care împinge individul spre dogme nebănuite şi criminale, 
de o duritate psihică si fizică dusă până la genocid împotriva 
poporului tău. Cu ăștia a trebuit să ne luptăm. 

Acum, din naivitate, din bunătate față de om, ne-am 
schimbat vieţile şi sistemul în care trăim, sau cel puţin așa 
crede majoritatea. 

1989 ne-a prins cu cățărătorii din eşantioanele al doilea 
şi al treilea a PCR-ului pe val, cu cei care aveau o gândire 
oportunistă, orientată spre propriile interese, împotriva voinţei 
majorităţii populare. Aceste vârfuri învechite ale partidelor 
politice urăsc tot ce nu le dă voie să înfăptuiască „capitalismul 
sălbatic”, învrăjbesc clasele sociale între ele, profită de incultura 

politică a populaţiei, se ajunge pânâ la divizarea individului. 
Divide et impera! 

În concepția mea, politicianul careîți expune un program 
bine pus la punct, în beneficiul cetăţenilor patriei,trebuie ajutat, 
prin vot. La prima minimă deviere de la program trebuie luptat 
cu toată ardoarea şi voința de care poţi da dovadă să-l anihilezi 
din funcţiile pe care le-a dorit. 

Ce uşor să-i dai girul si după aceea, ascunzându-se în 
laşitatea lui, ce greu este să-l mai dai jos de pe piedestalul lui, 
de unde se crede un semizeu. 

În încheiere, care este definiția pe care dvs. o atribuiţi 
revoluționarului? 

A fi revoluționar nu înseamnă a fi politician. 
Revoluţionarii luptă împotriva nedreptăţilor impuse de 
politicieni propriilor popoare. Din aceste considerente când ți- 
ai impus modul de viaţă şi ai ajuns să ai Titlul de Revoluționar 
adevărat, vei fi un paria pentru clasele politice, eşti obligat să 
li te împotriveşti când simţi necurăţenie în gândire şi fapte. 
Din când în când oboseşti, ceea ce se aşteaptă cu o răbdare 
diabolică, pentru a terfeli trecutul unei naţii, a unui segment 
de populaţie, istoria şi totul numai pentru lupta pentru putere. 

De aceea suntem prinşi la mijloc şi împroşcaţi cu 
invective şi de cei trecuți şi de cei actuali făcând restul populaţiei 
să se uite cu dispreţ înspre propria-i istorie. 

La început te crezi zmeul zmeilor, că poţi să generezi 
schimbări, după cum gândeşti la acea vârstă, ce greşală, şi cât 
trebuie să pătimeşti fiindcă nu îţi dai seama de menghina vieții. 
Mergi puţin mai departe şi treci într-o viață ceva mai subţire, 
ieşi din încleştarea menghinei şi ajungi să crezi că fluiditatea 
vieţii îți dă vioiciunea frumuseţii leneșei iubiri, vis-à-vis de 
semenul tău și nici nu îţi dai seama că şurubul elicoidal al 
menghinei s-a mai strâns... 

Strâmbă-i lumea dus şi întors, 

Viceversa-i şi pe dos. 


(2016) 

REVOLUŢIA DIN DECEMBRIE 1989: 
INTRE ADEVAR $1 DENATURARE 


Adrian KALI (n. 30 iulie 1968, Timișoara) 

În timpul Revoluţiei Române din Decembrie 1989 de la 
Timişoara s-a remarcat prin curaj şi spirit de sacrificiu. 

În data de de 17 decembrie este împuşcat de două ori în 
apropierea podului Decebal. 

Înainte de revoluţie a lucrat la Întreprinderea Judeţeană 
de Producţie Industrială și Prestări Servicii – IJPIPS - ca 
muncitor necalificat. 

În prezent este profesor de liceu, scriitor şi unul din cei 
mai avizaţi comentatori ai Revoluţiei din Timișoara. 


În cei aproape 27 de ani de la declanşarea Revoluţiei 
Române din Decembrie 1989 atacurile asupra acestui 
»eveniment” au devenit din се în ce mai acide. Care este 
punctul dumneavoastră de vedere? 

Nu le consider atacuri acide, ci minciuni grosolane! O 
serie de nostalgici, istorici şi ofițeri de Securitate, cu sprijinul 
presei, şi mai nou, al internetului, încearcă „rescrierea istoriei” 
revoluţiei române. Un „ajutor” nesperat de ei este cel oferit 
de către unii revoluționari, care consideră că doar ei au fost în 
prim-plan în 1989, fără să înțeleagă, după aproape 27 de ani, 
întreaga desfăşurare a evenimentelor. Ignoranța înseamnă 
putere. O minciună spusă frecvent devine un adevăr, iar orice 
carte scrisă nu poate să ofere răspunsuri totale. Din acest punct 
de vedere, în acest război de imagine, momentan, câştigători sunt 
chiar perdanţii din 1989, adică reprezentanţii regimului de tristă 
amintire. Lucrul nu este surprinzător, dacă avem în vedere 
pregătirea unora de a deveni cameleoni sociali. Pe acest fond, 
regimul comunist a existat aproape cinci decenii. Securiştii şi 
turnătorii de ieri au devenit VIP-urile de azi. Evident, doar unii. 

Care sunt motivele pentru care „unii și alții” doresc 
să transforme trecutul într-un „adevăr incomod”? 

Orwell ne oferă răspunsul la această chestiune, în 
lucrarea sa „1984”! Cine controlează trecutul, controlează 
viitorul. Explicaţia este simplă. Marea majoritate a liderilor 
comunişti au avut un trecut comun: închisoarea. Stalin, 
Dimitrov, Dej, Ceauşescu au făcut pușcărie din diverse motive. 
Prima lor ţintă, când au ajuns la putere, a fost să rescrie trecutul. 
Au fost falsificate imagini, documente care compromiteau 
imaginea „Lătucului”. A fost inventat un nou trecut. Ei erau de 
fapt un Jean Valjean, cu deosebirea majoră a umanității. Jean 
Valjean salva oameni - ei au realizat contrariul. Cei de azi, 
încearcă, la fel ca un infractor, să îl facă părtaş la infracţiune 
şi pe cel nevinovat, inventând acțiuni care nu au avut loc, sau 
deformând adevărul, care în fond, este acelaşi lucru. 

An de an, la sfârşitul lunii decembrie, în spaţiul 
mediatic sunt propagate noi şi noi scenarii și teorii în timp 
ce întrebările: „Cine sunt eroii din decembrie 1989?” „Cine 
sunt martirii revoluţiei?” sunt ocolite. Cum comentaţi acest 
aspect? 

„Arsenalul” celor care încearcă să rescrie istoria este, 
de fapt, un şablon simplu. Povestesc fără să fie opriți episoade 
pseudo-revoluţionare, făcând apel la documente, la alte 
episoade din alte vremuri, pe care le „lipesc” după bunul lor 
plac. Nu о să auziți NICIODATĂ vorbindu-se de victime - 
victimele regimului comunist: deportați, luptători din munți, 
deţinuţi politici sau victimele represiunii din Valea Jiului sau 
Braşov. Cu atât mai puţin despre cei uciși, răniți, arestaţi în 
1989. Ar însemna deschiderea cutiei Pandorei. Pentru ofițerii 
de Securitate, revoluţia a fost un şoc psihologic major. Dintr-o 
dată, dintr-o elită a lumii, ei s-au trezit nişte paria, s-au trezit 
vânaţi, s-au trezit din vânător, vânat. Chiar dacă pentru scurt 
timp. Nu cred că vor să mai retrăiască acele zile. 

Ce argument ай folosi - pornind de la propria 
experiență din zilele revoluţiei - dacă aţi sta la masa 
dialogului cu un detractor, în încercarea de a-i arăta și 
„cealaltă parte a baricadei”? 

Nu aş folosi un argument, ci două. Unul: l-aş invita să 
viziteze cimitirele celor uciși în acele zile. Al doilea argument 

ar fi memorarea şi repetarea unor cifre: 1200, 978, 3300. Adică 
numărul morţilor, arestaţilor şi raniţilor. Şi acestea sunt cifre 
aproximative! 

Ce a reprezentat pentru istoria dvs. personală 
momentul decembrie '89? 

Nimic senzaţional. A fost începutul vieţii normale. 
Preţul a fost unul la care, însă, nu m-am așteptat. 

Dacă astăzi ar fi nevoie, aţi repeta „gestul revoltei”? 

Chiar dacă aş şti că urmarea ar fi (ne)recunoştința 
veşnică a poporului român, DA, aş face același gest. Contează 
ca eu să mă pot uita în ochii copiilor mei şi să ştiu că am rămas 
același. 

Care este momentul care v-a marcat cel mai mult în 
zilele revoluţiei? 

Ziua de 20 decembrie 1989. Dimineaţă am fost operat 
din nou pe viu şi mi-a fost extras al doilea glonţ. Gloanţe care 
urmau să fie predate organelor de Securitate. La câteva zeci 
de minute după operaţie, în Spitalul Victor Babeş a pătruns 
un grup de militari. Unul dintre ei, sanitar, avea un pistol- 
mitralieră în mână. Pe mine tocmai mă salvaseră nişte medici, 
şi în momentul când acesta a apărut cu arma în mână, alături 
de alți doi ofițeri, am vrut să îi dau cu сеаѕса de ceai în сар, 
chit că avea cască de oţel. M-au oprit medicii. Ei veniseră să îl 
viziteze pe soldatul Zaharia Adrian, rănit, aflat cu noi în salon, 
încă din data de 17 decembrie1989. Am strigat la ei, ei au ieşit, 
şi le-am zis colegilor din salon că de indivizii ăştia nu scăpăm 
niciodată. 

La puţin timp, un asistent medical a venit fugind şi 
ne-a spus că orașul iese în stradă. Spitalul e vis-ă-vis de uzinele 
UMT. Am urcat pe spital şi am auzit sirenele. Apoi, din ceaţă, 
au apărut cei de la UMT, în tăcere, cu steagurile având benzi 
negre pe ele. Am fost sigur că vom câștiga. Eram sigur de 
victorie. Seara, tot de pe spital, am vazut garniturile de tren 
cu muncitori aduși din Oltenia. Ciudat, nu mi-a fost frică, nu 
am crezut că nebunia – ca românii să ucidă români -să se mai 
repete. Şi nu m-am înșelat. Pe moment. 

Momentul negativ care, însă, m-a marcat a fost unul 
petrecut în data de 28 decembrie. Părăsisem definitiv spitalul 
şi ajunsesem acasă doar de câteva minute. Mama m-a anunţat 

că trebuie să merg la serviciu. Am urcat în troleibuzul 16. La 
capătul liniei, când să cobor, m-am prins cu singura mână 
sănătoasă, pe atunci, de bară ca să cobor. Cealaltă mână o 
aveam legată de gât şi nu puteam să o тіѕс. Când s-au deschis 
uşile, o „doamnă” dolofană, cu două bagaje enorme, m-a izbit 
şi am zburat din vehicol direct pe un genunchi. Atunci, fiind în 
poziţia unui învins, m-am întrebat dacă a meritat să раќеѕс се 
am păţit pentru genul acesta de oameni. La serviciu am primit 
o altă „palmă”: fusesem chemat să ajut la îndeplinirea planului 
pentru că altcumva nu puteam fi plătit. Și am cărat, pentru 
NOUA ROMÂNIE, cu o singură mână, motoare, la doar 11 zile 
după ce fusesem împușcat de două ori. Viitorul nu a adus vreo 
schimbare. În scurt timp, sacrificiul a fost uitat... Am preferat să 
rămân demn, chiar dacă acest lucru a costat. 

Este România prezentului ţara în саге aţi sperat că 
veţi trăi? 

În mare, da! Chiar este o Românie mai bună decât 
am sperat. La nebunia din decembrie, când românii ucideau 
români, mi-a fost greu să cred că rănile se pot vindeca repede. 
Spre surprinderea mea, nu numai că sunt cicatrizate, sunt chiar 
uitate. Şi mai nou, evenimentele rescrise. 

Încotro ne îndreptăm? 

La greşelile pe care le repetăm - adică nu tragem 
concluziile corecte despre 1989 - suntem la fel ca şi omenirea 
după Primul Război Mondial. Nu au înțeles nimic din el şi 
a urmat...Al Doilea Război Mondial...Posibil să vedem o 
răsturnare de situaţie, prin revenirea unora din foşti, deghizați 
acum în mari patrioți, dar modalitatea de a scăpa de ei va fi, 
însă, mult mai costisitoare decât în 1989. 

(2016) 

ТЇМ1$ОАВА ?89: 
SACRIFICIU ȘI LIBERTATE 


Traian ORBAN (n. 20 februarie 1944, Petroşani), în 
decembrie 1989 era medic veterinar la CAP în satulul Саайт, 
județul Timiş. 

În data de 17 decembrie, alături de alţi manifestanți, 
participă la mișcările revoluționare din orașul Timişoara. 

Este împușcat în timp ce se afla în Piaţa Libertăţii. 
Ulterior este transportat și operat la Spitalul Judeţean. 

Actualemente este preşedintele Memorialului Revoluţiei 
16-22 Decembrie 1989 din Timişoara. 


În debutul discuţiei noastre, domnule Traian Orban, 
vă rog să relatați implicarea dvs. în desfăşurarea Revoluţiei 
de la Timișoara din Decembrie 1989. 

Ca mulţi timişoreni şi bănăţeni, în 1989, am auzit 
la posturile de radio şi televiziune din străinătate despre 
schimbările importante din țările blocului comunist est- 
european. Eram un fidel ascultător al postului de radio Europa 
Liberă şi, ca mulți alți cetăţeni, eram îngrijorat că în România 
nu se întâmplă nimic, ba mai mult, că la ultimul Congres, 
tovarăşul Nicolae Ceauşescu prin cele afirmate, ne-a tăiat 
speranţa de a avea o viaţă mai bună. 

Am înțeles din cele auzite că acest sistem comunist fără 
nici un Dumnezeu poate fi totuşi oprit. Am constatat că întreaga 
lume europeană a sprijinit mişcarea țărilor est-europene de a se 
elibera. Personal, eram un admirator al lui Mihail Gorbaciov 
care prin glasnost şi perestroika a făcut posibilă MAREA 
SCHIMBARE. 

Eram îngrijorat că Nicolae Ceauşescu (ultimul mare 
dictator comunist european) a respins aceste schimbări, astfel 
încât ştirile de la Europa Liberă referitoare la problemele 
pastorului László Tőkés de la Biserica Reformată mi s-au părut 

interesante! Am ascultat mai multe emisiuni, printre care şi 
cea în care a acordat un interviu unui ziarist din străinătate, 
interviu comentat foarte mult în media internațională. 

Eu lucram la vremea respectivă la un CAP din judeţul 
Timiş, localitatea Тогтас, sat Садат, ca şef de fermă zootehnică. 
Locuiam la sediul CAP-ului $1 seara ascultam radio Europa 
Liberă, pentru са nu aveam televizor. Şi alți săteni ascultau 
acest post de radio: fierarul de la CAP, un şofer, cu care ne mai 
împărtăşeam despre cele întâmplate în afara țării. În seara zilei 
de 16 decembrie am auzit că pastorul trebuia să fie evacuat, şi 
că în fața bisericii s-a adunat o mulțime de enoriași dar şi alți 
timişoreni. 

Era o emisiune la acest post de radio: Non Stop, care 
relua ştirile cu mici completări, şi era foarte interesant să 
aud această desfăşurare a evenimentelor care au culminat cu 
numeroase arestări în seara de 16, respectiv noaptea de 16 
spre 17 decembrie 1989. Toată noaptea am ascultat reluările, 
iar a doua zi, duminică, mă gândeam să plec la Timişoara, 
ocazia am şi primit-o imediat, când a sunat singurul telefon 
din localitate, cel de la sediul CAP-ului. Cineva din Timişoara 
solicita să vorbească cu tovarășul Pompiliu Stanciu, despre care 
am aflat că era ginerele fostului preşedinte al CAP-ului de la 
Cadăr. Locuind în apropiere, am trimis-o pe femeia de serviciu 
după el. În câteva momente a și sosit, iar după un scurt dialog 
la telefon a început să se schimbe Іа faţă, a tras o înjurătură, şi а 
spus că trebuie să plece de urgenţă la Timişoara, apoi a trântit 
telefonul. N-am să uit niciodată felul în care s-a încruntat, dar 
l-am rugat să mă ducă şi pe mine la Timişoara, gândindu-mă 
că trebuie să ajung şi să văd cu ochii mei ce se întâmplă în 
oraş. A acceptat. Am ajuns la Timişoara cu maşina dânsului 
parcurgând cam 45 de km. Pe parcursul drumului n-am vorbit 
nimic, fiecare era cu gândurile lui, apoi am coborât în apropiere 
de Hotelul Continental, la o intersecţie, în Parcul Civic. 

Ulterior am aflat că Pompiliu Stanciu era procuror 
la procuratura Timişoarei şi se ducea le serviciu. Ajuns la 
Timişoara am intrat parcă într-o altă lume, în care peste tot erau 
grupuri de militari, camioane cu soldați, tancuri, cordoane ale 
forțelor de ordine cu scuturi şi bastoane, dispuși către Banca 

Naţională, Hotelul Continental și Bastion, blocând accesul 
către Comitetul Judeţean de Partid la câteva sute de metrii. Era 
aproximativ ora 13.00. 

Cum vi se înfățișau, în acele momente, străzile 
Timişoarei? 

A fost un adevărat şoc să văd mii de timişoreni: 
bărbaţi, femei, tineri şi copii care scandau: LI-BER-TA-TE! Era 
extraordinar să putem striga în gura mare LI-BER-TA-TE! după 
45 de ani de comunism. 

Am intrat în mulțime şi, contaminat de sloganuri, am 
uitat de teamă, de instinctul de conservare, ca toată lumea din 
zonă. Am observat că în drum spre Piaţa Vasile Roaită, (azi 
Piaţa Sf. Gheorghe) un grup de indivizi spărgea vitrinele 
magazinelor cu o dexteritate nemaipomenită, şi eram revoltat 
că cei саге reprimau demonstranţii pașnici, nu erau împotriva 
acestor distrugeri. 

Era o adevărată hărmălaie în zonă, şi deşi am protestat 
să nu se spargă nimic, deşi i-am atenționat pe cei din grup, 
aceştia tot au continuat să spargă vitrinele. La fel de interesant 
este faptul că nimeni din aparatul de represiune nu a făcut 
nimic pentru a-i stopa, iar arestările se făceau doar în rândul 
demonstranților. Se huiduia, se striga: „Libertate!, „Azi în 
Timişoara, mâine-n toată ţara!”, nu era nimic organizat, iar 
în rezistența noastră era o solidaritate umană, un fel de a 
protesta prin însăşi prezența noastră în zonă prin retrageri şi 
replieri, astfel încât am ajuns să fim împinși din Piaţa Sfântul 
Gheorghe spre Piaţa Libertăţii, unde era deja un grup mare 
de manifestanți саге scandau: „Libertate!”, „Azi în Timişoara, 
mâine-n toată ţara!” 

Grupul nostru s-a subţiat, dar s-a refăcut în Piaţa 
Libertăţii unde era sediul Garnizoanei Militare din Timișoara, 
sediul Diviziei 18 Mecanizate. Desigur că şi aici erau tancuri şi 
TAB-uri, în mişcare care încercau să disperseze manifestanții. 
Mai era un grup de cetățeni care au devastat magazinul 
Consignaţia din Piaţa Libertăţii, alții Cofetăria Macul Roșu, şi 
ieşeau cu mărfuri oferind dulciuri şi sucuri demonstranţilor 
care-i refuzau huiduind şi încercând să-i oprească. Şi aici am 
observat că cei care se ocupau de represiunea demonstranților 
nu se ocupau de aceşti hoți. 

Care era atitudinea forțelor de ordine faţă de 
manifestanți? 

Mi s-a părut revoltător gestul unor soldaţi care în 
încercarea de a împrăștia lumea, rețineau persoane din rândul 
protestatarilor. Aşa au reținut şi un domn, cu pălărie neagră, 
mare, cu o pelerină tot neagră, l-au tras în spatele cordonului 
şi l-au lovit cu paturile puștilor. Lumea striga în continuare: 
LI-BER-TA-TE! Omul a căzut, şi nu l-am mai văzut multă 
vreme, crezând că a fost ucis. Ulterior am aflat că era doctorul 
Teodor Tăut, stomatolog, care încercase un dialog cu soldaţii 
spunându-le că sunt frații noştri, copiii noştri, însă ега clar 
că acest lucru nu s-a dorit. Cei din spate dirijau totul, inclusiv 
deschiderea cordonului pentru a lăsa să treacă tancurile şi 
TAB-urile pentru a împrăștia mulțimea. Lumea s-a retras spre 
magazine, pe străzile din apropiere. În urma tancurilor veneau 
şi soldaţii din cordon. Este interesant că după ce s-au oprit, 
lumea s-a repliat, şi au pornit din nou. De remarcat faptul că în 
loc să se împrăştie, venea tot mai multă lume. 

Când ай auzit primele focuri de armă? 

A început să se tragă înainte de ora 17.00, iniţial cu 
muniție de manevră, probabil pentru a dispersa mulțimea. 
Eram înspăimântat, nu credeam că o să se tragă, dar am văzut 
că nu cade nimeni, că nu sunt răniţi, aşa са am rămas. Oamenii 
scandau lozinci, făceau revendicări materiale, totuşi după un 
timp am văzut că se trăgea în sus, şi cădea tencuiala de pe 
clădiri, se trăgea deja cu muniţie de război. Fiind militar în 
rezervă, cu stagiul militar satisfăcut, mi-am dat imediat seama 
ce se întâmplă. Am auzit că a fost împușcat un cetățean chiar 
de lângă mine şi când m-am aplecat să văd ce se întâmplă am 
fost împroşcat peste tot de sânge, probabil a fost atins chiar în 
carotidă. Atunci am fost şi eu împușcat și am căzut secerat. 

Am simţit imediat o durere cumplită, şi-i priveam pe 
ceilalți cum se uitau la mine de sus, şi din nou am simţit că 
eram într-o altă lume. 

După ce aţi fost împușcat, ce a urmat? 

Nişte brațe m-au ridicat, m-au dus Іа o maşină, unde 
mi-am pierdut cunoştinţa. 

Mi-am revenit la Spitalul Judeţean, unde m-am trezit 
că sunt pus pe o targă. Am fost dus la sala de operaţii. Hainele 

mi-au fost tăiate, probabil pentru că nu ştiau unde am fost 
împuşcat, fiind plin de sânge. Eram dezbrăcat, pe acea targă, 
sau cărucior, nu mai ştiu exact, şi am fost scos după ce mi s-a 
făcut o injecție pe coridor, fiindcă nu aveam hemoragie. 

Am auzit doar: „Să luăm altul, avem cazuri mai urgente”. 

Era aşa de frig, şi toţi eram în aşteptare. Coridorul şi 
holul erau pline de răniţi, dintre care mulți gemeau şi urlau. Am 
văzut morţi, oameni în agonie, multă suferință și durere, oameni 
stând la coadă, la o şansă la viaţă, în speranța că vor fi salvați. 

Am observat câteva asistente în mare derută, neștiind 
pe care din noi să ne ducă întâi la operaţii. Au și venit doi 
indivizi cu două halate pe umeri, şi am simţit că vor să-mi ia 
ceasul, aveam un Atlantic, şi le-am spus că trebuie să fiu operat. 
Văzând că sunt conştient, au plecat. După scurt timp, a apărut 
un brancardier, din satul Şipet care, după се m-a examinat, m-a 
întrebat de unde sunt şi ce caut acolo. L-am rugat să-mi aducă 
ceva de îmbrăcat şi mi-a pus pe coapsă un tifon şi un cearceaf, 
iar când a venit o salvare a decis imediat că trebuie să fiu mutat 
la Spitalul de Ortopedie. Acest brancardier de fapt m-a scos din 
infern, şi deşi am dorit să-i mulțumesc ulterior, am aflat că a 
murit la un an de la aceste evenimente, probabil din cauza unui 
infarct. Şi la Ortopedie era plin de răniţi. Este interesant că deşi 
răniții gemeau, nu vorbeau cu nimeni, toți erau îngrijoraţi, 
terorizaţi, de situaţia în care au ajuns şi de ceea ce va urma. 

Nimeni nu era sigur. 

Aceasta a fost participarea mea la revoluţie, aproape 4 
ore, care au culminat cu o altă pagină din viața mea, aceea cu 
viaţa de spital, cu intervenţii şi operaţii. 

Ат văzut feţele medicilor preocupate de soarta 
numeroşilor răniți, de lipsa de aparatură şi de condiţiile 
indecente din spital, şi îmi mai amintesc că nici unul dintre 
pacienţii de aici nu a decedat, şi din acest motiv le sunt 
recunoscător. 

În ziua de 18 decembrie au venit la spital câţiva indivizi, 
саге notau în niște carneţele numele, locul de muncă, situaţia 
familială, referiri la contextul în саге am fost împușcați, astfel 
că sentimentul de teamă a crescut. Deja comentam, gândindu- 
ne la familie, la aparţinători, la eventualele consecinţe pe care 
le-ar putea suferii rudele noastre. 

Unul din medici a protestat şi a scos din sală un rănit. 

În 19 decembrie n-au mai apărut, am aflat că spitalul 
e păzit de militari, fiind interzisă vizitarea bolnavilor. Ulterior 
am aflat din declaraţiile unui nomenclaturist că răniții 
aveau regimul de arestaţi, pentru că nu se dorea răspândirea 
informaţiilor. 

În 20 decembrie am aflat că în oraş sunt mari manifestații, 
coloane de la diferite întreprinderi care se deplasau peste tot, de 
fapt, o grevă generală. O coloană a ajuns şi în fața spitalului 
scandând: „Aveţi grijă de răniţi!” 

Atunci am simţit că evenimentele au luat o întorsătură şi 
o amploare nemaipomenită. Am aflat, de asemenea, că Armata 
s-a retras în unități, şi că oraşul a fost declarat LIBER. 

Numai eram nişte răniți părăsiţi, niște posibili 
infractori, astfel că ne-am recăpătat încrederea şi speranța că 
vom supravieţui şi vom scăpa. Am plâns. Abia atunci am avut 
curaj să dialogăm, dezbătând între noi evenimentele. Eram trei 
într-un salon, ulterior patru, şi ne gândeam că e posibil să se 
schimbe ceva şi la noi în ţară. Nu ne-am gândit că ceea ce se 
întâmplă e un act revoluţionar de excepţie pentru Timişoara, 
Banat şi România. Erau doar nişte gânduri care în timp s-au 
împlinit prin implicarea revoluţionarilor timişoreni (români, 
maghiari, germani, sârbi, bulgari) în ceea ce a urmat. Cât am 
fost la spital a venit să mă viziteze Pompiliu Stanciu, cel cu care 
am ajuns la Timişoara în mod întâmplător, cred că prin 20 
decembrie, $1 m-a întrebat cum mă simt. 

În toți aceşti ani, de câte ori/de către cine ați fost 
contactat pentru a descrie experienţa din timpul revoluţiei? 

În anii care au trecut după revoluţie mi s-a cerut 
să descriu de nenumărate ori amintirile mele cu privire la 
momentele din decembrie 1989, fie la televiziune, în ziare, fie în 
emisiuni radio din ţară şi din străinătate, mai ales la începutul 
anilor '90. 

La începutul anilor '90, interesul pentru elucidarea 
evenimentelor din decembrie era mai accentuat decât în 
prezent... Dvs. cum ați perceput acea perioadă? 

După Revoluţie, în primii ani, exista un interes deosebit 
în mass-media românească, dar mult mai mult în Timișoara, 
unde Dosarele Revoluţiei au fost întocmite, completate, având 
loc mai multe procese fiind cercetate şi condamnate mai multe 

cadre implicate. La proces au participat numeroase victime, 
răniți, urmaşi, martori la evenimente, care au făcut posibilă 
adunarea de probe împotriva celor vinovați. 

În Bucureşti, unde s-au înregistrat cele mai multe 
victime, nu s-a înregistrat nici un proces, oamenii au fost, de 
fapt, manipulaţi să nu se prezinte în tribunalele şi judecătoriile 
din capitală, existând o imixiune gravă a politicului, de amânare, 
tergiversare şi chiar stopare a cercetărilor. 

Din punctul meu de vedere, toţi cei care au fost implicaţi 
după 22 decembrie sunt victime ale unei odioase manipulări, 
realizate de structuri specializate şi factori decizionali 
iresponsabili, respectiv cei vinovaţi au fost trecuţi sub tăcere. 
Consider că toate victimele de după 22 decembrie nu au fost 
dușmanii poporului român, şi nu au meritat acest tratament de 
ignorare, de uitare, şi de o justiţie oarbă la toate aceste suferinţe. 

Cei care şi-au asumat puterea şi conducerea țării la nivel 
central și în teritoriu sunt responsabili de ceea се s-a întâmplat. 
Imediat după revoluţie, familiilor care-i căutau pe cei dispăruţi 
li s-a spus că probabil aceştia au traversat frontiera, şi mult 
timp după aceea i-au tot aşteptat pe cei dispăruți. 

În prezent sunteți preşedintele Asociaţiei Memorialul 
Revoluţiei 16-22 Decembrie 1989, din Timişoara. În ce an 
s-a înființat asociația şi care a fost scopul întemeierii acestui 
proiect? 

Asociaţia Memorialul Revoluţiei s-a constituit în 1990, 
pe 26 aprilie, cu scopul cinstirii memoriei Eroilor Revoluţiei $1 
a victimelor. În acest scop, proiectul iniţial, pentru realizarea 
unui monument Memorial a fost completat cu 12 monumente, 
amplasate în Timişoara, în locurile unde oamenii au murit. 

Monumentul Memorial este de fapt un complex 
Memorial situat în Cimitirul Eroilor din Timişoara care 
cuprinde un perete monumental, o flacără permanentă, o 
capelă deschisă şi pietre funerare cu numele și vârsta eroilor. 

În prezent, monumentele Eroilor din Timişoara 
constituie un traseu prin oraș, саге reface deplasările 
Revoluţionarilor de ATUNCI, şi reprezintă unul dintre 
obiectivele turistice importante ale Timişoarei. 

Sigur că, în prezent, acest ansamblu de importanță 
națională legiferat prin legea nr. 152 din 26 iulie 2000 este trecut 
pe o hartă turistică de vizionare a Timişoarei, declarată de 

curând Capitală Culturală Europeană pentru anul 2021. Acest 
ansamblu a devenit în timp un brand al Timişoarei, respectiv 
un brand al istoriei. 

Care au fost provocările pe care asociaţia le-a 
întâmpinat în acești 27 de ani de activitate? 

Asociaţia Memorialul Revoluţiei, de-a lungul perioadei 
pe care a parcurs-o, a avut parte de numeroase probleme, de 
provocări, uneori chiar din partea unor victime ale revoluţiei, 
convinse de cineva de inutilitatea proiectelor noastre. Au fost 
multe cazuri în care multe victime, urmaşi sau răniţi au fost 
convinse să nu participe la procese. 

În 1998 Memorialul a dobândit un spaţiu pe Strada 
Ungureanu, care a devenit sediul nostru, o clădire – o adevărată 
ruină, care nu prezenta siguranță fiind evacuată, dar noi am 
reuşit cu bani publici să o consolidăm şi să o amenajăm pentru 
o bună funcţionare a Centrului Naţional de Documentare, 
Cercetare şi Informare Publică despre Revoluţia Română, a 
sălilor expoziţionale, a arhivei de documente, de fotografii, de 
presă din {ага şi din străinătate, de filme şi emisiuni TV, întreaga 
noastră bază de date de istorie orală cu referire la revoluţie. 

În anul 2011, după un proces îndelungat, imobilul a 
fost retrocedat unui cumpărător ai urmașilor proprietarilor 
de drept. Şansa noastră a fost că la scurt timp, Ministrul 
Apărării, Gabriel Oprea, susținând proiectele noastre, a atribuit 
Memorialului o fostă cazarmă militară. 

Din păcate însă, sediul nostru actual, deşi a fost amenajat 
parțial, nu asigură condiţii corespunzătoare de păstrare 
şi conservare а patrimoniului Memorialului Revoluţiei: 
aparatură, arhive, mobilier. Imobilul este supus intemperiilor, 
acoperișul fiind în bună măsură deteriorat şi, deşi am solicitat 
Ministerului Culturii şi Guvernului ajutor, nu am primit 
nici un răspuns favorabil. Soluţia de compromis pe care am 
adoptat-o este amplasarea a circa 20 de găleți în pod pe unde 
au loc scurgeri de apă şi folii de plastic care să protejeze tavanul 
de la etajul I. 

Sunt îngrijorat că acest patrimoniu unic în toată țara, 
care evocă prin ansamblu - momentele dramatice trăite de 
români, dar şi de bucurie că am scăpat de Ceauşescu, clanul 
său, învingând comunismul — este în pericol! 

(2016) 

ULTIMELE ZILE ALE DICTATURII CEAUȘISTE 
ÎN SFÂNTUL GHEORGHE 


loan TODIRAŞ (n. 26 decembrie 1958 în orașul 
Dolhasca, județul Suceava) 

A urmat cursurile Facultății de Drept din cadrul 
Universității Bucureşti între anii 1990-1994. 

Începând cu anul 1990 a fost deputat în Parlamentul 
României. 

A ocupat funcția de expert guvernamental în intervalul 
1993-2000, iar în următorii patru ani (2000-2004) a fost 
viceprimar al sectorului 1, București. 

În prezent este directorul Departamentului Juridic, în 
cadrul Curţii de Conturi din România. 

În decembrie 1989 a participat la Revoluția Română din 
Sfântul Gheorghe, județul Covasna. 


Cum ега viaţa de zi cu zi în timpul dictaturii ceauşiste? 

Într-o Românie chinuită de foame, frig şi frică, existența 
fiecărui cetățean era încremenită în derizoriu şi expusă unor 
reguli absurde de trai. Oamenii se perpeleau în rutină şi 
neajunsuri. Zilele nu se deosebeau între ele. Eram învățați să 
trăim într-o lume povârnită. 

Lipsurile пе pândeau pe toți. Pe atunci mă apropiam de 
30 de ani. Eram un tânăr căsătorit. Aveam doi copii. Găseam 
cu dificultate lapte praf, medicamente, alimentația de bază. Și 
cel mai important lucru, în timpul conducerii lui Ceauşescu ne 
lipsea libertatea! 

Dimineaţa mă trezeam devreme şi porneam spre muncă. 
După program mă întorceam acasă. A doua zi o luam de la 
capăt. Nu aveai unde să evadezi. Aveam copiii la grădiniță. Pe 
atunci, îți plăcea sau nu locul de muncă, realizai bine sau пи 
sarcinile de serviciu, erai plătit aşa cum erai plătit, însă nu aveai 
alternative. Nu existau alte surse de venit decât cele de la stat. 
Nu puteai să renunți. 

Tinerii poate nu reuşesc să înțeleagă, ре deplin, ce a 
reprezentat comunismul pentru istoria țării noastre. Este vorba 
despre o altă lume, la care ei nu au avut acces. Viaţa românilor, 
în acea perioadă, se ghida după alte coordonate. A trebuit să 
luptăm ca să fim liberi! 

Unii dintre cei care au trăit experiența comunismului 
preferă însă să uite sau să-şi nege traiul din acele vremuri. Eu, 
de exemplu, nu pot să afirm că nu am făcut „politică” înainte 
de 1989. Este adevărat că nu aveai cum să faci politică - nu 
în sensul pe care acest termen ЇЇ are în prezent, dar eram cu 
toţii angrenaţi în mecanismul comunist, într-un fel sau altul. 
Cu toţii trăiam şi munceam în Republica Socialistă România! 

Am fost numit membru de partid deoarece conduceam 
o organizaţie de tineret într-o întreprindere mare din Braşov, 
Tractorul, care avea angajaţi 11 mii de tineri. Cei care astăzi 
susțin că nu au fost membri de partid - în opinia mea - au 
fost acei oameni incomozi de care sistemul încerca să se 
debaraseze. Nu putem considera, însă, că toți membrii de partid 
erau comunişti înrăiți şi aprigi susținători ai tovarăşului. Nu 
puteai ocupa o funcţie importantă, nu aveai voie să promovezi 
într-o categorie profesională superioară dacă nu erai membru 
de partid. Dacă erai un bun cetățean şi nu aveai antecedente 
penale erai obligat să fi membru de partid - pe atunci, această 
calitate era o formă de „recompensă” a regimului. Aparatul lui 
Ceaușescu cuprindea în cleştii săi toate domeniile de activitate 
ale cetăţenilor. Era omniprezent. Dacă te împotriveai erai expus 
riscului. 

În ce domeniu lucraţi? 

În anul 1989 lucram ca şef de birou la Întreprinderea 
Baza de Aprovizionare Теһпісо Materială din municipiul 
Sfântul Georghe, judeţul Covasna. În perioada dictaturii 
ceauşiste toate județele din România aveau o instituţie care se 
ocupa cu aprovizionarea materialelor de construcții şi a altor 
bunuri necesare zonei respective. 

Prin natura meseriei trebuia să mă deplasez în diferite 
locuri ale ţării, să închei contracte cu diverse întreprinderi 
socialiste de stat şi să intru în contact cu foarte mulți oameni 
- cunoșteam starea de spirit a românilor, nemulțumirile, 

speranţele şi nevoile lor. Acest lucru mi-a permis ca în anul 
1987, în 15 noiembrie, să mă aflu la Brașov, printre cei care și- 
au manifestat nemulțumirea față de regimul comunist. 

Împreună cu vreo 20-30 de tineri ne-am adunat în faţa 
clădirii Modarom. Ulterior, numărul a crescut. Ne-am deplasat 
în grup şi am scandat: „Libertate!, „Jos Comunismul” până în 
faţa Comitetului Judeţean. Se adunaseră mai multe grupuri de 
demonstranți, dar din păcate, eram puţini... pentru o acţiune 
atât de importantă şi care, în cele din urmă, a fost înăbuşită de 
organele de represiune. 

Revolta muncitorilor brașoveni rămâne izvorul 
Revoluţiei Române din Decembrie 1989. Eram tineri şi naivi. 
După ce ne-au reținut și anchetat am asistat neputincios cum 
prietenii şi cei cunoscuți, forțați de autorităţi, trebuiau să-şi 
părăsească casa şi să se mute în alte localități. 

Scena politică internaţională a anului 1989 înregistra 
schimbări majore. În acest context, anticipaţi măsurile 
radicale asumate de români în luna decembrie? 

În anul 1989, în plan politic şi social, pe scena 
internațională s-au înregistrau schimbări majore. Ascultam 
ştirile difuzate de Europa Liberă şi ştiam care era situația în 
blocul comunist. Era limpede. Era doar o chestiune de timp! 
Cu toţii speram ca lucrurile să se schimbe şi în România! 

Evenimentele din 16 decembrie 1989 m-au prins la 
Timişoara! Trebuia să contractăm nişte utilaje de la o fabrică 
pentru întreprinderea la care lucram, Baza de Aprovizionare 
Tehnico Materială. Acolo am văzut nemulțumirea şi curajul 
timişorenilor, în special al tinerilor, саге invadaseră străzile 
oraşului. Când m-am întors din delegaţie, în Braşov, dar şi în 
restul țării, era acalmie... Era liniştea dinaintea furtunii! 

Zilele treceau şi informaţiile începeau să circule. Mi- 
am dat seama că în sprijinul timişorenilor trebuie să se implice 
întreaga țară. Stătea în dorința şi puterea noastră să ne eliberăm 
de jugul dictaturii ceauşiste! 

În ce a constat implicarea dvs. în desfăşurarea 
Revoluţiei Române din Decembrie 1989? 

În cadrul platformei industriale la care lucram erau 
mai multe întreprinderi: Utilaje Auto, Maşini şi Aparate 
Electrice etc. Numărul muncitorilor era mare. În ziua de 21 

decembrie 1989 am reuşit să discut şi să mobilizez tinerii 
braşoveni şi pe cei din Covasna - colegi şi cunoscuţi de la locul 
de muncă. Era rândul nostru! Trebuia să facem ceva! A doua 
zi ne-am manifestat nemulțumirea față de regimul comunist în 
fața Consiliului Judeţean de Partid Covasna. Riscul ега mare, 
dar noi ne gândeam la un singur lucru: ce se va întâmpla dacă 
mişcarea noastră va fi înfrântă – aveam experiența revoltei din 
'87 de la Braşov, când am fost urmăriţi de organele de Miliție. 
După moartea generalului Milea, când armata a fraternizat 
cu populaţia ieşită în stradă, am reușit să intrăm în clădirea 
Consiliului Judeţean. Haosul era peste tot. Noi, cei care doream 
să schimbăm societatea în care trăiam, trebuia să ne organizăm. 
Era o experienţă inedită! 

Am primit alături de noi trupele de Securitate, oameni 
pe care nu îi cunoşteam. Începuseră şi zvonurile unor atacuri în 
diverse instituţii. Încercam, cu sprijinul unităţilor de Securitate 
şi Ministerului Apărării, să asigurăm paza acestor obiective. În 
23 decembrie 1989, seara, inspectam diferite puncte importante 
din oraş şi judeţ – intrările în oraş, arterele de circulație – 
pentru a ne asigura că trupele Ministerului Apărării şi cele ale 
Securităţii asigură paza. Atunci trupele Ministerului Apărarii 
ne-au raportat că cei de la Securitate au dispărut. Începuse să 
se tragă. Nu ştiam cine sunt autorii. Întreaga zonă era atacată. 

Eu, împreună cu grupul de manifestanți din care 
făceam parte, asiguram paza. Mergeam unde era nevoie de noi. 
A trebuit să пе deplasăm la Gară – unde o garnitură de tren 
era atacată. 

Când ne-am apropiat de clădirea Gării din Sfântul 
Gheorghe s-a tras cu mitraliera asupra noastră dintr-o fabrică 
de nutrețuri combinate. Tavanul sălii de aștepare din Сага a 
căzut peste noi. Eram unul lângă altul şi am reușit să scăpăm. 
A doua zi dimineața, m-am deplasat la o mină din Covasna – 
la Baraolt. În acele zile, pericolul era pretutindeni. Situaţia în 
Covasna era diferită. Dacă în tot restul țării ştiai că sunt români 
în diferite structuri, sigur, existau şi unii care erau împotrivă, 
în Covasana situația era deosebită. Maghiarii din Covasna пе 
sprijineau, dar atitudinea lor ne transmitea următorul lucru: 
„Da, suntem alături de voi. Există unitate între români şi 
maghiari, dar o unitate în diversitate”. 

Este de înţeles, aveau cutumele lor, problemele lor, dar 
pentru noi, în acele clipe, situaţia era dificilă. 

Primeam circulare, decrete din partea CFSN şi încercam 
să ne organizăm, cât puteam, cu resursele de care dispuneam, 
ca duşmanul nostru, care pândea străzile şi pe care nu-l puteam 
identifica, să nu ne doboare. 

A fost greu... 

Spitalele din Bucureşti solicitau sânge pentru răniții 
revoluţiei. Am pornit la drum spre capitală în ziua de 24 
decembrie 1989, dar din păcate, nu am reușit să ajungem. În 
apropierea capitalei am fost legitimaţi şi ni s-a spus că nu avem 
voie să avansăm. 

Repet, a fost greu, dar trebuia să fim uniți. Să пе 
organizăm. Din această dorință am înființat o organizaţie a 
tineretului liber. Ne-am adunat mai mulți tineri, din oraș şi 
din ţară, şi am constituit Uniunea Tineretului Liber Democrat 
din România - о organizaţie apolitică. Aşa a luat naştere 
Partidul Tineretului Liber Democrat din România, partid 
care s-a înființat la Sfântul Gheorghe, Covasna. După o lună 
de zile a devenit partid naţional, cu sediul în Bucureşti. Acest 
partid, după alegerile din 20 mai 1990, a avut reprezentanţi în 
Parlament. 

Ce reprezintă pentru dvs., la un sfert de veac de la 
izbucnirea revoluţiei, momentul când românii au decis să 
spună „nu” sistemului? 

Momentul 1989 reprezintă o renaştere a României. Abia 
atunci am simţit că suntem liberi. Şi am fost mai liberi decât 
ne imaginam. Am fost prea încrezători şi acesta a fost motivul 
pentru care s-au comis unele greşeli. Libertatea şi democraţia 
duse la extrem sunt tot atât de rele ca şi constrângerea! 

Realizam că am participat la un lucru măreț, dar nu пе 
venea să credem că va fi pentru totdeauna. 

Cum percepeţi evoluţiei României postdecembriste? 
Realitatea prezentă corespunde idealurilor dvs. din decem- 
brie 1989? Se puteau realiza mai multe... 

Privind retrospectiv la ceea ce am sperat noi şi ceea ce 
se întâmplă astăzi în România, nu pot să nu afirm că există o 
mare discrepanţă. Ne-am dorit mult mai mult! Într-o discuţie 

cu preşedintele Ion Iliescu, acesta susținea următoarea idee: 
„Comunismul dus la extrem este nociv, dar la fel de nociv poate 
fi şi capitalismul!” Realităţile zilelor noastre ne demonstrează 
spusele domniei sale. 

Se puteau realiza mai multe... 

Doriţi să mai adăugați ceva? 

Decembrie 1989 a reprezentat un moment unic în istoria 
României! Nu a fost cetățean care să nu-și manifeste sprijinul 
față de actul revoluționar. Trebuie să înțelegem, însă, că românii 
se întâlneau cu libertate după mult prea mulți anii de izolare. 
Fiecare a reacționat în felul său... 

Unora le era încă frică. 

În întreprinderea în care lucram erau oameni cărora le 
era teamă să vorbească cu mine. Speranţa exista, însă! 

Chiar şi cei care nu participaseră la revoluţie se simțeau 
victorioşi şi încrezători în viitor! Pe atunci eram vicepreşedinte 
CFSN Covasna. Am chemat directorii întreprinderilor la o 
ѕедіп{а să discutăm despre asigurarea pazei, ce stocuri de 
materiale avem. I-am întrebat câtă marfă aveau în stoc. Aveau 
cantități mari de carne, lapte, brânză şi unt pentru export. Le- 
am spus să o pregătească pentru consumul intern. 

Oamenii au văzut că ceva se schimbă, deşi trebuie să 
recunoaștem că ne era frică. Ne imaginam ce se va întâmpla 
dacă nu vom reuşi. Unii dintre cei care şi-au asumat conducerea 
bunului mers al țării după revoluţie au riscat foarte mult! 

În încheiere, care este mesajul dvs. pentru cititori? 

Adevărul revoluţiei române trebuie să rămână nestins în 
conștiința poporului român. Anii au trecut şi odată cu timpul 
s-a aşernut uitarea şi nepăsarea peste minţile multora! Acele zile 
glorioase ale revoluției când noi, cei care am îndrăznit să spunem 
„пи”, am ieşit în stradă şi am protestat împortiva dictaturii lui 
Nicoale Ceaușescu, nu ar trebui condamnate uitării! 

Am îndrăznit să ieşim în stradă. Ne-am pus vieţile în 
pericol! Unii dintre noi au fost răpuşi... 

Nu trebuie să uităm! 


(2016) 

AM PLECAT LA REVOLUȚIE 


Mihai MONTANU (n. 21 aprilie 1949, Bucureşti), în 
decembrie 1989 lucra ca inginer proiectant. 

A participat la Revoluţia Română din Bucureşti şi a fost 
unul din membrii inițiali ai CFSN anunţaţi de Ion Iliescu în data 
de 22 decembrie 1989, la TVR. 

După 1989 a lucrat în Ministerul Afacerilor Externe. 

Între anii 1994-1997 a ocupat funcţia de conducere a 
Ambasadei Române în Namibia şi între anii 1999-2002 a fost 
ambasadorul României în Malaysia. 

În anul 2004 a ocupat funcţia de consul general al 
României la Rio de Janeiro. 


Care era ocupaţia dumneavoastră în timpul regimului 
comunist? 

După finalizarea studiilor universitare am lucrat ca 
inginer, mai întâi ca stagiar la Combinatul de Îngrăşăminte 
Valea Călugărească — unde, astăzi, din păcate, au rămas doar 
nişte fiare contorsionate, deși vorbim de o investiţie care a 
dispus de o tehnologie performantă pentru acele vremuri, 
importată din Italia – apoi am dat examen în cadrul Institutul 
de Studii şi Proiectări Hidroenergetice şi am devenit inginer 
proiectant pentru partea electrica a hidrocentralelor. 

Am depus un efort constant în activitatea pe care 
am întreprins-o, reușind să proiectez, până în 1987, zece 
hidrocentrale – an în саге am primit o notificare, cu un răgaz 
de două săptămâni, să-mi găsesc un alt loc de muncă. În acea 
perioadă, Partidul dăduse dispoziţie ca toţi cei care aveau rude 
în străinătate să fie daţi afară din instituţiile principale. Sora 
mea era stabilită în Germania! 

Prin forța împrejurărilor, m-am angajat la Energo- 
Montaj, unde am lucrat timp de doi ani, din 1987 până în 1989. 

Anul 1989 a reprezentat un moment de cotitură în 
istoria Europei. În timp ce România rămânea fidelă dicta- 

turii ceaușşiste, în plan internațional structurile comuniste 
se prăbuşeau treptat. În acest context, anticipaţi valul 
schimbărilor ce aveau să se producă în decembrie 1989? 

Ceea ce s-a întâmplat la Timişoara nu a fost o surpriză, 
ci confirmarea speranţelor noastre. Îmi doream ca România 
să fie cuprinsă de vârtejul schimbărilor ce aveau loc pe scena 
internaţională. Anul 1989 a marcat o serie de schimbări 
majore, la nivel politic şi social, în Europa. Românii trebuiau să 
reacționeze la un moment dat. 

În timpul dictaturii ceauşiste, viaţa de zi cu zi era plină 
de nemulțumiri: frig, întuneric şi foame. Televiziunea difuza 
programe scurte, de două-trei ore pe zi. Nu exista posibilitatea 
de a călători în străinătate. În magazine lipseau produsele 
necesare pentru un trai decent. 

Era doar o chestiune de timp! 

Când aţi aflat despre revolta de la Timişoara? 

Mi-a fost uşor să aflu ce se întâmpla la Timișoara. 
Nepoţii mei, studenţi în acea perioadă, locuiau chiar în centrul 
oraşului, în apropiere de zona Operei. 

Începând cu 16 decembrie 1989, mi-au relatat în 
convorbirile telefonice zilnice, starea de spirit a oamenilor şi 
tot ceea ce se petrecea pe străzile Timișoarei. 

Ce v-a îndemnat să ieşiţi în stradă? 

Timişoara a trezit conștiința românilor! Sloganul „Azi 
în Timişoara! Mâine-n toată ţara!” a avut un efect de stimulare, 
nu doar asupra mea, ci asupra întregii populaţii. A fost imboldul 
de care aveam nevoie în acele clipe pentru a ieşi în stradă. 

Barbu Petrescu a avut inițiativa de а organizara 
mitingului din 21 decembrie — dată ce a marcat declanşarea 
revoluţiei în capitală şi explozia manifestărilor nemulțumirilor 
bucureştenilor. 

Mâhnirea pe care o acumulam zi de zi ne-a împins în 
stradă! Nu ştiam cum se va încheia. Doream cu ardoare căderea 
lui Ceauşescu! 

21 decembrie 1989. Care era starea de spirit a 
bucureştenilor? 

În data de 21 decembrie m-am dus la serviciu, la 
Energo-Montaj. La ora şapte, când am ajuns la birou, le-am 
spus colegilor: „Ceva se petrece în Bucureşti. Haideţi să vedem 
ce se întâmplă!” 

Au fost reticienți. Şeful de colectiv mi-a spus că va 
chema Securitatea să mă aresteze. Pe la ora 10.30-11.00, când 
s-a spart mitingul din faţa Comitetului Central, am plecat de la 
serviciu. Le-am spus colegilor: „Mă duc la Revoluţie!” 

M-am urcat în mașină şi am pornit spre Piaţa Romană. 
Lumea deja se adunase. Era şi un cordon de milițieni la intrarea 
spre bulevardul Magheru. Oamenii se uitau cu frică spre ei. 
Erau înarmaţi cu pistoale-mitralieră. 

La un moment dat observ pe colțul bulevadrului Dacia, 
între Piaţa Romană şi Calea Griviței, o păpuşă atârnată într- 
un pom, pe care scria Ceauşescu. În clipa următoare, în stânga 
mea, la o distanţă de 2-3 metri s-a oprit o maşină, Dacia neagră, 
din care a coborât un cetățean ce semăna izbitor cu Ceauşescu. 
Îl întreb pe individul саге coborâse din aceeaşi maşină: „Cine 
este?” Era generalul Andruţă Ceauşescu. Apoi generalul пе 
întreabă: „Ce vreţi copii?” Eu îi arăt păpuşa și îi spun ce-l 
aşteaptă dacă nu-l va înlătura pe Ceauşescu de la putere. Lumea 
aflase, deja, cine este şi se apropia ameninţător spre el, moment 
în care s-a retras în mașină și a plecat. 

După o perioadă scurtă, în jurul orelor 12.30-13.00, 
dinspre Ana Ipătescu, Secţia de Miliție nr.1, au început să apară 
dube din toate sensurile. Coborau patru - cinci milițieni, care 
prindeau manifestanţii şi plecau cu ei. Dubele veneau și plecau 
în viteză. Oamenii s-au speriat şi au început să se răspândească. 
Atunci am părăsit zona şi am pornit spre Universitate, la Batiştei, 
unde alte grupuri de bucureşteni începeau să se strângă. Am 
stat acolo până au sosit mașinile de pompieri, care aruncau cu 
gaze lacrimogene înspre noi. Mă gândeam ce să fac. Încă nu 
se înnoptase. La scurt timp, pompierii aflaţi în zonă încep să 
stropească cu un lichid care ne provoca usturime. 

În jurul orei 18.00 observ pe unul, în faţă la 
Intercontinental, urcat pe umerii altor cetăţeni, cu o portavoce 
în mână, care striga: „Jos Ceauşescu! Vrem guvern!” 

Era Dan Iosif. 

Seara, militarii au început să tragă focuri de armă în aer, 
în timp ce noi eram cu mâinile goale şi cu pieptul gol. Atunci 
am pornit spre casă. Miliţienii erau pretutindeni. Nimeni 
nu putea să mai iasă din Piaţă. Printre ei se afla şi Ciobanu, 
sectorist, care îmi spune: „Am primit ordin să nu vă lăsăm să 
treceţi. Vin dubele”. 

M-a lăsat să plec. Eu şi încă vreo 50 de cetăţeni am reuşit 
să trecem de cordonul de milițieni. Am luat-o spre Alexandru 
Sahia. Dubele veneau în urma noastră. Era în jur de 23.30. În 
cele din urmă, am reuşit să ajung acasă. 

Care era situaţia în capitală, în data de 22 decembrie? 

A doua zi dimineaţa, pe 22 decembrie, m-am dus la 
serviciu, unde era mare agitaţie. Le-am spus: „Haideţi că a 
început Revoluţia”. Şeful de colectiv îmi spune: „Am chemat 
Securitatea să te aresteze. Eşti agitator! Provocator. Duşman 
al poporului!” Am plecat iarăşi singur. Niciun coleg nu mi s-a 
alăturat. Bulevardul Magheru era liber. Oamenii erau adunați 
la Intercontinental şi la Piața Romană. Strada era blocată de 
maşini blindate. La Teatrul Nottara, pe balcon, cineva striga 
lozinci anticeaușşiste. Era Mircea Diaconu. 

Pe la 10.30 am văzut ofiţerii aflaţi în zonă care se uitau 
împrejur. Unul dintre ei îmi zâmbeşte. Mă apropii şi îl întreb ce 
ordin a primit: „Am primit ordin să ne retragem în cazarmă.” 
I-am luat steagul şi l-am rugat să mă ducă, împreună cu alți 10 
cetățeni, până în față la CC. Era trecut de ога 11.00. În faţa CC- 
ului era un lanț de oameni îmbrăcaţi în civil, cu spatele la СС 
şi cu fața spre noi. Se ţineau de braţe şi strigau: „Fără violenţă!” 
Apoi, a apărut unul din fraţii Ceaușescu şi cetățenii au început 
să-l huiduie. Eu am luat steagul, l-am rupt pe genunchi şi am 
aruncat partea de jos spre „tovarăş?” În cele din urmă, am reuşit 
să străpung cordonul format din oameni, am spart geamurile şi 
am intrat în clădire, într-o sală de conferințe. Apoi am ajuns în 
studioul de televiziune al dictatorului. În partea tehnică a sălii se 
afla un telefon şi o listă, unde se găsea numele lui Petre Constantin. 
Am format numărul şi am rugat să se facă legătura cu postul de 
televiziune din CC. Vroiam să afle toată {ага ce se petrece. Mi s-a 
răspuns că nu pot să facă legătura, dar vor trimite, în schimb, o 
echipă de filmare. 

Mi-am dat seama că prima mutare de şah a avut loc la 
CC. Ceauşescu plecase. 

Împreună cu alţi necunoscuți am părăsit sediul 
Comitetului Central – am ieşit pe o fereastră, am sărit pe o 
maşină – şi ne-am îndreptat spre Televiziune. Petre Roman 
dorea să ajungă în Studioul 4 – unde, împreună cu mine, Voinea 
şi Chiţac – am dat prima declaraţie către ţară. Eu am redat un 

comunicat din partea celor care au ocupat CC-ul: „Тага este cu 
noi! Europa este cu noi!” 

Când am ieşit din Studio Roman spune: „Lrebuie să-l 
aducem pe Ion Iliescu” şi pleacă. 

Între timp, pe hol aud o conversaţie între două doamne: 
„A venit tovarăşul Iliescu” şi astfel aflu că este la etajul 11, 
împreună cu Petre Constantin. 

Iau liftul şi când ajung în dreptul uşii mă întâmpină 
Mihai Ispas, care îmi zice că nu am voie să intru. Топ Iliescu se 
afla într-o şedinţă. După două minute deschide ușa şi spune: 
„Trebuie să ajung la Ministerul Apărării Naţionale!” şi mă ofer 
să-l conduc. 

Ajungem la MApN şi Iliescu intră în şedinţă. Voia 
să se asigure că Armata sprijină poporul. 30 de minute s-a 
confruntat cu Militaru. Nu căzuseră de acord cu denumirea 
noii structuri politice. 

Aceasta este, în linii mari, experiența mea din zilele 
revoluţiei. 

Cum aţi perceput comportamentul ofițerilor cu care 
ați dialogat? 

Erau bine pregătiţi. Am fost surprins să constat că 
răspund la ordinele unui civil, ceea ce indică o anumită 
disciplină şi o pregătire specială față de un organ politic. 

Acești oameni trăiau sub imperiul fricii față de 
„conducătorul suprem”. Reminiscenţele regimului ceauşist, în 
acele momente, au fost de bun augur. 

Dacă aş fi greşit sau aş fi dat un ordin incorect, m-ar fi 
terminat. 

La ce se așteptau? Cum priveau schimbarea regimului? 

Şi la Bucureşti, la Baricadă, şi la Timişoara s-a strigat, în 
principal, „Jos dictatorul!” nu „Jos comunismul!” 

Nu se aşteptau la o schimbare drastică de regim, sperau, 
însă, la îmbunătăţirea vieţii de zi cu zi. 

Privind retrospectiv asupra acestui sfert de secol de 
la producerea Revoluţiei Române din Decembrie 1989, care 
este percepţia dvs. asupra evoluţiei societății româneşti? 

Cu toţii ne-am așteptat ca evoluţiile postdecembriste să 
fie pozitive. 26 de ani mai târziu, am rămas fără întreprinderi 
şi, odată cu ele, au dispărut 51 posibilităţile creşterii veniturilor, 

de păstrare a fondurilor de pensii, de învățământ; agricultura 
este neglijată. Din păcate, imaginea României în lume este 
degradată. Тага noastră nu există în politica internațională. 

În încheiere, doriți să mai adăugaţi ceva? 

Timp de 26 de ani, Revoluţia Română din Decembrie 
1989 a fost aruncată în derizoriu, în desuetitudine, anatemizată, 
în discursul public croindu-și loc termeni precum loviluţie, 
lovitură de stat, lovitură militară, de palat, etc. 

Propun termenul de „fenomen” atunci când vorbim 
despre decembrie 1989, deoarece acesta descrie conglomeratul 
de evenimente declanșate de o masă de oameni revoltată ce a 
cuprins, treptat, oraşele țării. 


Interviu realizat de Elena DIACONU şi 
Alexandru GRIGORIU 


(2015) 

RECURS ÎMPOTRIVA UITĂRII 


Alexandru CIOTÎRLĂ (n. 18 ianuarie 1967, București), 
în decembrie 1989 lucra ca strungar la Întreprinderea de Avioane 
Bucureşti-Băneasa. 

În prezent locuieşte în Spania și lucrează într-un 
restaurant din Monovar-Alicante. 


Cum se desfășura o zi obişnuită din viaţa dumea- 
voastră în timpul dictaturii ceaușiste? 

Zilele mi-erau un adăpost al furiei şi al mâniei. Foamea, 
frigul, frica erau pretutindeni: acasă, la serviciu, pe stradă. Erai 
obligat să te supui unor reguli de trai absurde. 

Pe atunci locuiam în zona Giulești. O zi obişnuită 
începea dis-de-dimineaţă. La ora 04.45 trebuia să fiu în autobuz. 
În drum spre lucru schimbam și câte patru maşini. Nu conta că 
în apropiere de Casa Scânteii circulaţia era de cele mai multe 
ori oprită şi trebuia să merg ре jos.Trebuia să mă încadrez în 
timp. 

Iarna era şi mai greu. Erau zile în care eram nevoit să 
traversez parcul Herăstrău şi, cu tot efortul meu, ajungeam la 
serviciu când porțile erau deja închise! 

După terminarea orelor de lucru stăteam la cozi 
interminabile după alimente, aproape totul era pe cartelă! 

Din cazua economiilor impuse de Ceaușescu şi la energia 
electrică, de multe ori nu te puteai plimba seara, străzile fiind în 
beznă. Singurele distracţii erau Cenaclul Flacăra şi serile când 
reușeam să ne adunăm la vreun amic acasă. 

Nemulțumirile erau adunate іп sufletul nostru, al 
fiecăruia. 

Саге era ocupaţia dvs.? 

În timpul regimului condus de Nicolae Ceaușescu am 
lucrat ca strungar la Întreprinderea de Avioane București- 
Băneasa. 

Ай avut probleme cu autoritățile? 

Am fost acuzat că am sabotat avionul dictatorului, 
motivând că am refuzat să-mi îndeplinesc sarcinile de lucru. 
Secratarul de partid şi un ofiţer de la Contrainformaţii m-a 
amenințat că mă bagă la puşcărie. Am fost penalizat serios la 
salariu! 

Când s-a petrecut aceasta? 

În mai 1986. 

Au existat urmări? 

Eram în vizorul lor. La sfârșit de lună luam mai 
puţini bani decât restul colegilor. Deşi îmi terminam la timp 
activitatea, mă acuzau că nu-mi îndeplinesc toate normele. Am 
vrut să renunţ la contract, dar nu m-au lăsat. Apoi m-am înrolat 
în Armată. Când m-am întors am întâmpinat probleme cu 
angajarea. Am fost chemat la Miliție. Aveam două alternative 
în acel moment: Canalul sau munca forţată. 

Au existat tot felul de piedici. 

Speraţi într-o schimbare? 

Deşi realitățile vieţii de zi cu zi îmi contraziceau 
convingerile... Da! Speram într-un viitor mai bun. 

Când ай aflat de revolta de la Timișoara? 

În data de 17 decembrie 1989. Mă aflam la nişte prieteni 
acasă. Gazda avea un văr la Timişoara. De la el am aflat de 
revolta timişorenilor. Ne-a spus: „Au intrat cu tancurile pe 
străzi. Se trage în oameni!” 

Nu am fost surprins. Trebuia să se întâmple! Erau 
semnale, trebuia doar să ştii unde să priveşti. Oamenii se 
săturaseră să tot îndure! Am constatat acest fapt în data de 
23 august, la ultima defilare. Lumea nu mai striga. Foloseau 
difuzoarele. Popescu, secretarul de partid de la fabrica de 
avioane, urla la noi: „Strigaţi băi!” dar oamenii nu aveau nicio 
reacţie. 

A doua zi de dimineaţă, pe 18 decembrie 1989, în 
drumul spre lucru am zărit gărzile patriotice şi mi-am spus: 
„Irebuie să se întâmple ceva!” Au urmat trei zile de speranţă. 
Doream ca bucureşteni să iasă în stradă şi să mă alătur lor! 

În data de 21 decembrie am plecat la serviciu. Credeam 
că va fi încă zi banală... 

Ce v-a determinat să ieşiţi în stradă? 

Ura împotriva unui sistem care ne dezumaniza zi de zi, 
oră de oră! Ne chinuia! 

Am fost primul care a strigat, în Piaţa Romană: „Jos 
comunismul!” 

Când v-aţi alăturat mulțimii protestatare? 

În acele momente, ura oamenilor era aţintită doar 
asupra lui Nicolae Ceauşescu. Aproape nimeni nu mai credea 
în eficienţa sistemului comunist... 

În data de 21 decembrie, când am ajuns la lucru aproape 
toți angajaţii erau grupaţi pe secţii. Pe mine, însă, m-au lăsat 
în fabrică. Împreună cu alți câţiva colegi am ascultat discursul 
lui Nicolae Ceauşescu la radio. Am avut inițiativa să ieşim în 
stradă, dar soldatul de la poartă ne-a ameninţat că trage în noi. 

Într-un final, am reuşit să fugim şi am luat autobuzul 131. 
Am ajuns la Piaţa Romană şi am văzut un grup, de aproximativ 
60 de persoane, care protesta împotriva dictatorului. Unii 
trecători făceau poze, aţii aplaudau. Eram în agitaţie! Bucureştiul 
se trezea! 

În timp ce protestam, Dumnezeu ne-a dat încredere, 
am înghenunchiat şi am spus Tatăl nostru! Am dansat Hora 
Unirii. Eram liberi! 

Pe la ога 17.00 şi-au făcut apariţia scutierii – nu 
văzusem niciodată un protest în stradă. La scurt timp s-au 
năpustit cu bastoanele asupra noastră. Am sărit într-o curte. 
Eram împreună cu prietenul meu, Mircea Gabriel – fiul lui 
Mircea Adrian, fost disident şi cel care a înființat Sindicatul 
Liber al Oamenilor Muncii din România de la Întreprinderea 
Metalurgică. 

Am ajuns pe bulevardul Dacia unde, împreună cu 
un grup restrâns, eu şi Gabriel, am strigat: „Veniţi си noil’, 
dar foarte puţini ni s-au alăturat! De la bd. Dacia am pornit 
spre Ştefan cel Mare, apoi spre Piaţa Obor, am ajuns la statuia 
Ţăranului Român şi, în cele din urmă, la Universitate. Când s-a 
întunecat au început să tragă în noi. 

Mulţi oameni nu au reuşit să fugă. Imediat au intervenit 
TAB-urile. 

În tot acest timp, singura noastră armă era curajul! 
Stăzile erau cuprinse de foc şi groază: oameni prinşi sub roți, 

un autobuz cuprins de flăcări, chipuri îngrozite... în acel haos 
şi-au făcut apariţia şi pompierii! La scurt timp s-au auzit focuri 
de armă dinspre Intercontinental. Se trăgea din plin! Maşinile 
Miliției erau peste tot. 

Am fugit spre Institutulul de Arhitectură. În jurul meu 
privieam îngrozit morţii şi răniții. În acea noapte am rămas la 
casa amicului meu. 

Ce s-a întâmplat în data de 22 decembrie 1989? 

A doua zi, de dimineață, domnul Mircea îmi spune: 
„Întreprinderile au ieşit în stradă!” Atunci mi-am dat seama că 
nu puteam să renunțăm. Era nevoie de noi în stradă! 

Când am părăsit casa am observat că scutierii erau 
răspândiţi la tot pasul. Am început să scandăm. În mulţime 
l-am zărit şi pe actorul Mircea Diaconu. 

Unii oameni ofereau flori scutierilor, alţii protestau! 
Stăzile Bucureştiului deveniseră libere! 

La un moment dat am văzut un TAB şi m-am urcat pe 
el. Atunci unul dintre ofiţeri a îndreptat arma spre mine. Am 
fost la un pas de a fi împuşcat dacă celălalt ofițer nu l-ar fi oprit. 
Apoi l-am luat în braţe. Avea o privire speriată. Am plecat 
cu TAB-ul spre Statuia Aviatorilor. De departe l-am zărit pe 
actorul Топ Caramitru şi i-am spus: „Haideţi cu noi!” A mers 
cu noi până la Televiziune. 

Pe drum vedem cum un grup de oameni se îndreaptă 
spre noi. Doi îl ţineau pe unul din fraţii Ceauşescu. Erau pe 
punctul să-l linşeze. 

Reuşim, într-un final, să pătrundem în sediul Televiziunii. 

Am ajuns la pasarela care leagă cele două corpuri 
ale instituţiei şi auzim un foc de armă. Cineva ne spune: 
„A împuşcat un ofițer pentru că era împotriva revoluţiei!” 
Apoi auzim un alt foc de armă. De data aceasta se trăgea în 
manifestanți. Atunci am decis să părăsim zona. 

Seara, am pornit spre Gara de Nord. Se trăgea în toate 
direcțiile. M-am îndreptat spre Piaţa Victoriei, unde se făceau 
controale. De pe 23 până pe 27 decembrie 1989 am rămas în 
zonă. Făceam pază şi păstram ordinea. Celor fără buletin de 
identitate le spuneam să plece acasă. 

Nu aş dori să ocolesc, însă, un detaliu important... În 
acea zi am tăiat stema comunistă de la steag cu ajutorul unui 
tirbuşon. A fost un moment de eliberare. 

Ce reprezintă pentru dvs. momentul decembrie 1989? 

A fost momentul de răscruce pentru destinele noastre. 
Curajul unor chipuri anonime, unei mulțimi sătule de foame şi 
frig a fost arma care a reuşit să răstoarne un sistem! 

Sunt mândru că am făcut ceva pentru [ата mea! 

În încheiere, се gând doriți să le transmiteţi cititori- 
lor? 

Să nu îngropăm istoria în nepăsare şi ignoranță! 


(2015) 

DECEMBRIE 1989: 
DRUMUL SPRE LIBERTATE 


Gabriel MIRCEA (n. 27 iulie 1971 în Bucureşti) 

În anul 1990 a absolvit Colegiul Naţional Aurel Vlaicu. 
La scurt timp după finalizarea studiilor se stabileşte în Iaşi, unde 
va lucra, în perioada 1993-1994, sub îndrumarea lui Iulian 
Chifiu, la cotidianul „Independentul”. 

De-a lungul carierei jurnalistice, Mircea Gabriel va 
colabora cu diverse publicații, printre care: „Cap limpede”, 
Săptămânalul „7 zile”, „Independentul” (Galaţi), „Ziua” (Galaţi), 
„Monitorul de Galaţi”, revista „Dominus”, „TIR Magazin”, „Apel 
de urgență” (redactor-şef). 

În prezent este coordonatorul proiectului BookLand 
Evolution – specialist în marketing și comunicare. 

În anul 1989, la doar 18 ani, a participat la Revoluţia 
Română din București. 


În ultimul an al dictaturii ceaușşiste erați elev în clasa 
a XII-a. Care erau speranţele unui tânăr, aflat la început de 
drum, în contextul social al acelei perioade? 

În ultimul an al dictaturii ceauşiste — anul 1989, moment 
de răscruce pentru soarta poporului român - eram încă pe 
băncile şcolii. Învăţam la Colegiul Naţional Aurel Vlaicu din 
Bucureşti. Visam Ја o viață mult mai tumultoasă. Nu aveam un 
termen de comparație, aveam însă o stare de spirit care venea 
în totală contradicție cu modul brutal în care eram învăţat că 
trebuie să trăiesc, să mă formez ca om... nou. Eram conştient, 
însă, de limitele impuse de sistem, de modul diabolic care se 
impregna în atitudinea şi în starea de spirit a celor din jurul meu. 
Priveam cu teamă această metamorfoză. Puţini îndrăzneau să 
iasă din tipar... să gândească, să inoveze, să se revolte. Încă din 
timpul şcolii – în cele mai nefericite cazuri, încă din familie 
– eram îndoctrinaţi, intoxicaţi cu neadevăruri, cu idealuri şi 

promisiuni ce nu reflectau realitatea, şi nici simţirea unui om 
liber, capabil să-și fixeze propriul drum în viaţă. În rândul 
tinerilor, apropiaţi vârstei mele de atunci, se accepta tâmp şi fără 
a simţi vreo povară, orice aspirație a regimului. Mulţi gândeau 
limitat, se subordonau mecanic, eu însă nu mă număram 
printre ei. Ştiam ce mă așteaptă: plafonarea şi tăcerea! Şi mai 
mult decât atât... după încadrarea în producţie ar fi urmat 
„slalomul uriaş” al vieţii. Să înveţi să trăieşti, plonjând continuu 
printre slugi proletare, aşa-zişi prieteni – turnători ocazionali 
— şi printre cei care se angajaseră turnători cu state de plată, 
Ја partid. Un compromis pe care nu aș fi putut să îl fac $1 care 
mă determina să mă gândesc, din ce în ce mai des, la fuga din 
ţară. Cu toţii eram condamnaţi să trăim în tăcerea neputinței 
noastre, dar drama acelor timpuri doar unii o conştientizau... şi 
foarte puţini se revoltau! 

Raiul în societate era produsul gândirii impuse de 
Partidul Comunist Român! Cunoaştem acest fapt! Totul se 
desfăşura, în cotidian, într-un ritm incoerent, lipsit de firesc, 
de spirit...de normalitate. 

Ni se impunea un mod de gândire care trebuia aplicat zi 
de zi. Nu aveam capacitatea de a vedea dincolo de informaţiile pe 
care le primeam, de regulile sociale impuse. Evident, simțurile 
ne spuneau - sau ar fi trebuit să ne spună - că lucrurile nu pot 
sta așa, că viața poate fi trăită și în alt mod decât cel stabilit 
la fiecare plenară, congres, însă drama era mult mai profundă 
decât cea care se releva în mintea unora, la acel moment. 

Îndrăzneaţi să vă gândiţi la o soartă mai bună? 

Ca oricare alt om dornic de libertate, încercam să-mi 
imaginez ce ar presupune o soartă mai bună, însă fiecare zi mă 
trezea 1а realitate! Plecam de la şcoală îngândurat, reflectam, 
analizam. Priveam cu jenă spectacolul transformării celor 
din jurul meu în marionete... aşa-zişi comandanţi de grupă, 
de clasă, ce trebuiau să determine o anumită revigorare a unui 
colectiv amorţit, incapabil să se ridice la nivelul lor. Penibil! 

Eram dezgustat! Locurile de muncă pe care le oferea 
societatea, sistemul, întreaga scenă a vieții sociale, munca în 
fabrici şi uzine... întregul tablou mă înspăimânta! Nu eram 
singur că mă voi încadra într-o astfel de rutină! 

Cum se desfășura о zi obișnuită din viața 
dumneavoastră în timpul regimului Ceauşescu? 

Am trăit zile apăsătoare. La şcoală eram uneori tratat 
precum un paria, alteori nu se putea discuta despre mine ca 
un bun al societăţii multilateral dezvoltate. Motivele... revolta 
tatălui meu, Adrian Mircea, împotriva sistemului comunist, 
lipsa mea de apetit atunci când se dorea folosirea elevilor în 
scop demagogic, proletar (spectacole de partid organizate cu 
prilejul zilei de 1 Mai, 23 August, recitatori, închinători de ode 
etc.). Alături de dr. lonel Cană, tata a fost membru fondator al 
mişcării Sindicatul Liber al Oamenilor Muncii din România 
— 1979 (Mişcarea SLOMR). În toamna lui '79, într-o seară, 
tata nu a mai ajuns acasă. Târziu am aflat că fusese arestat. Pe 
atunci locuiam pe Calea Giuleşti, zona Prunaru, la etajul 8 al 
unui bloc construit lângă calea ferată. Securitatea avusese grijă 
să ajungă şi la domiciliul bunicilor din Giuleşti-Sârbi, strada 
Sculptorilor, nr. 32 b, sector 6. Au ridicat documente, mai tot ce 
au găsit, de la înscrisuri până la corespondenţă. Aveam opt ani. 
Au urmat zile grele pentru familia mea... Ulterior, am aflat că 
cel care l-a denunţat pe tata a fost preşedintele de bloc, domnul 
Ше — aparent un om interesat de mișcarea SLOMRI! 

În rest, ca fiecare elev din acea perioadă, eram obligat 
să particip la munca agricolă. Culegeam plante medicinale şi 
adunam castane, iar pentru laboratorul de biologie al şcolii 
generale asiguram necesarul de frunze de dud pentru creşterea 
viermilor de mătase. În fiecare an plăteam un bir – planul 
de sticle şi borcane. Era deosebit de greu să тепііі ritmul 
colectării. Fiecare elev trebuia să contribuie cu un număr de 
sticle şi borcane reciclabile. Dacă nu găseai în gospodărie 
cantitatea stabilită de şcoală, trebuia să plătești contravaloarea 
acestora. Nu a fost uşor. De la vârsta de doi ani am fost crescut 
de către bunica din partea tatălui. Locuiam în Cartierul 
Giuleşti-Sârbi. Bunica, Ecaterina Mircea, avea origini greceşti. 
Nu i-a fost deloc uşor să îmi poată plăti contribuţiile cerute de 
şcoală. Era pensionată pe caz de boală şi, la un moment dat, 
pentru a face față situaţiei, s-a angajat la biserica din cartier. 
Suma pe care o primea de la preot era modestă, dar bunica 
era apreciată pentru corectitudine, pentru simțul onoarei şi 
al responsabilității. Cantitatea sticlelor şi borcanelor nu era 

stabilită prin lege. Se considera că învățământul în România 
comunistă era... gratuit! 

Nu mi-a plăcut şcoala. Ceea ce se numea şcoală! lubeam 
istoria, dar nu ceea ce se preda. Citeam mult — două, trei cărți pe 
săptămână, Turgheniev, Dostoievski, Herve Bazin, Laurenţiu 
Fulga, Stelian Neagoe, Augustin Buzura, şi nu în ultimul rând, 
Marin Preda. Mai tot ce prindeam. 

Cea mai mare bucurie a mea o reprezenta echipa de 
fotbal Rapid Bucureşti. În fiecare duminică, atunci când echipa 
avea meci acasă, mergeam cu bunicul, Mircea Топ, la stadion. 

Vă descriu toate aceste experienţe şi, totuşi, am impresia 
că exprimarea îmi este săracă! Cine nu a trăit în acea vreme, nu 
cred că poate înțelege pe deplin ritmul acelor zile! Tinerii din 
zilele noastre nu concep astfel de realităţi... ce li se par abstracte! 
Exista o anumită sărăcie sufletească, care ne completa în mod 
strălucit existența bizară. Sfătuiesc tinerii să caute informaţii 
despre Coreea comunistă pentru a înţelege şi a avea o imagine 
cât mai apropiată de ceea ce noi am trăit atunci. 

După arestarea tatălui dvs., Adrian Mircea, au existat 
presiuni din partea regimului asupra familiei? 

Din 1979 familia mea a intrat în vizorul Securităţii! 
Imixtiunile au continuat până în anul 1989! atei i-a fost 
întocmit dosar pentru deținere de documente împotriva 
sistemului, propagandă, etc. A fost cercetat și supravegheat 
până în decembrie 1989. Fiecare pas îi era urmărit cu atenţie! 

Rebeliunea domnului Adrian Mircea s-a oprit în anul 
1979, după arestarea sa? 

Nu. Dimpotrivă. Deşi ştia că este atent monitorizat, nu 
a renunţat la idealurile sale. 

Lucra la Institutul de Cercetări Metalurgice, cu sediul 
pe bulevardul Constructorilor. Scotea oamenii din secţii şi 
vorbea liber... despre Occident, despre libertatea de exprimare. 
În şedinţele de sindicat se ridica şi le spunea că problema 
oamenilor nu este lipsa produselor, ci starea de fapt a societăţii. 
Era cunoscut ca instigator şi, drept urmare, în cele două vizite 
ale lui Ceauşescu la institut, în '85 şi '86, l-au urcat într-o dubă 
şi l-au lăsat în câmp, în apropiere de comuna Roşu. Exemplele 
pot continua... 

Tata m-a învăţat ce înseamnă libertatea! În ultimii 
doi ani de liceu l-am copiat. În anul '88 am devenit membru 
UTC. M-am dus singur pe Calea Plevnei, unde se afla biroul 
organizației de bază a PCR (sigur, niciodată nu am ştiut care 
era denumirea acelui birou). Am primit carnetul, şi la câteva 
zile, i-am dat foc în clasă, de față cu toți colegii. Bineînţeles 
că au fost propuneri pentru exmatricularea mea... astfel de 
manifestări nefiind tolerate! 

Ce a reprezentat pentru dvs. momentul decembrie 
1989? Anticipaţi posiblitatea unei revolte, în masă? 

Totul! Trăiam o viaţă care nu era a noastră şi Dumnezeu 
a vrut să fie altfel. Decembrie '89 a însemnat drumul spre 
libertate al poporului român. Cum puteam eu - fiul unui 
disident –, să-i rămân indiferent istoriei? Nimic nu m-ar fi 
putut ţine în casă. A fost totul sau nimic. Atunci am simţit că 
am un scop, că pot muri şi că astfel îi pot da vieţii mele un sens! 

Aşteptam schimbarea. În mintea mea inventam câte un 
scenariu în fiecare zi. Eram un tânăr boem cu idealuri înalte! 

În ce zi aţi ieşit în stradă? 

În ziua de 21 decembrie, după terminarea programului 
şcolar, mă îndreptam spre casa părinților mei. În apropierea 
casei am auzit cum una din vecine striga către mama: „Zoica, 
ceva se petrece! Centrul este blocat de armată, de Securitate!” 

Acela a fost momentul declanșator! Am plecat spre 
Piaţa Romană cu primul autobuz, 331, care a ajuns în stație. 
Aproape de Piaţa Lahovari, autobuzul 331 a oprit, iar şoferul a 
spus că nu merge mai departe, fără nicio altă explicaţie. Trebuia 
să traverseze bulevardul Magheru, în zona restaurantului 
Grădiniţa (actual McDonalds), spre magazinul Eva. Era în 
jurul orei 12.00 — 12.30. Călătorii s-au speriat şi au început să 
pună întrebări. Şoferul nu a vrut să ne răspundă. Am coborât 
şi am alergat spre zona restaurantului Grădiniţa. În jurul 
meu, pe trotuar, sute de oameni, iar în mijlocul bulevardului, 
în Piaţa Romană, erau circa 50-70 de persoane. I-am văzut 
îngenunchiaţi, rosteau Tatăl nostru, iar în jurul lor - în zona 
Teatrului Nottara şi a magazinului Eva - trupe de soldaţi ce 
blocau zona, spre Intercontinental. M-am alăturat celor de pe 

mijlocul bulevardului şi am spus împreună rugăciunea noastră 
lui Dumnezeu, privind cu mirare spre persoanele care stăteau 
pe margine şi nu îndrăzneau să ni se alăture! 

Grupul format la Romană s-a îndreptat spre sensul 
giratoriu — ne strânsesem aproape 600 de persoane. Scandam: 
„Libertate!”; „Vrem pâine!”; „Jos Comunismul!. Acolo l-am 
văzut ре Ciotîrlă Alexandru, alături de alți colegi de-ai săi 
de la fabrica de avioane. I-am recunoscut vocea în mulţime, 
l-am căutat cu privirea şi am fost fericit că trăiesc alături de un 
cunoscut acel moment unic. În jurul orelor 16.00-17.00, trupele 
din fața noastră au început să pună presiune, să împingă grupul 
de demonstranți, în ideea de a-l destabiliza, de a-l împrăștia. 
Au pătruns apoi în coloană blindatele, celebrele TAB-uri. 
Am fugit în toate direcţiile, căutam să scăpăm cu viață. Eu şi 
Alexandru Ciotirlă ne-am îndreptat spre bulevardul Dacia. Ne- 
am continuat protestul şi am pornit spre Ştefan cel Mare, Piaţa 
Obor, statuia Ţăranului Român şi în final, spre Universitate. 
Strigam spre mulțime: „Veniţi cu noi!” şi „Libertate!” Oamenii 
ni se alăturau. Ne strânsesem inițial 1000. Seara am ajuns la 
Piața Universităţii. Nu ştiam ce se va întâmpla. Eram într-o 
stare de efervescenţă! Scandam cu gândul că ne îndreptăm spre 
drumul libertăţii! 

Am pus umărul la ridicarea Baricadei, apoi – dorind să 
ştiu ce se întâmplă —, m-am urcat să văd ce se petrece dincolo 
şi m-am îngrozit. Sute de soldaţi erau în poziție de tragere, nu 
aşteptau decât un ordin. Nu ştiu cât era ceasul, se întunecase, 
şi am văzut cum unii ofițeri ai armatei și-au pus măștile ре 
față. Aceştia se aflau peste drum de Intercontinental, într-un 
dispozitiv, în zona restaurantului Dunărea, iar la scurt timp 
s-a dezlănțuit iadul. Cerul ега brăzdat de trasoare. Cisterne 
blindate cu tunuri de apă au coborât în viteză spre Piaţa 
Unirii. Apoi, reveneau în tentativa de a împrăștia mulțimea 
dezlănțuită. A fost un infern şi am ştiut că nimic nu va mai fi ca 
înainte. Cu greu am reuşit să ne refugiem pe spaţiul verde din 
faţa Teatrului Naţional. Oamenii erau speriați. Am fost călcat 
în picioare, pentru că fiecare încerca să îşi salveze viaţa. Era 
haos. Cu greu am reuşit să îl găsesc pe Alexandru. Îl strigam cât 
mă ţineau plămânii, dar infernul produs de armamentul greu, 

mă acoperea. Împreună căutam un refugiu. Mașinile Miliției, 
soldaţii, trupele speciale erau peste tot. 

Am fugit spre Institutul de Arhitectură şi apoi am căutat 
un drum spre Ştefan cel Mare, coborând spre Udrişte, Piaţa 
Unirii. De acolo am mers spre casa părinților. Eram îngroziți. 
Nu ştiam ce să facem, ce va aduce ziua următoare. Am văzut 
oameni căzuți și striviți sub blindate. Aveam impresia în fiecare 
secundă că unul dintre noi va muri. 

Cum s-a sfârșit calvarul zilei de 21 decembrie '89? 

În jurul orei 00.00 am ajuns în zona Stadionului 
Dinamo. Acolo am fost opriţi de o patrulă a Miliției şi a gărzilor 
patriotice. Ne-au legitimat şi am fost întrebaţi ce se întâmplă cu 
noi. Le-am spus că a început revoluţia. Erau îngroziți. 

Ce a urmat? 

Eram hotărât să merg până la capăt. A doua zi, în jurul 
orei 08.00, am pornit spre Piaţa Romană. Am făcut parte din 
grupul format în zona restaurantului Grădinița. Trupele de 
soldaţi blocaseră zona. La un moment dat, l-am zărit în mulțime 
pe actorul Mircea Diaconu. Am scandat: „Şi noi am fost soldaţi 
şi nu am tras în frați!” „Libertate! „Ole, Ole, Ole, Ceauşescu... 
nu mai е!” Acolo am prins un steag împreună cu Alexandru 
Ciotîrlă. Apoi am căutat un obiect ascuţit. Alexandru a găsit 
la un manifestant un brigeag mic şi a tăiat stema RSR. Ne-am 
chinuit amândoi, dar asta nu mai contează. Nu a contat decât 
faptul că am fost primele persoane care au avut curajul să taie 
stema RSR de pe steag, la Piaţa Romană. 

În jurul orei 10.30 am aflat că generalul Milea s-a sinucis. 
În acel moment, oamenii au început să strige: „Armata e cu 
noi!” Ne apropiam de TAB-uri, de soldaţi şi le spuneam: „Şi noi 
am fost soldați şi nu am tras în frați!” Încercam în permanență 
să vorbim cu soldaţii, însă aceştia erau crispați. Momentul de 
înfrățire cu armata a fost mai mult decât o victorie. Am sărit cu 
toţii pe tancuri şi am îmbrățișat soldaţii. 

La un moment dat s-a creat o coloană care a mers spre 
Televiziunea Română. Alexandru și cu mine ne-am urcat pe al 
doilea TAB, împreună cu alți manifestanți. În jurul orei 12.00 
am ajuns la Televiziune şi am intrat în curte. Mă aflam acolo 
chiar în momentul în care cetăţenii din curtea Televiziunii 
voiau să-l linşeze pe unul dintre fraţii Ceauşescu. 

Am reuşit să pătrundem în clădire şi auzim imediat 
focuri de armă. 

În curtea Televiziunii era un haos de nedescris. 

Au fost momente unice în viaţa mea, mă refer la acele 
zile ale lui '89, iar astăzi îmi este destul de greu să recompun 
amănunte... poate esenţiale. 

Am căutat să fim în permanenţă în focul evenimentelor, 
fie la Televiziune, fie la Radiodifuziune sau la CC. Am parcurs 
zeci de kilometri şi ne-am implicat în tot ce se putea pentru a 
sprijini armata şi grupurile de manifestanți, solidare cu noi. 

Este uşor să mă întrebaţi „ce ai făcut?” sau „cât de relevant 
e ceea ce ai făcut?” Nu găsesc un cuvânt care să definească acel 
moment. Dar ştiu că dacă aș fi făcut de 100 de ori mai puţin 
mi-aş fi reproşat toată viața! 

În seara zilei de 22 decembrie am fost rănit. O bucată de 
zid mi-a lovit obrazul stâng. Mă aflam într-o cameră de la unul 
din etajele superioare ale actualului Hotel Hilton. Am urcat 
la etajul patru cu un grup înarmat cu automate cu lunetă şi 
am localizat, pe acoperişul Muzeului de Istorie, guri de foc de 
armament greu. Voiam să depistăm locul de unde se trage în 
mulțime. De la balcon vedeam flăcările ce cuprinseseră sediul 
BCU. În cameră era beznă. Am căutat un comutator pentru 
a aprinde o aplică de pe perete, dar am aprins și lumina în 
cameră, moment în care gloanţele s-au năpustit asupra noastră. 
Eu am fost trântit la pământ de o bucată desprinsă din balcon 
– în urma tirurilor de armă. 

Au fost momente grele. Am dorit să fim pretutindeni în 
acele zile fierbinţi ale istoriei. 

Târziu, am format echipe de pază la staţia de metrou 
– Piaţa Victoriei 1. Am ștampilat ecusoane de pază pentru cei 
care se aflau în dispozitiv în acele zile. Am cărat răniți, am adus 
saltele şi butoaie cu apă de Іа o staţie de metrou la alta. Am 
făcut cu schimbul în zona de pază şi control şi am dormit două- 
trei ore pe noapte. Am plecat ultimul din dispozitiv. 

În încheiere, doriți să mai adăugaţi ceva? 

Trecutul trebuie învăţat, descifrat, iar pentru a nu repeta 
greșelile acestuia avem nevoie de principii solide, de o scară de 
valori morale – insuflate de familie – şi respect de sine. Trebuie 

să învăţăm să fim răbdători cu noi înşine, în primul rând, să 
fim perseverenţi în atitudinea pozitivă şi, nu în ultimul rând, 
avem nevoie de spirit de sacrificiu... Altfel, nu vom şti să prețuim, 
niciodată, ceea ce am câștigat prin jertfă în 1989. Va trebui să 
învăţăm generaţiile ce vin să aibă proprii lor eroi – ai naţiunii, ai 
unui moment din istorie, ai sportului naţional ~ eroi ai lor, din 
rândurile lor. 

Este nevoie de o schimbare permanentă, de o trezire la 
realitate а conştiințelor amorţite pentru a depăși acest impas şi 
pentru а ne bucura de libertatea pe care fiii şi fiicele, mamele şi 
taţii noștri au cucerit-o în decembrie 1989! 


(2016) 

PRIVIND SPRE POVARA TRECUTULUI 


Sorin GRECU (n. 27 iunie 1959, Câmpulung, județul 
Argeș), preot. 

A absolvit Seminarul Teologic (promoţia 1974-1979) şi 
Facultatea de Teologie din București (promoţia 1980-1984). 

În 1982, la un an după ce a fost hirotonisit, a intrat 
în vizorul Securităţii – din cauza profesiei și convingerilor 
anticomuniste –, din acel moment având să se confrunte cu о 
serie de întâmplări nefericite, ce au continuat până în 1989. 

În timpul revoluţiei române a fost urmărit de către 
autoritățile din Roşiorii de Vede şi reținut în sediul primăriei. 

Nemulțumit de modul în care evoluează societatea 
postdecembristă, la începutul anilor '90 cere azil politic în Marea 
Britanie. 

În prezent, preotul Sorin Grecu slujeşte la Biserica Sfântul 
Apostol Pavel şi a Tuturor Sfiinţilor Români (Romanian Orthodox 
Community St. Paul The Apostle and All The Romanian Saints), 
din Londra. 


Cine sunteți dumneavoastră, domnule Sorin Grecu? 

O întrebare simplă şi, totuși, atât de complicată, căci 
ținteşte direct la rădăcina cunoaşterii propriei individuații 
şi care, indirect, pune în lumină confuzia omului despre 
propriul sine şi problemele – trebuie doar să privim conflictele 
generate în ultimi ani în societățile prezentului, decăderea, 
morala compromisului — pe care această stare o declanşează. 
Nu suntem şi cu siguranţă nu ar trebui să ne confundăm cu 
meseria noastră, gândul trufaş, rezultanta deznădejdii etc. Cu 
toţii suntem ceea ce în zilele noastre tindem să uităm: oameni! 
Şi nu trebuie să ne fie frică să reamintim acest adevăr amar ori 
de câte ori avem ocazia! Suntem prizioneri ai uitării... 

O să încerc să vă răspund fără a mă pierde printre 
cuvinte, cât mai laconic. 

Sunt un om în slujba lui Dumnezeu. Din anul 1981, 
când am fost hirotonisit preot, am slujit în mai multe Јасаѕе 

sfinte — şase ani în comuna Peretu, cinci ani în Roşiorii de Vede 
şi de mai bine de 24 de ani în Londra —, și am încercat să-mi 
trăiesc viaţa cu scopul de a-i ajuta pe cei cuprinşi de neajunsuri 
şi de nevoi, fie ele materiale sau sufleteşti. 

Am absolvit Seminarul Teologic din Bucureşti, promoția 
1974-1979, sub îndrumarea părintelui Gheorghe Calciu- 
Dumitreasa şi, ulterior, Facultatea de Teologie din Bucureşti, 
promoţia 1980-1984, sub îndrumarea părintelui Constantin 
Galeriu. 

În prezent locuiesc în Marea Britanie, țară care mi-a 
oferit azil politic, ca urmare a persecuției la care am fost supus 
în România, înainte şi după '89. Aici, prin forţa împrejurărilor, 
am fost nevoit să lucrez şi în alte domenii. Drept urmare, am 
fost mecanic auto, tehnician în construcţii, chiar şi bodyguard. 
A fost necesar să obțin calificarea şi în alte domenii de activitate, 
căci n-am avut niciun ajutor în întreținerea casei şi familiei. 

În tot acest timp, de când aţi părăsit ţara, ați urmărit 
evoluţia societății postdecembriste? 

Urmăresc cu mult interes ceea ce se petrece în toată 
lumea, dar în mod special situația din România. Nu pot să 
spun că n-am observat o dezvoltare a societăţii române după 
'89, dar cu regret afirm că viteza este prea lentă. Dacă se merge 
în ritmul acesta, s-ar putea să pățim ca în legenda Meşterului 
Manole - ceea ce se zidea ziua, se surpa noaptea. 

Grăitoare în acest sens ne stau ca mărturie greşelile 
ultimilor 26 de ani de libertate... prost înţeleasă: furturile şi 
ilegalitățile clasei politice, dezinformarea, starea precară а 
sectoarelor sănătăţii, învăţământului etc. România este o țară 
furată! 

Identific aproape tot timpul câte o ştire privind corupţia, 
delapidările, furturile... toţi care ajung după gratii se vaită de 
săntătate, dar niciunul din ei nu este bolnav când fură, însă 
când îi prinde DNA-ul îi cuprinde brusc suferința. 

România trăiește consecinţele deciziilor unei clase 
politice dezinteresate de buna dezvoltare a societăţii! În ultimii 
26 de ani s-au înregistrat foarte multe greşeli în acest sens! 
Sigur, există şi lucruri bune. Avem olimpici, tineri care se 
remarcă în afară, în diferite domenii etc. însă această țară ar fi 
trebuit gospodărită mai bine după '89. 

Ceareprezentat pentru dvs. experienţa comunismului 
şi care vă erau așteptările, în acele vremuri, privind viitorul 
României? 

Trăiam cu toţii în frică. Îmi aduc aminte de emoțiile pe 
care le aveam, adolescent fiind, când ascultam pe furiș Europa 
Liberă, Vocea Americii şi realizam că realitatea e cu totul alta. 
Rememorez cu tristețe presiunea pe care tatăl meu era nevoit 
să o îndure – tata a lucrat 37 de ani la fabrica de mașini ARO - 
şi amenințările din partea şefului său, un director ce se numea 
Nagy, care vroia să-l facă membru de partid. 

Nici mama nu a scăpat de teroarea comunistă. Mi-a 
povestit în repetate rânduri experiența din 1945, când bunicii 
ei i-au fost confiscate toate proprietăţile şi au fost obligate să se 
mute în Câmpulung. 

La rându-mi, m-am confruntat cu o mentalitate rigidă, 
mai ales prin prisma vocației pe care mi-am ales-o. Să fii preot 
în timpul dictaturii ceauşiste şi să vrei să-i slujeşti drept Lui 
Dumnezeu nu era uşor în acele timpuri - niciodată n-a fost! 
Cu toate aceste, am încercat să fiu o voce pentru cei ce nu 
îndrăzneau. Şi în tot acest timp nu mi-am pierdut nădejdea că 
va veni o zi în care vom fi liberi, lipsiţi de frică... ziua în care ne 
vom putea exprima şi îi vom asculta pe cei din jur fără teamă! 

La scurt timp de la hirotonisirea dvs. ați intrat în 
vizorul Securităţii. Care a fost cauza? 

Am fost şi sunt un spirit liber! Convingerile, profesia 
mea, dorința de a-i ajuta pe ceilalți şi de a duce o viață 
echilibrată din punct de vedere spiritual... deranja – cum de 
altfel deranjează şi astăzi pe unii şi interesele lor! Să nu uităm 
că în permanenţă – în rândul societăților — se nasc elite care 
doresc să condamne la neajunsuri, frică, foame şi întuneric, să 
exploateze într-un fel sau altul majoritatea oarbă! 

Am fost persecutat de autorități şi de Securitatea din 
judeţul Teleorman. Între 1982-1986 m-am aflat în conflict 
direct cu primarul din comuna Peretu, jud. Teleorman, 
Constantin Popa, care era împotriva ideii ca, în comuna pe 
care el o dirija, să existe o biserică ortodoxă. A urmat conflictul 
cu şeful Securităţii din Alexandria, Ion Olteanu - originar din 
comuna Plosca, Teleorman –, care dorea să mă reducă la tăcere și 
să mă facă colaborator al Securității. 

Problemele nu s-au oprit aici. 

În ziua de 6 mai 1986 am făcut o contestaţie — semnată 
împreună cu enoriaşii mei din Peretu – împotriva educaţiei 
materialist-ştiinţifice impuse în şcoli şi împotriva ideologiei 
comuniste. „Rebeliunea” mea nu avea cum să fie trecută cu 
vederea și, drept urmare, în ziua de 1 decembrie 1986, cu 
„ajutorul” şefului Departamentului Cultelor din Alexandria, 
Топ Lepădatu, eu și familia mea am fost evacuaţi din comuna 
Peretu. Deţin aproape toate documentele, în original, despre 
cele ce vă relatez! 

În tot acest timp am fost interogat, jignit, ameninţat de 
şefii de la Miliție şi Securitate. 

Pentru repararea bisericii din Peretu am fost amendat 
cu suma de 30.000 mii de lei, în anul 1982, iar în Roşiorii 
de Vede am fost amendat cu 3.000 lei, din trei în trei zile, în 
luna august a anului 1987 – amenzi cu motiv administrativ, 
în realitate, însă, se încerca intimidarea mea şi părăsirea jud. 
Teleorman, lucru pe care l-au cerut în timpul anchetelor, în 
repetate rânduri. 

În perioada Sfântului Paște, în anul 1989, eu şi familia 
mea am trecut prin grele încercări. Paştele a fost pe 30 aprilie, 
îmi amintesc cu claritate, şi în toată Săptămana Маге am ţinut 
predici tinerilor şi enoriaşilor, în biserică, cu caracter politic, 
cum m-au acuzat atunci. Erau predici împotriva dictaturii atee 
– aşa am numit-o —, iar acest gest avea să-i determine pe cei 
din Roşiori şi Alexandria să ia măsuri arbitrare împotriva mea. 
Sâmbătă, 29 aprilie 1989, toată parohia mea era anunțată că 
preotul Sorin Grecu este internat la Spitalul (de boli mintale) 
din comuna Poroschia. Mare le-a fost surpriza oamenilor să 
mă vadă la slujba de Înviere. 

Lucrurile nu s-au ameliorat nici după revoluţie. Acţiunea 
mea din 2-6 martie 1990 a fost interpretată ca un manifest 
împotriva democraţiei. Presa locală şi cea din Bucureşti m-au 
acuzat, au interpretat negativ acțiunea mea, mai bine spus, 
protestul şi cerința ca statuile lui Lenin şi Petru Groza să fie 
demolate. În manifestul pus în circulație în zilele de 22 şi 23 
februarie 1990, în Bucureşti, am spus că „nu mai vrem idoli ai 
răului”. 

Се a semnificat pentru dvs. momentul decembrie 
1989? 

Când am auzit – ascultam împreună cu soția mea 
Europa Liberă - că în Timişoara s-a declanșat revoluţia şi că se 
trage în oameni, mi-am dorit să iau trenul şi să mă alătur lor, 
însă soția m-a rugat să mă gândesc la copila noastră, care pe 
data de 27 decembrie urma să împlinească 7 anişori — cealaltă 
fetiță de patru ani se afla în grija părinţilor mei, la Câmpulung. 
Am renunțat la acest gând, dar nu puteam să rămân indiferent. 
Din acel moment am decis să trag clopotele Bisericii Sfântul Ilie 
şi Sfânta Cruce pentru a trezi conştiințele oamenilor și pentru а 
răspunde chemării timişorenilor de а da de veste în {ага despre 
suferințele lor şi despre începutul revoluţiei. Am fost surprins 
să aflu că preotul Ше Vişan – colegul meu, un supus fidel al 
Securităţii – a decis să fie îndepărtate toate lanţurile şi frânghiile 
de 1а cele opt biserici din Roşiori pentru ca „niciun preot să nu 
facă zgomot din clopotul bisericilior”. I-am reproșat că datoria 
lui este să-L slujească pe Dumnezeu şi că un preot nu trebuie 
să-şi trădeze enoriaşii, dar n-am avut cu cine să vorbesc. 

Începând din data de 20 decembrie şi până pe 22 
decembrie 1989 am stat departe de casă. Eram căutat de 
milițieni. În ziua de 22 decembrie am fost reţinut şi dus la 
Primărie, unde am fost încuiat într-o cameră de la etaj. Am 
reuşit să fug fără ca cineva să-şi dea seama. Mii de gânduri îmi 
invadau mintea în acele clipe! 

După o oră am aflat că Ceauşescu a fugit şi că dictatura a 
căzut. M-am întors la sediul Primăriei şi până pe 24 decembrie 
am ținut cuvântări oamenilor, le-am reamintit necazurile mele 
şi am încercat să discut cu ei şi să le spun că trebuie să fie 
vigilenţi, că există pericolul ca foştii colaboratori ai Securităţii 
să încerce să se infiltreze în noile structuri şi că trebuie să 
urmărească listele şi numele membrilor FSN. 

Care este, din punctul dvs. de vedere, imaginea 
simbol a acelor zile? 

Imaginea simbol a acelor zile pentru mine va rămâne 
semnul V format din degetele de la mâini. Acel semn cred că 
l-am făcut cu toţii atunci. Priviţi filmările din Televiziunea 

Română din decembrie 1989 $1 veţi vedea că semnul victoriei 
a exprimat vizibil bucuria oamenilor care realizau că au scăpat 
de dictatura comunistă și de Nicolae Ceauşescu. 

Credeţi că România a depăşit sau nu moștenirea 
comunismului? 

Astăzi românii nu mai trăiesc în frică, închişi în propria 
ţară, privaţi de libertate, însă reziduurile ideologiei acelor 
vremuri se răsfrâng şi în prezent. Încă sunt lucruri de rezolvat. 

Тага aceasta a fost prădată de profitori şi de oameni 
lacomi de putere! 

Cum explicaţi fenomenul de nostalgie pentru epoca 
de aur pe care unii români îl resimt în prezent? 

Nostalgia pentru epoca de aur o posedă doar cei ce s-au 
bucurat de avantaje, de funcţii, de indemnzaţiile de la partid, 
de fapt, toţi care au crezut în nemurirea comunismului şi care 
slujeau structurile statului. Nostalgie nu se va gasi la un om 
care a simţit pe pielea lui pericolul în care trăia sub dictatura 
ceauşistă. Nostalgia aparţine trădătorilor şi celor care au fost 
manipulaţi să creadă că erau timpuri mai bune până în 1989. 

La începutul anului 1990 aţi făcut greva foamei, 
cerând ca statuile lui Lenin și Petru Groza, din capitală, să 
fie demolate. Ce v-a împins să faceţi acest gest? 

Părintele meu profesor şi diriginte, Gheorghe Calciu- 
Dumitreasa, care din ordinul lui Ceauşescu a stat în închisorile 
comuniste şi apoi a fost exilat în SUA, la două luni de la 
declanşarea Revoluţiei Române din Decembrie 1989 s-a întors 
în ţară. Ne-am reunit împreună cu alți discipoli аі dânsului. 
Părintele Calciu depistase prezenţa simbolurilor comuniste – 
fapt се i s-a părut inexplicabil după căderea dictaturii ceauşiste. 
Și am decis să trec la fapte. Am cerut Primăriei să ia măsuri, 
însă, când am văzut că lucrurile stau pe loc, am decis să intru 
în greva foamei. Pe 2 martie 1990 am intrat în greva foamei, 
în faţa statuii lui Lenin, acțiune pe care am anunțat-o prin 
nişte manifeste, am scris şi pe statuie... Am primit o mulțime 
de scrisori de admonestare de la diferite persoane, care îmi 
amenințau cu moartea familia şi copiii, pe care am fost nevoit 
să-i trimit de acasă. 

Cum aţi perceput, la începutul anilor '90, dinamica 
societăţii românești? 

Românii nu ştiau cum să-şi trăiască liberatea pe care 
cu greu o câştigaseră, în timp ce profitorii fostelor structuri 
pândeau în linişte şi cu tact. 

Anul 1990 – primul an al libertăţii - a fost unul plin de 
confuzii, un an al contrastelor. În această libertate am simţit că 
trebuie să fim mai vehemenţi în apărarea crezului noastru! Nu 
mi-am înnăbuşit revolta în dictatură... dar în libertate! 

La doi ani de la protest aţi cerut azil politic în Marea 
Britanie. Ce v-a îndemnat să luaţi această decizie? 

Simţeam că nu-mi găsesc locul în propria țară. Libertatea 
şi siguranţa în care cu toţii am sperat în '89 mi-au părut străine 
la scurt timp de la revoluţie. 

Trebuia să-mi salvez familia de la amenințările de tot 
felul, inclusiv cu moartea, ameninţări venite în urma acţiunilor 
de protest de la statuile din Bucureşti şi în urma protestelor de 
la Universitate. Devenisem... persona non grata. Este greu de 
exprimat panica şi presiunea pe care о resimțeam, eu şi familia 
mea, în acele clipe! 

Am pornit la drum, inițial fără a-mi implica familia. 
Trebuia, mai întâi, să am un răspuns sigur, un loc pentru ei! 
Am cerut azil politic în luna august la Ambasada Americană 
din Istambul, apoi am ajuns la granița cu Austria, dar tot fără 
izbândă. Răpus de oboseală, flămând şi fără bani, după o lună 
de încercări, m-am întors acasă, dar nu am renunţat. Am reuşit 
să ajung la Londra şi astfel, în mai 1992, am depus cererea de 
azil politic. Am fost „băgat în aceeaşi oală” cu cei care veneau 
pentru motive financiare, pentru un loc de muncă, pentru un 
ban pe care să-l trimită în ţară, familiei, sau pentru un trai mai 
bun. Am primit răspuns negativ. Am făcut recurs la Curtea 
Supremă. După patru ani şi jumătate de când părăsisem {ага 
am ajuns în fața Curţii Supreme, unde în urma a cinci ore de 
judecată am primit azil politic, iar numai după câteva săptămâni 
mi-am revăzut soția şi fetele rămase – în tot acest timp - în ţară. 
Ele nu au avut voie să vină să mă vadă. 

Regretaţi hotărârea? 

Şi da... şi nu. Mi-am găsit rostul pe aceste meleaguri 
străine, însă inima şi simţirea mea se află Іа intersecția a două 
ţări. Nu am cum să-mi înăbuș dorul de ţară! 

Cum se desfășoară o zi obişnuită din viața dvs., în 
{ага adoptivă? 

De luni până vineri, de la 8.00 dimineaţa până la 16.30, 
lucrez în cadrul Primăriei din sectorul unde locuiesc împreună 
cu familia mea. Nevoia m-a împins să lucrez şi ca bodyguard. 
În tot acest timp am slujit ca preot pentru românii care 
m-au solicitat. Actualmente slujesc într-o biserică ortodoxă, 
proprietate a comunităţii elene, unde în fiecare duminică ne 
întâlnim cu Hristos la Sfânta Liturghie. Sunt fericit că pot 
să le ofer multor români ajutorul meu spiritual, momente 
de rugăciune în limba maternă, servicii religioase în tradiția 
ortodoxă, dar şi românească, tradiții pe care încercăm să le 
conservăm, indiferent pe ce meleaguri ne-a călăuzit Dumnezeu 
să ajungem şi să trăim. 

În restul timpului mă bucur să am alături familia, 
пероќеіі, prietenii şi enoriașii. Mai reușesc să citesc şi câte o 
carte, ultimele volume pe care le-am răsfoit fiind Mărturisitorul 
de care vă temeți, scrisă de un tânăr scriitor din Brăila, Sergiu 
Ciocârlan, şi Floarea din Asfalt — semnată de Alexandra Svet 
(Sasha Svet). Vi le recomand. În prima carte menţionată veţi 
găsi pagini întregi cu mărturisirile mele despre Părintele 
Gheorghe Calciu-Dumitreasa. 

În încheiere, care este mesajul dvs. pentru cititori? 

Luptați pentru visele şi libertatea dumneavoastră şi, dacă 
este posibil, fiți mai tari decât mine – сате am fost nevoit să plec 
-, să nu cedați în fața provocărilor vieții şi să nu vă părăsiţi 
meleagurile natale. Sunt convins că toți cei care suntem plecați 
din țară avem nădejdea că Dumnezeu пе va îngădui să revenim, 
într-o bună zi, acasă. 

Dumnezeu să vă ajute! 

Fiți binecuvânţi! 


(2016) 

BRAȘOVUL SE REVOLTĂ 


CONFRUNTÂND TRECUTUL 
15 NOIEMBRIE 1987 


Mircea SEVACIUC (n. 03 februarie 1954, Dorneşti, 
jud. Suceava), a lucrat, în perioada comunistă, ca mecanic la 
Întreprinderea de Autocamioane Steagul Roşu, Braşov. 

În data de 15 noiembrie 1987, participă la revolta ce avea 
să cuprindă străzile Braşovului, provocată de muncitorii de la 
ÎASR. Alături de colegii săi, a scandat în fața sediului Comitetului 
Judeţean PCR din Brașov: „Jos cu dictatorul!”, „Vrem pâine!” „Jos 
Ceaușescu!” și a cântat „Deşteaptă-te române!” 

Mircea Sevaciuc va fi arestat, anchetat, judecat şi, în 
cele din urmă, deportat, împreună cu alți 60 demonstranți, Іа 
Rădăuţi, jud. Suceava. 

După Revoluția Română din Decembrie 1989 se 
reîntoarce în Brașov. 


Ce a reprezentat pentru dumneavoastră experiența 
dictaturii ceaușiste? Există vreun eveniment din acea 
perioadă care vă marchează și în prezent? 

Regimurile comuniste nu au reuşit să asigure 
cetăţenilor un trai decent şi demn - cu toate semnificaţiile pe 
care le înglobează aceste noțiuni – comparativ cu societățile 
occidentale! Situaţia românilor nu avea să fie excepția de la 
regulă... 

De mai mulți ani, Ceauşescu se afla în război cu propriul 
lui său popor! Traiul precar, frica, lipsurile devin, din păcate, 
argumente solide în acest sens, şi nu în ultimul rând, exerciții de 
memorie pe care fiecare român - care a experimentat cenzura 
acelor timpuri - le parcurge cu amărăciune atunci când îşi 
confruntă propria istorie. 

Produsele de strictă necesitate precum: pâinea, laptele, 
carnea, zahărul, uleiul etc. erau rarități în vitrinele magazinelor 

din țară. În timp ce activiștii se aprovizionau cu alimente de la 
Gospodăria de partid, securiştii şi milițienii de la alimentarele 
sediilor unităţilor, iar cadrele militare de la popotele din dotare, 
poporul era înjosit, umilit şi disprețuit. 

Vedeţi dumneavoastră... şi acest interviu se transformă 
într-un exercițiu de memorie dureros, căci impune o confruntare 
cu un trecut care, în sinea mea, a rămas nevindecabil. 

Sărăcia acelor zile mă marchează şi astăzi... sunt efecte 
pe care timpul nu le poate estompa așa ușor! 

Pentru ca familia să nu sufere din cauza penuriei de 
alimente am dezvoltat o reţea de aprovizionare în județele 
Suceava, Bacău şi Prahova. Nu le puteam spune copiilor noştri 
„са nu avem cu се să-i hrănim” pentru că un tâmpit ре nume 
Ceauşescu a ales să-şi înfometeze poporul! 

Tinerii care nu au trăit în comunism și sunt obișnuiți cu 
avantajele unei societăți deschise pot califica aceste experienţe 
ca fiind elucubrante, însă ele au existat! 

În ce domeniu lucraţi? 

„Dar, cine eram eu de fapt? Un biet oştean din armata 
lui Ştefan cel Mare care a participat, în 15 noiembrie 1987, la 
bătălia de la Braşov, împotriva armatei lui Ştefan Gheorghiu” 
(15 Noiembrie 1987 – Ziua Demnităţii, ed. Korn-Art, 2007). 

Până în 1989 am fost calificat în mai multe meserii: 
sculer-matriţer, strungar, rectificator, lăcătuş. 

În '87 eram şef de formaţie la Linia arbori сой 135 СР 
Secţia 525 din Întreprinderea Autocamioane Braşov. În anii 
1982 şi 1987 am fost desemnat „Fruntaş în Întrecerea Socialistă” 
pe secţie, lucru cu care mă mândream pe atunci, întrucat nu 
eram membru PCR. Am stabilit şi o performanţă tehnică unică 
în acea perioadă! Am trecut un arbore 135 CP adus din forjă 
prin 45 de operaţii tehnologice, ultima fiind echilibrarea după 
care piesa era introdusă în blocul motor la atelierul de montaj! 

În 1986 secretarul de partid pe secţie, Constantin Marin, 
mi-a spus că îmi va da o recomandare pentru a intra la Şcoala 
de Maiştri din ÎA Bv. Singura condiţie era să mă înscriu în PCR. 
I-am spus că accept după ce voi prezenta dosarul cu soluţiile 
tehnice propuse de mine pentru ca producţia de arbori să crescă 
cu 15-20% - una din inovațiile mele care funcţionează şi în 
prezent şi care a fost însuşită de Compartimentul Tehnologic. 

Și tatălui meu i-a fost furată cea mai valoroasă inovaţie şi 
procentul de 6%! 

Momentul noiembrie 1987. Ce a determinat revolta 
brașovenilor din ziua de 15 noiembrie? 

Într-o frumoasă zi de toamnă, în 15 noiembrie 1987, 
„stegarii” au ales să protesteze în stradă, în timp ce comuniştii 
se aflau în jurul unei mese îmbelşugate, la victoria alegerilor! 

La lungul şir de restricţii: raționalizarea alimentelor, 
agentului termic, energiei electrice etc. — pe care le înduram cu 
toţii –, conducătorii în frunte cu PCR, au mai aplicat o lovitură 
capitală salariaţilor: diminuarea nejustificată a salariilor! Deşi 
Braşovul era al doilea oraş industrial din {ага şi asigura 18-20% 
din exportul României, Ceauşescu nu a putut trece cu vederea 
faptul că în 1936 a fost condamnat, de un Tribunal din Braşov, 
la 2 ani şi 6 luni de închisoare pentru „agitaţie comunistă şi... 
provocarea de bătălii sociale”! 

Cum s-a derulat acea zi și în ce a constat implicarea 
dvs. în evoluţia situaţiei create? 

Povestea revoltei din '87 a avut un sfârsit tragic - 
deportarea, despărțirea de cei dragi, umilirea, disprețul. Nu 
regret, însă, experienţa libertăţii căci în acele momente, noi, 
braşovenii am decis să ne trezim din amorțeala şi rigiditatea 
impusă de sistem şi să ne gândim la libertate! 

Familia mea a participat de la începutul protestului şi 
până în clipa în care a fost înnăbuşit de forțele de represiune! 
După... a urmat deportarea la Rădăuți, dar, repet, nu regret! 

În noaptea de 14 spre 15 noiembrie '87 toţi cei 93 de 
angajați de la secția 440 Matriţe-Stanţe au încetat lucrul, în 
semn de protest față de diminuarea salariilor — actul lor a 
reprezentat primul germene de organizare şi cheia izbucnirii 
revoltei. Activiştii comunişti din ÎABv au alertat Securitatea, 
care a trimis 20 de inși, civili, sâmbăta seara, însoţiti de un 
maior şi un căpitan. La scurt timp, coloana de la Secția 440, 
care cuprindea aproape 300 de oameni din ambele schimburi, 
se deplasează spre Palatul Administrativ. În drum, li se alătură 
salariați de la alte 10 secţii, inclusiv soția mea, Elena, care lucra 
la Secţia 520 din ÎABv. 

În data de 14 noviembrie am lucrat în schimbul І - 
şi fiind în comisia de plată am dat salariile –, am revenit la 

schimbul III urmând să rămân şi schimbul I, tot în aceeaşi zi. 
În cursul nopți am auzit de Іа dispeceri faptul că salariaţii de la 
440 au încetat lucrul! 

Distanţa între secţii era de peste 500 de metri. În 
momentul în care Elena a ajuns în secţia 525, fiind în primele 
rânduri ale coloanei conduse de „omul cu casca albă” – Aurică 
Geneti, mi-am mobilizat echipa de subalterni (Pătraucean 
Radu, Petre Ion, Ше Ionel, Gheorghe Hăldan, Năstase Ion, 
Nicutari Pavel, Rusu Vasile, Potop Stelica, Artenie Gheorghe, 
Ursulean Liviu, Creţu Maria, Robota Dumitru şi alţii), 
spunându-le: „Dacă nu veniţi acum, să nu vă mai aud vreodată 
că spuneţi că e rău cu Ceauşescu”. Grupul condus de mine a 
mers până la capăt! 

Forţele coordonate de PCR - Securitatea, Miliția, 
conducerea tehnică, gărzile patriotice – au avut ca misiune 
menţinerea pe platforma celor 3000 protestatari! Cu toate 
„ciudăţeniile” care s-au întâmplat la porţile I şi П cu „sprijinul” 
profesioniştilor îmbrăcaţi în salopete, aproximativ 300 de 
salariaţi, însoţiti de cel mai bun prieten al nostru, Dumnezeu, 
şi-au învins frica şi şi-au apărat drepturilor în strada! Cornel 
Vulpe s-a urcat şi-a luat steagurile tricolore de la porțile I şi П 
şi le-a împărțit în mulțime. „Bătrânul” Топ Năstase, pe atunci în 
vârstă de 58 de ani, a spus: „să mergem la Judeţeana de Partid!”. 

La intersecția străzilor Poienilor cu Calea Bucureşti, 
Geneti are ideea de a merge la „Iractorul” şi propune să-i 
luăm cu noi şi pe muncitorii de acolo. Din nou coloana a 
fost redirecționată de baieți! Cartierul „Steagul Roşu” l-am 
străbătut scandând: „Vrem mâncare pentru copii!',„Vrem 
lumină!” „Vrem căldură!” „Vrem banii înapoi!” „Veniţi cu noi!” 
În dreptul Spitalului Judeţean, făgărăşeanul Liviu Видас a avut 
ideea înţeleaptă să cântăm „Deşteaptă-te, române. Colegul 
Farcaş a dat tonul. A fost semnalul descătușării oamenilor. 

Când protestatarii anticomuniști au ajuns la sediul 
Consiliului Popular Judeţean PCR, ușile acestuia erau blocate. 
S-a încercat un soi de dialog cu primarul Calancea, care aparuse 
între timp. Răspunsul acestuia „astăzi sunteţi voi tari, dar 
mâine vedem noi” a pus gaz pe foc. Mulțimea furioasă începe să 
huiduie! Uşile au fost larg deschise. Cel mai înălțător moment a 
avut loc când cei peste 10.000 de brașoveni au aplaudat căderea 

şi arderea tabloului lui Ceauşescu! Gestul lui Gheorghe Duduc 
de a-şi împreuna palmele şi a le ridica deasupra capului salutând 
mulțimea imitându-l pe Ceauşescu, a stârnit hohote de râs şi о 
stare de bună dispoziţie, de mulțumire cvasi-generală a celor 
prezenți. 

Despre asaltul protestatarilor anticomuniști asupra 
sediului judeţean PCR a aflat însuşi Ceauşescu! Prim secretarul 
Petre Preoteasa aflat în birou - întins pe podea -—, îi relata 
telefonic pe linia TO despre amploarea distrugerilor! La un 
moment dat s-a auzit o bufnitură. Ceaușescu speriat a întrebat: 
„Se trage?”, iar tovarășul Preoteasa l-a liniştit pe „cel mai iubit 
fiu...” spunându-i că „zgomotul a fost produs de o piatră... 
aruncată în fereastră!” 

Cum au reacționat autoritățile? 

Scutierii aduşi din Câmpina au invadat orașul! Prima 
persoana care a fost prinsă şi aruncată în dubă, în timpul 
desfăşurării protestului, a fost Gheorghe Duduc. Той cei 300 de 
protestatari au intrat în vizorul autorităţilor, în special numele 
ce se găseau pe lista întocmită la ÎA Bv. 

Braşovul era sub stare de asediu. Forţele represive 
controlau străzile oraşului! Activiștii PCR cereau în cadrul 
şedinţelor de „analiză” condamnarea noastră la moarte! Porţile 
rutiere şi feroviare de intrare în oraș erau sub control. 

În {ага a fost declarată stare de necesitate grad II pentru 
intimidarea. A fost constituită de urgenţă o comisie specială 
de anchetă formată din 218 lucrători ai regimului represiv cu 
scopul de a-i ancheta 24/24 de ore pe protestatarii braşoveni. 

Care au fost urmările? 

În data de 3 decembrie 1987 a avut loc la Clubul ÎABv 
procesul penal în baza rechizitoriul întocmit de Procuratura 
Generală a României. Ре rol era judecarea cauzei penale – 
privind pe inculpaţii: Genică Aurică etc. – în urma săvârşirii 
infracțiunii de ultraj contra bunelor moravuri şi tulburarea 
liniştii publice, prevazută în articolul 321, alin. 2 din Codul 
Penal. Au fost condamnate 61 de persoane la pedepse cu 
suspendare între trei şi şase luni! 

Privind retrospectiv pot să afirm că cea mai valoroasă 
faptă de eroism a mea s-a consumat în timpul procesului. Când 

mi s-a dat cuvântul am declarat са.... nu sunt de acord cu plata 
despăgubirilor materiale. Cele 21 de persoane care au urmat, 
au repetat cele afirmate de mine. 

Procesul a fost transmis în direct la Cabinetul 1 al 
preşedintelui Nicolae Ceauşescu prin trei camere fixe de luat 
vederi, iar în anticamera de lângă Sala Clubului urmăreau 
procesul pe monitor: prim-ministrul Constantin Dăscălescu, 
procurorul general al României, Popovici, şeful Securităţii 
Statului, generalul Iulian Vlad, ministrul de Interne Tudor 
Postelnicu, generalii: Nuță, Macri etc. 

Într-o Românie aflată sub strictă supraveghere, 
ecourile privind acţiunea braşovenilor din 1987 au trecut, 
în cele din urmă, granițele ţării. Cum comentaţi această 
situaţie? 

Revolta de la Braşov a fost un îndemn la curaj, un semn 
că nu suntem singuri, un semn că orice se poate cu sacrificii. 

Protestul noastru ne-a reamintit nouă, românilor, că 
putem spera la libertate! 

Prima informaţie despre revolta braşovenilor a fost 
răspândită lumii libere de către Emil Hurezeanu la postul de 
radio Europa Liberă în data 17 noiembrie 1987, la ora 19.00. 

Cancelariile occidentale au avertizat Bucureştiul asupra 
faptului că România este semnatara Tratatului de la Helsinki, 
protestatarii de la Braşov având, prin urmare, dreptul la un 
proces corect. S-au anunţat corespondențţii internaționali la 
proces. Doina Cornea şi Silviu Brucan au găsit de cuviinţă şi 
s-au solidarizat cu protestatarii. 

În data de 30 decembrie 1987, ziarul american „New 
York Times” a publicat, sub semnătura lui Vladimir Tismăneanu 
articolul „Tremors in Romania” cu mesajul „deportații nu 
trebuie să dispară!” 

Informaţiile despre revolta din Braşov au făcut 
înconjurul lumii şi i-a unit, pentru prima dată după instaurarea 
comunismului, pe românii din diaspora: Germania, Franța, 
Italia, Anglia, SUA, Canada, Noua Zeelandă, Australia. Posturi 
precum Europa Liberă, Vocea Americii, BBC sau ziarele „New 
York Times”, „Le Figaro”, „Corriere della Sera” „Liberaceon; „La 
Stampa” au relatat detalii privind protestul din 15 noiembrie 
1987. 

Ziua de 15 noiembrie a fost proclamată la Miinchen, 
în 1988, Ziua Internaţională de Solidaritate cu Poporul 
Român. Iniţiatorii acţiuni: Helmuth Frauendorfer, Herta 
Miller, Richard Wagner, Adrian Niculescu, Petrică Moldovan, 
Gerhard Ortinau, Florin Mătrescu, Doru Braia, William Totok 
etc. merită stima și recunoştinţa noastră. 

Anticipaţi, în acele clipe, posibilitatea înlăturării lui 
Ceaușescu de la putere? 

Când cei peste 10.000 de braşoveni au aplaudat arderea 
tabloului lui Ceaușescu am întrevăzut pentru prima data 
posibilitatea unei Românii libere, dornice de eliberare! Un alt 
moment în care am sperat că români se vor ridica împotriva 
regimului dictatorial a avut loc în ziua de 2 martie '89, când 
artistul braşovean Liviu Corneliu Babeş şi-a dat foc pe Pârtia 
Bradul din Poiana Braşov, în semn de protest! 

În primele luni de deportare la Rădăuţi – urmare а 
protestului din 15 noiembrie — am avut mai multe discuţii, de 
multe ori în cotradictoriu, cu tatal meu, Emilian Sevaciuc - 
el însuși o victimă a comunismului anilor '50, despre viitorul 
meu, al familie şi al țării, în general! 

„Mircea', îmi spunea tata, „nu înţeleg de ce, atunci când 
ați participat la revolta de la Braşov, tu şi Elena, nu v-aţi gândit 
la copiii voştri. Ce vă lipsea?” 

Am încercat să-i spun că atâta vreme cât comuniștii se 
vor afla în fruntea ţării, viitorul fiecăruia dintre noi este lipsit 
de perspectivă. Din păcate, în acele vremuri, teama paraliza 
conştiinţe! Dar chiar şi în acel context, aparent, fără scăpare, 
ideea de libertate prindea contur! 

Când aţi aflat despre revolta timișorenilor din 
decembrie '89 şi care au fost primele dvs. reacţii la aflarea 
veștii că oamenii au ieșit în stradă? 

Despre miracolul de la Timişoara – începutul eliberării 
României de comunism - am aflat în dimineaţa zilei de 17 
decembrie '89, când am fost vizitat de ofiţerul Neculau pentru 
a verifica dacă sunt în Rădăuţi sau... la Timişoara! 

Ce a reprezentat pentru dvs. momentul căderii 
dictaturii ceaușiste? 

În decembrie 1989 ne-am eliberat de o molimă ce ne 
condamna la... exterminare. Astăzi, în ciuda dificultăţilor, în 
fiecare zi avem şansa unui nou început. 

În 1989 românii şi-a recăpătat conștiința, luciditatea... 
libertatea! 

Cum comentaţi evoluţia realităților postdecembriste? 

Sinusoidală, abruptă! Greşelile trecutului sau mai bine 
zis lecţiile neînţelese - memorate în grabă, în mod mecanic, fără 
suport asertiv – ale trecutului se răsfrâng asupra prezentului. 

În încheiere, care este mesajul dvs. pentru cititori? 

Fiecare din noi, ca cetăţeni ai acestei țări, avem datoria 
de a nu ne lăsa istoria pradă vacuităţii, nepăsării, neimplicării! 
Trebuie să ne confruntăm, să acceptăm şi să înțelegem lecţia 
trecutului pentru a putea clădi - си o conştiinţă limpede - 
prezentul şi viitorul! 


(2016) 

PROTEST PENTRU LIBERTATE 


15 noiembrie 1987 rămâne în conștiința publică un 
moment izolat față de realităţile de zi си zi ре care românii erau 
obligaţi să le îndure. În acea zi angajaţii de la Steagul Roşu vor lua 
cu asalt Clădirea Comitetului Judeţean de Partid şi vor scanda 
lozinci împotriva lui Nicolae Ceauşescu - fapte сате vor atrage 
reacții dure din partea regimului: arestări, anchetări, deportări, 
dar și semnale de solidaritate din partea tinerilor, printre care 
şi Mihai Torjo, din Zărnești, student în cadrul Facultăţii de 
Mecanică, care, începând cu data de 11 decembrie '87, îşi va 
manifesta susținerea faţă de muncitorii braşoveni. 

După 1990 a fost reangajat la Uzina 6 Martie-Zărneşti. 

În anul 2012 a absolvit Facultatea de Construcţii - 
la secția Construcţii civice, industriale și agricole, în cadrul 
Universităţii Transilvania din Braşov. 

În acelaşi an, autoritățile braşovene i-au acordat titlul de 
Cetăţean de Onoare al Municipiului Brașov. 


Care era orizontul așteptărilor unui tânăr student, 
aflat la început de drum, în România ceaușistă? 

Deşi îmi menţineam mintea ocupată cu diverse activităţi 
- eram student la seral, sportiv la AS Torpedo Zărneşti, 
secția alpinism și lucram la Uzina 6 Martie-Zărnești – ştiam 
că perspectivele nu sunt deloc colorate. Dar, ca orice tânăr, 
aspiram la libertate, doream să călătoresc, să văd lumea. La 
posturile de radio occidentale ascultam muzică şi comentarii 
politice. Visam... 

Mediul în care intrasem, ca tânăr sportiv, m-a ajutat 
să-mi schimb mentalitatea. Erau câteva personae, din grupul 
sportiv, care aveau o vastă cultură generală. A fost prima dată 
când am întâlnit astfel de persoane, cu un orizont deschis, cu 
o conştiinţă politică. 

Ce tip de atitudini/reacţii aţi identificat în rândul 
colegilor dvs. față de regim? Se putea discuta „liber”? 

În rândul colegilor mei, studenţi, se simtea o 
nemulțumire generală, dar în același timp şi o prudenţă. 

Trebuie cunoscut faptul că zărneștenii s-au opus си 
vehemenţă sistemului comunist! 

Întamplător, o parte din prietenii şi colegii de alpinism 
proveneau din familii cu convingeri national-țărăniste şi nu 
aveau o mare simpatie pentru regimul condus de Nicolae 
Ceauşescu. Printre cei care proveneau din generațiile mai vechi 
s-au numărat şi martori ai evenimentelor din munţi, după 
război — hărţuirea partizanilor. 

Se discuta liber, dar în cerc restrâns. Nimeni nu avea 
interesul să intre „în gura lupului”. 

Momentul 15 noiembrie '87. Când aţi aflat de revolta 
braşovenilor și ce v-a îndemnat să fiți solidari cu aceştia și 
să luaţi „atitudine”? 

Am aflat chiar în seara zilei de 15 noiembrie. Un coleg 
(de alpinism) m-a informat de cele petrecute. A doua zi ne-am 
întâlnit din nou şi am rediscutat despre eveniment şi despre 
zvonurile care apăreau. M-a rugat să îi comunic tot ce aflu, cea 
mai neînsemnată informaţie. 

Dacă îmi aduc aminte bine, m-a întrebat ce vreau să 
fac, fără să îmi propună ceva concret. Mi-a spus numai că nu 
putem să îi lăsăm pe oamenii aceştia fără apărare. Atunci m-am 
decis să întreprind o acțiune la facultate. Era cel mai simplu! 

Când aţi elaborat „planul de protest” şi cum l-ați pus 
în practică? 

Planul l-am elaborat eu şi nu am informat pe nimeni. 
Aveam doi colegi de facultate: Brâncoveanu Marin şi Lupou 
Marian (care erau angajaţi la Uzina 6 Martie-Zărneşti, ca şi 
mine), cu саге mă înţelegeam şi în care aveam încredere şi 
le-am propus o acţiune de protest. Le-am expus planul şi 
l-au acceptat. Am discutat căile de acțiune şi am luat măsuri. 
S-a întamplat în noaptea de 11 decembrie 1987. Am intrat 
împreună cu Brâncoveanu în corpul Т al clădirii Universităţi, 
Lupou rămânând de pază afară cu scopul de a semnaliza, în caz 
de pericol. 

Acolo am scris lozinci anticomuniste, antidictatoriale 
şi mesaje de sprijin în favoarea muncitorilor braşoveni şi am 
caricaturizat portretele nelipsite din sălile de curs. Apoi, am 
mers în corpul M al Universităţii, unde am intrat doar eu, 
deoarece escaladarea era mai dificilă, iar ei au rămas afară, de 
pază, scriind lozinci pe pereți. 

În acel moment a trecut o patrulă de miliție. Am fost 
avertizat la timp de ei. Iniţial am avut în vedere mai multe 
corpuri ale Universităţii, dar pentru că ne rămăsese doar un 
spray, de care aveam nevoie pentru о altă acţiune la Uzina 6 
Martie, am renunțat să intrăm în celelalte corpuri. 

Ştiati la ce vă expuneti? 

Eram conştient că există un risc. Gândul că nu trăim 
într-o societate liberă nu m-a părăsit niciodată. Eram conştient 
de consecinţe! E greu să îmi aduc aminte acum, după atâţia ani, 
la ce mă gândeam atunci . 

Când au aflat că dvs. sunteți unul din autorii 
protestului? 

După câteva luni, am fost identificat şi arestat. Nici 
colegii mei nu au scăpat. 

Care au fost consecinţele? 

Am fost exmatriculat din facultate, exclus din viața 
sportivă, transferat ca muncitor necalificat la o întreprindere 
din Braşov şi, mai „ігаріс”, exclus din UTC. 

Familia mea a fost ameninţată în tot acest timp, iar 
mamei mele i-au schimbat locul de muncă. 

Am fost anchetat şi maltratat. Am fost obligat să plătesc 
şi despăgubiri materiale importante. 

Aţi crezut, în acele clipe, că în România se va produce, 
la un moment dat, o revoluţie? 

În acele zile nu, dar înainte de 15 noiembrie 1987 am 
sperat. 

Nicolae Ceauşescu era singurul care credea că i se poate 
opune lui Mihail Gorbaciov şi schimbărilor din Europa de Est. 
Dar nu mă aşteptam la o mișcare violentă, cum a fost Revoluţia 
Română din Decembrie 1989. 

Regretaţi decizia? 

După cum se ştie, am continuat activitatea. Nu a fost 
ceva spontan, efemer. Acțiunea mea nu a fost izolată. Am făcut 

parte dintr-o organizație, aşa cum apare şi în dosarele de la 
Securitate, o organizaţie care a avut un obiectiv, o strategie, un 
şef. 

Gheorghe Cioc, un coleg de alpinism, mi-a angajat o 
întâlnire secretă cu Victor Șerban. Şerban fusese exclus de la club 
la ordinul ofițerului de securitate al Uzinei 6 Martie-Zărneşti. 
Acesta mi-a cerut informaţii privind ancheta și m-a îndemnat 
să nu mă izolez şi să discut cu oamenii, contrar ordinului dat de 
Securitate. Din acel moment am păstrat legătura, îl informam 
de tot ceea ce se întâmpla în jurul meu. 

La scurt timp de la întrevederea noastră, posturile de 
radio străine, care emiteau în limba română, au comunicat, 
printre alte ştiri, şi detalii despre arestarea noastră, menționând 
numele celor care ne-au maltratat: cpt. Taropa şi cpt. Costea. 

Doina Cornea primea, în toată această perioadă, 
informaţii despre evenimentele petrecute la Brașov prin 
intermediul soţiei lui Victor Şerban, Monica Şerban. Doream 
să găsim o modalitate de a colabora cu dânsa, deşi era arestată 
la domiciliu. 

Am reușit, pe 1 mai, împreună cu loan Voicu şi Șerban, 
să plecăm la Cluj şi să ne întâlnim cu doamna Cornea. Am 
schimbat doar câteva cuvinte cu dânsa, deoarece am fost 
imediat arestaţi şi duşi la sediul MI din Cluj. 

Ziua următoare am fost transferați la Braşov. După 
câteva zile petrecute în arest – şi de această dată am fost 
maltrataţi – am fost eliberaţi, dar acţiunile nu s-au oprit aici... 
Victor Şerban va fi contactat de CISL din Bruxelles, care, în 
urma informaţiilor aflate, va depune o plângere împotriva 
Guvernului României. 


(2016) 

IN MEMORIAM: 
LIVIU CORNELIU BABEŞ 


ТОКТА VIE A BRAȘOVULUI 
Interviu cu scriitorul Mircea Brenciu 


În anul 2004, pentru prima dată în spațiul publicistic 
românesc, apare o carte despre sacrificiul pictorului Liviu 
Corneliu Babeş, care în primăvara anului 1989, în semn de 
protest față de regimul comunist, decide să-și dea foc ре 
pârtia de schi din Poiana Braşov. Ce v-a determinat să scrieți 
această lucrare? 

Hotărârea o luasem mai de mult. Nu trebuie uitat faptul 
că, începând cu anul 1990, am participat împreună cu colegii de 
Ја revista „Astra” din Braşov la acțiunile comemorative dedicate 
pictorului-martir, Liviu Corneliu Babeş, acţiuni inițiate 
împreună cu eroii de la 15 Noiembrie 1987, organizați, deja, 
într-o asociaţie a lor. În acei ani, interesul pentru promovarea 
imaginii lui Babeş era enorm, nu degeaba personalități din 
întreaga {ага îl evocau cu ardoare. Era nevoie, pe moment, de 
eroi noi pentru noua istorie a românilor, iar Babeş satisfăcea cu 
succes această nevoie, cu atât mai mult cu cât vorbim aici de 
acei eroi anticomuniști sacrificați în lupta contra sistemului din 
anii prigoanei totalitare. Dar, cartea am scris-o în momentele în 
care am observat că, odată cu trecerea anilor, interesul pentru 
Babeş începuse să scadă simţitor, pe măsura creşterii ipocriziei 
politicienilor de tot felul. Intuiam că dacă nu voi scrie despre 
cazul acestui erou – de un tragism de sorginte antică, dar 
specific valahă -, povestea lui va dispărea în neant, la fel cum 
au dispărut atâtea mii de poveşti ale unor eroi anonimi jertfiți 
pe altarul patriei. Cum nici promisiunile efemere ale unor 
lideri politici de a investi bani într-un monument clădit spre 
eternitate pentru acest martir al neamului nu se împlineau, am 
tras singura concluzie normală pentru genul meu de cronicar 
al timpului său. Mi-era teamă că nu voi avea material suficient 
pentru înjghebarea unei cărţi, Securitatea având grijă, la 
vremea еі, să oculteze la maximum cazul Babeş, şi am hotărât 

să brodez trama pictorului autoimolat în miezul unui eseu- 
studiu despre martiriu, sacrificiu şi eroism paradigmatic, totul 
contextualizat în obsesiva analiză antropologică a demitizării 
eşecului românesc, atât de clamat de „prietenii noştri sinceri”, 
dar mai ales declarat de noi înşine – marii masochişti ai 
istoriei. Volumul, destul de parcimonios, poate fi declarat o 
reuşită livrescă în momentul în care, reeditat de trei ori, se 
autocompletează, se consolidează interactiv cu mărturiile 
ocazionale ale unor participanţi, direcți sau іпаігесіі, la actul 
sacrificial ce constituie axul central al cărții. Că a stârnit un 
ecou e dovadă că a primit Premiul de publicistică al USR, dar 
şi că a incitat spiritele astuţioase ale membrilor IRRD, astfel 
încât cartea a mai văzut lumina tiparului în două ediţii sub 
oblăduirea ştiinţifică a institutului. 

Aţi întâmpinat dificultăți în procesul de documen- 
tare? 

Documentarea propriu-zisă am realizat-o stând de 
vorbă ре îndelete cu doamna Etelka Babeş, văduva eroului, 
cu fiica, Gabriela, dar şi cu diverşi martori, mai mult sau mai 
puţin autentici. Mă refer aici, desigur, la prima ediție. Am 
încercat să obţin informaţii de la SRI, dar am fost refuzat galant 
şi expediat la arhivele Securităţii, din păcate închise pentru o 
persoană atât de insignifiantă ca mine. De altfel, nici nu aveam 
nevoie de prea multe informaţii. Ceea ce se întâmplase de fapt 
era de notorietate publică, eu numai trebuind doar să dau o 
coloratură literară. Surprins fiind de puţinătatea paginilor, 
m-am hotărât să fac în paralel o analiză psiho-socială de caz, 
ceea ce, sincer să fiu, mi-a plăcut la nebunie. Ce aduce nou 
cea de-a III-a ediţie, publicată în acest an? În mod clar, trebuie 
să-i mulțumesc lui Mircea Sevaciuc, unul din eroii de la 15 
noiembrie 1987, care în neliniştea-i ontologică ce îl frământă în 
varii expertize personale cu caracter de perenitate (vezi teama 
lui permanentă şi profund justificată de a nu i se recunoaşte 
lui însuşi, dar şi celorlalți cu acte meritorii, marile gesturi de 
protest anticomunist ce necesită spaţii largi în manualul de 
istorie contemporană) a îndrăznit să facă un gest pe care foarte 
puţini sunt dispuși să-l facă: încredinţat fiind de existența reală, 
fizică, a unuia dintre martorii nemijlociți ai gestului martirial al 
lui Babeş s-a dat peste cap, numai el ştie cum, şi l-a identificat 

pe harta de azi a lumii pe Douglas Wallace, ѕсойапи care a stins 
cu propria-i haină incendiul ce îl mistuia pe eroul nostru în acel 
disperat 2 martie 1989. L-a descoperit în Canada și a îndrăznit 
să îl invite la Brașov cu ocazia comemorării a 25 de ani de la 
tragicul eveniment de pe pârtia „Bradul, din Poiana Braşov. Ei 
bine, scoţianul-canadian a venit în România și a vorbit! Ediţia 
a III-a este îmbogăţită cu testimoniile acestui cetăţean al lumii 
libere de atunci, din anul prăbuşirii Cortinei de Fier. 

Ce aduce nou cea de-a III-a ediţie, publicată în acest 
an? 

În mod clar, trebuie să-i mulțumesc lui Mircea Sevaciuc, 
unul din eroii de la 15 noiembrie 1987, care în neliniştea-i 
ontologică ce îl frământă în varii expertize personale cu 
caracter de perenitate (vezi teama lui permanentă şi profund 
justificată de a nu i se recunoaşte lui însuşi, dar şi celorlalți 
cu acte meritorii, marile gesturi de protest anticomunist ce 
necesită spaţii largi în manualul de istorie contemporană) a 
îndrăznit să facă un gest pe care foarte puţini sunt dispuși să-l 
facă: încredințat fiind de existenţa reală, fizică, a unuia dintre 
martorii nemijlociţi ai gestului martirial al lui Babeş s-a dat 
peste cap, numai el ştie cum, şi 1-а identificat pe harta de azi 
a lumii pe Douglas Wallace, scoţianul care a stins cu propria-i 
haină incendiul ce îl mistuia pe eroul nostru în acel disperat 2 
martie 1989. L-a descoperit în Canada şi a îndrăznit să îl invite 
la Braşov cu ocazia comemorării a 25 de ani de la tragicul 
eveniment de ре pârtia „Bradul”, din Poiana Braşov. Ei bine, 
scoțianul-canadian a venit în România şi a vorbit! Ediţia a III-a 
este îmbogăţită cu testimoniile acestui cetățean al lumii libere 
de atunci, din anul prăbuşirii Cortinei de Fier. 

În prezent rămâneți singurul scriitor саге а 
îndrăznit să consemneze tragedia lui Liviu Corneliu Babeş. 
Numele martirului este, şi astăzi, condamnat anonimatului, 
iar reacţiile în spaţiul public rămân destul de timide. Cum 
comentaţi această situaţie? 

Răspunsul meu este aici sec şi dipreţuitor. Se раге că 
noi, românii, nu ne merităm eroii. Tocmai din această cauză 
istoria se tot repetă, iar noi nu ne vom putea trezi din letargia 
cu care cred că suntem blestemați. Cu paşi mici dar siguri, 
întreaga dramaturgie a personajului nostru soteriologic se va 

extinde până la confuzie cu ființa întregului neam trăitor în 
bazinul carpatodanubiano-pontic, fapt ce va putea semnifica 
în plan axiologic acel ENDE pe care Babeş l-a trasat pe 
versoul ultimului său tablou, Grota cu măşti! Ce ar trebui 
făcut ca memoria lui L. C. Babeș să rămână vie în conștiința 
românilor? Este cumplit de simplu, dar vai cât de complicat 
pentru reculul spiritual al românilor, în aceşti ani şi presupusei 
deşteptări atât de clamate de însuși imnul nostru naţional, scris 
exact în orașul în care s-a născut Liviu Corneliu Babeş, imn 
interpretat ori de câte ori se întâmplă ceva oficial, dar fără nicio 
semnificaţie de profunzime comprehensivă pentru guriștii 
care pretind că-l intonează din inimă. Oamenii nu îl cântă 
cu mintea, nu declamă imnul cu sufletul, îl lălăie cu mâna pe 
sânul stâng ca (falsă) garanţie de seriozitate şi afect. La zecile 
de mii de evocări imnuale produse în aceşti ultimi ani nu prea 
am văzut români deşteptaţi! De aceea, tot се ar trebui să fie 
simplu, elementar, la valahi se complică într-un aşa hal încât 
devine nepracticabil şi inutil. Cât de greu ar fi să-i construieşti 
lui Babeş o statuie de bun gust, cât de dificil ar fi să introduci 
în manualele de istorie contemporană un capitol dedicat 
eroului? Este cumplit de simplu să satisfaci o asemenea cerință 
izvorâtoare din chiar interesul naţional, dar văzând zădărnicia 
care ne animă nu rămâne decât să te întrebi cu spaimă: mai 
există interes național? 

Ce ar trebui făcut ca memoria martirului să rămână 
vie în conștiința românilor? 

Este cumplit de simplu, dar vai cât de complicat pentru 
reculul spiritual al românilor, în acești ani şi presupusei 
deşteptări atât de clamate de însuși imnul nostru naţional, scris 
exact în orașul în care s-a născut Liviu Corneliu Babeș, imn 
interpretat ori de câte ori se întâmplă ceva oficial, dar fără nicio 
semnificaţie de profunzime comprehensivă pentru guriștii 
care pretind că-l intonează din inimă. Oamenii nu îl cântă 
cu mintea, nu declamă imnul cu sufletul, îl lălăie cu mâna pe 
sânul stâng ca (falsă) garanţie de seriozitate şi afect. La zecile 
de mii de evocări imnuale produse în aceşti ultimi ani nu prea 
am văzut români deşteptaţi! De aceea, tot се ar trebui să fie 
simplu, elementar, la valahi se complică într-un aşa hal încât 

devine nepracticabil şi inutil. Cât de greu ar fi să-i construieşti 
lui Babeş o statuie de bun gust, cât de dificil ar fi să introduci 
în manualele de istorie contemporană un capitol dedicat 
eroului? Este cumplit de simplu să satisfaci o asemenea cerință 
izvorâtoare din chiar interesul naţional, dar văzând zădărnicia 
care ne animă nu rămâne decât să te întrebi cu spaimă: mai 
există interes naţional? 

În încheiere, domnule Mircea Brenciu, vă rog să ne 
spuneţi cine este Liviu Corneliu Babeș? 

Liviu Corneliu Babeş este acel personaj descris cu dragoste 
și respect în cartea mea, care, din păcate, este singura care se 
luptă cu anonimizarea programatică a unuia dintre cei mai 
mari eroi anticomuniști ai lumii! 


(2016) 

MEMORIA ISTORICĂ NU $ОРКАУТЕТ1ЛЕ$ТЕ 
TIMPULUI 


În cadrul slujbei de comemorare а martirului Liviu 
Corneliu Babeş, din 2 martie 2015, doamna Etelka Babeș a 
discutat cu jurnaliștii locali, oficialitățile prezente şi reprezentanţii 
IRRD. Cu acest prilej, văduva martirului a acordat un interviu 
publicației Institutului Revoluţiei Române din Decembrie 1989, 
„Caietele Revoluţiei”. 


La un sfert de veac de la Revoluţia din Decembrie 
1989, în România lucrurile bat pasul pe loc. Ce a produs 
această situaţie? 

Eliberarea României de iluzia comunismului s-a produs 
printr-un sacrificiu suprem. Oamenii саге au murit în temnițe, 
care şi-au jerfit viața în numele unui crez esenţial, au devenit 
anonimi. Din păcate, toţi cei care în prezent profită de libertate 
au uitat de martiri şi de lupta lor cu un sistem nociv, comunismul. 

Ce-i determină pe aceşti indivizi, de care ați amintit, 
să fie atât de impasibili față de jertfa eroilor-martiri? 

Egoismul. Existenţa acestor oameni este mărginită de 
propria vanitate. Ceilalți nu mai există! Tot ceea ce a supraviețuit 
timpului – tradiția, cultura – este anulat. 

Preferă să închidă cartea istoriei naționale şi, odată cu 
gestul lor, se şterge din nefericire, amintirea martirilor patriei. 

Consideraţi că acesta este motivul pentru care 
protestul lui Liviu Corneliu Babeș nu a fost încă consemnat 
în paginile lucrărilor de istorie? 

Da! Gestul său... a fost un strigăt disperat pentru ajutor! 

Nimeni nu era bine, însă toţi tăceam... 

Cum întrevedeţi astăzi, după un sfert de veac de la 
revoluţie, viitorul României? 

Nu mi-am pierdut încă speranţa. Situaţia României 
se poate schimba în orice clipă. Trebuie doar să ne îngăduim 
şansa unui nou început! 

(2015) 

